text:
喺人事部工作既小妹,見盡唔少公司既「人」同「事」,係呢個平台上一齊分享職場上既苦與樂,笑與淚.
(職場航行日誌)成日怨Why me不如講Why not
阿星自從升職咗做經理,工作量大增,處理嘅Headcount由200個急升到800個,好在佢深明食得咸魚抵得渴嘅道理,升職加咗人工梗要表現下自己嘅勤快和能力,咪多啲黎密啲手.但係有一個棘手和尷尬嘅問題,就係佢要Head住以前同期入嚟嘅「兄弟」.一得知阿星升職嘅消息,大家心入面都好興奮好替佢開心,但唔敢咁公開衝埋去恭喜佢,因為落選個位傑仔就正正坐喺佢前面.
傑仔都曾經同相熟嘅同事呻過佢係心有不甘,點解係佢輸,Why me?佢認為同阿星嘅分別在於出眾嘅能力唔同,傑仔係踏實型,出咗名加班鐘數最多嘅,當初佢成日俾老闆指責佢出嘅E貓英文甩皮甩骨無人睇得明,佢就自己買書上網花時間自學,老闆知道佢對份工咁上心有點名稱讚過,佢本著一分耕耘,一分收穫嘅心,付出咗會有人知嘅諗法去做野.而阿星呢,佢本身唔係特別聰明,亦唔常加班,但係同事點解會覺得老闆揀阿星係正解呢,除咗平時佢喺工作上好有自己Systematic嘅一套又有效率之外,就係佢有堅持嘅底線,有獨特個人色彩,要上管理層,係需要呢種人.一到正式排上新銜頭個日,傑仔煞有介事咁立即變得好客氣,阿星就一直提著自己唔好有偏私之嫌,同時亦唔想傑仔有任何Hard feeling,仲可以好似以前咁兩兄弟拍住上嘅,等有升職機會就推傑仔一把上去,就係最好結局啦.
可惜,傑仔一反常態.佢已經唔想再掩飾內心嘅憤怒,每逢阿星俾野傑仔做佢都牙痛咁款,一係就將Deadline拖得就拖,一係就話同其他User department傾野都係交返俾經理負責因身份上較恰當.明明有啲Case係傑仔跟開,佢都想轉個手俾晒人唔想再理,好明顯覺得以前自己做咁多都無好回報,點解仲要咁傻攬晒上身做?
阿星好清楚咁樣落去唔係辦法,就搵咗個下午捉傑仔入房傾,希望佢坦白講出心入面嘅諗法.「其實有部分工作一向都係Ad hoc野嚟,我覺得係時候交返出嚟,等我可以專心做好Core duty,唔係以前一直我做開就要繼續做,Why me?好唔公平囉,其他人就咁輕鬆準時收工,點解得我要OT咁耐先?Why me?」平心而論,阿星知道傑仔嘅優點就係一向比其他人更投入刻苦,更抵得諗,按指示可以將每個Project完善咁做好.但係傑仔眼見同期嘅朋友有得晉升,所以佢唔想呢個刻苦形象跟住佢啦,佢都想話事,做少啲指揮多啲.要跳出框框係需要好大進步先得,而喺去到新階段前,就先放棄咗原本自己嘅優勢,好易累咗自己.
「點解唔係Why not呢?好多時Ad hoc task久而久之就變埋Core duty,我都有呢個煩惱,做咗10次,20次,老闆都未轉交俾其他人做,咁唔通我就嬲爆爆直至做到第100次?好啦,既然呢個Project變咗我主力負責,我點樣學到有效率地完成晒老闆對呢個Project嘅所有要求?唔好俾個Task控制你,諗啲計仔可以每次有信心例行公事咁搞掂佢,佢就再唔會係你要日日記掛住嘅負擔. 」阿星想講嘅係,面對不安有壓力,立即耍手擰頭話「唔關我事」,老闆聽完可能就成全你以後咩都唔使跟,做少啲,相對地你「被需要」嘅程度就會愈來愈低,咁仲點可能升你做阿Head?
得著係自己嘅,真係有太過份嘅事要有理據地出聲,唔係死忍到人地覺得你唔妥開口問先嚟發晒脾氣講.做得打工仔,明知無可能事事咁計較,問太多Why me又無實際行動只會表現你未夠成熟,咁人地點揀得落你呢?
以上文章刊於《招職》.


c: text/html

text:
話說老公好鍾意將屋企 D 野拆爛重整,基本上搬屋咁耐就整咁耐,仲要一單未平一單又起.當然,我係好欣賞佢既,日日放工咁累都仲可以整幾個鐘,佢話想留返 weekend 陪我地家庭樂,平日做到就做喎.而佢鍾意做工程呢 D,就身教左比呔仔細細,2個仔細細個已成日跟住爸爸尾攪攪震.又2個男仔啦,好鍾意用工具,鑽呀鋤頭之類,覺得 man 卦?!而爸爸每次都會示範,教佢地點樣安全地使用.我覺得咁樣好好呀,因為呢 D 係訓練到佢地反應,同埋安全知識.
上星期行玩具店時,呔仔見到呢盒 Build a Bridge 嘅玩具好想買,我見都有意思既,同埋半價 haha,好啦就買比佢地睇下佢點攪法!估唔到佢地一拆盒,已經知道要將果包 cement 粉開成糊狀黎痴磚頭,仲識得分工,一個做起橋,一個攪 cement 等佢唔好結成一舊舊.之後就調轉角色,丫,兩隻野有板有眼喎!唔夠三幾下,條橋就開始成形了.
過程當中有件小事,令我好 surprised!條橋要先整左右兩邊底部,用兩邊迫住最後先搭到橋頂嘛.當呔仔整好一邊橋時,佢突然起身走左去搵野,我仲話佢攪咩呀專心 D 做!原來佢係要搵把間尺黎間住橋邊,咁拉到對面砌橋時咪會水平線打直唔會有偏差囉!Oh my god~!! 我完全無諗過佢識咁做!我都係靠自己肉眼幫佢度過去咋,果刻我覺得呢個仔好有 sense 呀,會好認真咁做好一件事,真係好驚喜!然後諗返,應該係爸爸成日用水平尺度野,所以呔仔就從中學識點樣去運用唔同嘅工具了.自己一手一腳完成呢個小工程,兩隻野非常滿足,仲即刻出動自己 D 工程車玩具上橋,黎個小地盤玩意添!

robotstxt: allowed

filter: keep


text:
網購神器: 香港集運商列表
去完唔同國內或者海外購物網掃完貨,最頭痛就係運費,或者仲慘啲,原來間網店唔寄香港,咁呢個時候你就要搵集運公司幫手.好多集運公司可以提供一個海外地址畀各位EARNER做收貨地址,再集合寄返香港.另外,大部分網店都可以免當地郵費,但係寄外國就好貴,如果呢間買吓,嗰間買吓,啲運費就會好甘,呢方面佢哋可以一次過幫你集運返香港,慳返唔少.
不過香港有咁多間集運公司,邊間先至最好使好用,SHOPPINGEARNER就同大家搜羅咗大部分香港集運商嘅資料畀大家參照一下.
我哋會有以下嘅標準去比較
1) 有咩國家嘅收貨地址:
2) 運送方面: a) 有無得揀直送指定地址 (有可能要額外收費); b) 有得送落自提櫃 (都係要收錢,e.g.順豐/HOP 24自提櫃); c) 免費自提點/ 自提車
3) CS方面: a) 件貨到左HK有無SMS通知; b) 有無Whatsapp; c) 有無Facebook; d) 有無本地電話 (唔係講笑,有集運商真係無…); e) 網站內有無通話系統 (有D會用阿里旺旺, QQ, wechat之類港人比較少用就冇計到啦)
點擊下圖集運商名旁嘅就可以直去網頁,點擊國旗圖案可以睇到該國唔同集運商價錢比較.
(2017年1月3日資料)
留意返運費比起自提點/ 自提櫃可能更貴!!
而且非商或偏遠地區可以會有額外收費,甚至唔送
詳情請各位EARNER上返集運商網站睇返
呢D自提櫃有個好處就係24小時都可以拎到,唔使就速遞員.
而呢種自提櫃多數都有限體積,如果太大件貨就用唔到啦.
如果呢D地方就腳的話就最平.
有啲集運商提供收費喺油站,便利店,郵局取貨.
如果無就可能要登入返集運商系統到check住.
有啲集運商雖然無whatsapp,但就有wechat 或即時通話軟件,大家最好上集運商網站check清楚.
如果要搵佢哋,可能要考慮其他方法啦...


text:
博覽館站
博覽館站(Asia World-Expo Station)係港鐵一個機場快綫車站,地鐵公司(港鐵公司前身)為配合亞洲國際博覽館而特別起嘅新車站,隨住亞洲國際博覽館喺2005年12月20號揭幕而正式啟用,並取代機場站成為港鐵機場快綫嘅新終點站.車站只有一個月台,隔籬嘅月台係機場快綫嘅整備月台.
為咗方便往來亞洲國際博覽館參觀展覽或者欣賞演唱會等活動嘅乘客,港鐵提供特別優惠畀往來該站嘅乘客,乘客只需用八達通卡搭機場快綫前往該站落車,並至少逗留1小時30分鐘(以該站出閘後至回程再入閘之間計算),同一日內以同一張八達通卡搭機場快綫回程,即可享有折扣,往返青衣站同博覽館站嘅成人即日來回車費係港幣42蚊(單程60蚊),九龍站係64蚊(單程90蚊),香港站係72蚊(單程100蚊).乘客同時可享有免費八達通港鐵市區綫接駁服務(東鐵綫頭等除外).
目錄
車站結構[編輯]
車站樓層[編輯]
車站大堂[編輯]
博覽館站設有兩個獨立出入口,兩個出入口設有一條收費區嘅行人通道連接.基於乘客量同埋開放時間需要,博覽館站客務中心設於車站大堂東面嘅A出口,而西大堂嘅B出口只有幾部售票機同埋八達通增值機及查閱機畀乘客用.
自助服務[編輯]
車站月台[編輯]
博覽館站設有1個側式月台,月台位於地面,長度可容納機場快綫10卡車廂停泊,但現時只係用其中8卡月台,並裝有月台幕門.
機場快綫整備月台[編輯]
由於博覽館站前身係機場快綫嘅整備月台,所以而家喺博覽館站側邊仍然保留島式月台,以便列車調動同停泊.而家港鐵公司更喺該月台加建月台廣告板,藉此增加廣告收益.
車站出口[編輯]
博覽館站只設有2個車站出入口,其中B出口只係喺西面展覽場館有活動嘅時間先會開放.
- A - 博覽館大道東入口
- 亞洲國際博覽館東入口
- 設有失明人士引導徑往返出口
- 亞洲國際博覽館東入口
- B - 博覽館大道西入口
- 亞洲國際博覽館西入口
- 出口只係喺西面展覽場館有活動嘅時間先會開放
- 亞洲國際博覽館西入口
車站周邊[編輯]
鄰接車站[編輯]
接駁交通[編輯]
- 城巴/龍運巴士
- S1 - 東涌鐵路站 ↺ 機場(客運大樓)/機場博覽館(循環線)
利用狀況[編輯]
由於博覽館站主要服務亞洲國際博覽館嘅乘客,因此博覽館站客量視乎博覽館展覽而定.當博覽館冇大型展覽嘅時間,車站就顯得非常冷清,大部分乘客係喺博覽館返工嘅職員.平日係用機場快綫列車,當有展覽或演唱會等大型活動舉行,部分班次就會改用東涌綫列車.
車站歷史[編輯]
博覽館站原本係機場快綫嘅整備月台,主要係畀機場快綫列車停泊,列車清潔同埋提供空間畀車長休息.直至亞洲國際博覽館動工,就將整備月台位置改做博覽館站工地,以服務亞洲國際博覽館嘅乘客.車站於2005年12月20號同亞洲國際博覽館同步啟用.
車站命名[編輯]
博覽館站原本想用機展站做站名,因為「機場展覽中心」而命名.後嚟展覽中心正式命名做「亞洲國際博覽館」,車站亦落實用而家嘅名.
上一站‧下一站[編輯]
列車班次[編輯]
註解[編輯]
- ↑ 整備月台係島式月台


text:
金融
金融,又叫做財經,係研究點樣籌錢,分配同點樣用錢財.響唔同時間,會考慮埋佢個風險.金融係可以個人,商業同團體嘅.打理錢財亦都叫財務.
一般來講,金融係包呢幾方面:
- 研究錢同埋其他財產.
- 管理控制財產.
- 分析管理財務風險.
- 同業務籌錢.
基本概念[編輯]
金融係點樣用技巧去管理個人同法人財務,尤其睇重喺收入支出嘅差異,同埋投資風險.
一者收入多過支出嘅話,佢可以借錢出來,又者用多咗嘅錢投資.相反,少過嘅話,佢可以借人錢,又或者賣資產,用少啲錢,或者搵多啲錢.借錢人可以搵想借錢嘅人,中間可以搵中介人,好似銀行,又或者債券市場買債券.借錢畀人可以收利息,借人錢嘅息高過借畀人嘅息嘅話,中介人就可以袋埋中間差價.
銀行集合咗借貸活動.銀行一邊收借錢人存款,畀利息佢;另一邊就將存款借畀人.咁銀行就可以協調唔同大小借貸.空間來睇,銀行可以補足唔同地方嘅借錢人同貸款人.而時間來睇,佢補足唔同時嘅借貸,因為理論上,借人錢都會還.
機構來講,佢可以賣股票畀投資銀行,而投資銀行會轉手賣畀公眾.股票分咗機構嘅擁有權.例如一間公司總共有一百股,你有一股就佔公司百分一.你有百分一公司嘅資產負債差.公司賣股票出來嘅錢,可以用來搞大業務.除咗股票之外,亦可以賣債券集資.
財務關係到個人,政府,公司同埋各個機構,點樣用到金融工具達到佢哋嘅目標.


text:
(市區 x 山景)秋日行山輕鬆遊
2016年11月18日 (五) 下午3時53分
終於涼喇!終於涼喇!被fake咗無限次嘅小T喺呢個星期終於真係feel到涼意,希望今次個冷鋒可以留得耐啲啦…BTW,天氣一涼條行山癮就出晒嚟,小T幫大家搵咗幾條又有得睇市區景色,又可以親親大自然嘅行山路線,睇下醫唔醫到你條癮?
港島區-紅香爐峰(難度★★)
路線簡介:
全長:7.5 公里
需時:2.5 小時
起點:畢拉山道
終點:鰂魚涌
由畢拉山道出發,經過爆炸品處理基地入口之後,沿住金督池馬徑一直向前行,冇幾耐就會見到左方遠處有座頂部有標柱嘅小山,正正就係紅香爐峰喇!喺呢度可以遠眺銅鑼灣,中環同九龍一帶,亦都係影呃like相嘅最好位置!不過注意返:上呢個紅香爐峰係需要少量嘅攀爬,記住小心安全呀!
之後可以沿住金督池馬徑行,中途會有路徑落返寶馬山道.如果想繼續上寶馬山,就可以往寶聯徑方向行,見到分岔口向右走,就會見到登上寶馬山嘅樓梯㗎喇!小徑前方亦都有條落山樓梯,走嘅時候沿住佢行就可以去到鰂魚涌.
九龍區-魔鬼山(難度★★)
路線簡介:
全長:3.5 公里
需時:1.5 小時
起點:油塘
終點:高超道
喺油塘港鐵站出發,去到鯉魚門徑之後,再向天后廟方向行.天后廟左邊就係衛奕信徑,有樓梯可以一直上,上到去將軍澳華人永遠墳場嘅車道.之後沿住右邊嘅分岔口行就會去到歌賦炮台㗎喇!
跟住又可以落返衛奕信徑,按炮台山嘅路牌指示右轉上山,前面左方會有條樓梯可以上到去炮台山山頂嘅碉堡,又係另一個影相位!走嘅時候只要去返衛奕信徑,遇分支後左轉就可以去返高超道.
新界區—青衣三支香
路線簡介:
全長:4 公里
需時:2.5 小時
起點:青康路
終點:青康路
嗱唔好畀個名嚇親先!其實係因為呢座山有三個山峰,遠睇好似三支香咁先會咁命名.喺青康路巴士站往美景花園側嘅行人徑一直向前行,直至見到右手邊有樓梯就向上行到去一個大平台.之後會經過涼亭同墳地,喺分支位左轉直走就會經過第一支香,第二支同第三支香!
呢個貨櫃碼頭景真係好少有,大家做好瘋狂影相嘅準備喇!走嘅時候都好簡單,只需要原路折返就可以喇.
最後小T提提大家,無論行咩山都好,都記住要注意自己安全,同埋帶返走隨行嘅垃圾,齊齊保護香港嘅大自然呀!


text:
事緣係尋日熱血,普羅,復興會,開記者會宣布9月立法會選舉嘅參選事宜,當中最主要提及同矚目嘅係新界東,由人稱國師嘅陳雲考慮參選. 同一時間,亦都表示佢地嘅最終目標係「五區公投 全民制憲」五區嘅立法會議員當選後一段時間,辭職發動五區公投,由人民同政府立約,決定香港未來.
好多好多人包括我自己,第一刻聽完之後嘅感覺係反感.首先係反對重提五區公投,之後係所謂嘅收割同𠝹票論,再之後係講緊同其他本土組織嘅協調問題.
我嘗試逐點駁斥番自己.
第一個議題,亦都係最多人熱烈爭議嘅問題,係𠝹票同收割論.
新界東補選啱啱完結,有唔少人仍然沉浸喺六萬幾票嘅成績裏面.對於本土,呢次嘅成績雖然談唔上係勝利,但絕對係一枝強心針,對於各大本土組織嚟講,佢地睇到入選立法會嘅希望.對支持本土嘅市民嚟講,梁天琦已經成為左革命嘅一個象徵,大家都希望未來喺立法會見到更多嘅梁天琦為本土發聲等等.簡單嚟講,大家想keep住個勢再下一城.
但請大家唔好忘記,呢六萬票並唔係全部都係本土嘅支持者投出嚟,當中有一大部份係本土支持者落力拉票,向親戚朋友遊說,棄七保六,唔再含淚投票等等原因爭取返嚟.佢地可能完全唔了解梁天琦嘅政綱,唔清楚本民前嘅理念,甚至可能只係覺得梁天琦靚仔而投下呢一票.呢六萬票並唔係鐵票,所有選民都有自由意志決定自己嘅呢一票應該投俾邊個候選人.每一次嘅選舉都係新嘅情況同環境,冇人可以保證呢六萬票下一次會再投番落本土度,同一時間,亦都唔代表本土只能喺呢六萬票裏面「分餅」.黃毓民議員所講嘅拉闊光譜,在我理解就係呢個道理.
承上所言,所有選票都係自由意志.我地回想番新界東選舉,當我地每一日都力抗泛民嘅所謂𠝹票論,口口聲聲向佢地表示選票係屬於選民嘅時候,等同我地根本徹底唔承認𠝹票呢一個字眼!而到今日我地用番同樣字眼鬧番熱血公民等人嘅時候,我地又何嘗唔係成為幾日前我地口中恥笑嘅泛民選民?我地要俾選民知道嘅係,同一個本土裏面,我地有溫和本土,激進本土,甚至有心急本土嘅存在.選民要去了解各候選人嘅政綱,分析候選人背後嘅組織理念,從而選擇同自己理念最相近嘅候選人,投下佢手上嘅一票,令到佢地明白自己呢一票嘅價值.真正嘅本土思維,就係本土意識嘅覺醒,明白自己嘅公民責任.
收割論,有唔少人認為,國師陳雲出選新東,係收割本民前梁天琦喺新東嘅六萬多票成績.請問,梁天琦而家有表態話唔參選九月立法會選舉嗎?又或甚,有其他本土組織表明自己唔會同國師爭崩頭,鬼打鬼嗎?熱血公民有表明唔歡迎其他本土組織參選嗎?熱血公民冇將自己當作大佬嚟看待,真正當熱血公民係大佬嘅人,係一班向本土小組織靠攏,但對佢地冇信心嘅支持者.如果唔係,你點解會認為本民前贏唔到熱血公民?點解唔可能係本民前自己收割番自己嘅成果?
退一萬步,就算本民前真係因為各種理由唔參與今次選舉,亦都唔代表另一個打住本土旗號嘅候選人能夠完整取得所有選票.選民係有自由意志,佢地自然會決定邊一種本土佢地會支持,邊一種會唾棄,等同佢地唾棄泛民一樣.
另外亦有人認為熱血公民宣佈嘅時機唔好,甚至有人用「屍骨未寒」嚟形容呢次嘅政綱宣佈.適當嘅時機?難道熱血公民要等其他所有本土組織都宣佈哂先出嚟公佈先算適當嗎?到底係熱血公民真係當自己係大佬還是係你當左佢地係?就算熱血公民最後先出嚟公佈,到時都會有𠝹票收割等講法出現,因為喺大部份人眼中本土只有熱血公民,其他組織喺佢地眼中只係陪襯品.只要熱血公民決定出選,佢地嘅目的就係𠝹票收割.
然後係五區公投,上兩次嘅五區公投基本上都係以失敗告終,投票率偏低,俾唔到所謂嘅壓力俾到中央或者特區政府,喚起市民公民意識?啲人根本連白票都懶得落去投,咁到底憑乜野令到佢地咁有信心再將五區公投重新放入去議題上面?
答案係時間.
大家都知道每日都有新移民落嚟,每日大家身邊都充斥住你唔知佢奸定忠嘅大陸人.呢個種族清洗唔洗好耐,再過多十年就可以大換血,到時香港人會變為香港社會 少數聲音,所有議題同方案唔需要再考慮香港人嘅意見.咁時間唔夠同五區公投有咩關係呢?當我地基本上已經進入倒數階段,就唯有響有限嘅時間做最多嘅事.假設順利五區各有一席,響立法會宣揚政治理念一年左右之後,五區發動辭職公投.主要嘅唔係結果,而係公投嘅投票率!如果投票率高而本土派順利再度入番議會,等同給予中央壓力香港人對於本土嘅意識已經非常強,無法唔去正視,唔理係港獨,城邦自治,定係最易理解嘅基本法永續,中央政府都唔能夠再以一句「民意唔夠大」嚟作藉口.
睇到呢度,相信你,包括我自己,都覺得係匪夷所思.先唔講本土可唔可以返入去,淨係講投票率,同埋9月立法會選舉本土派(呢度指嘅係唔包括本民前青政等組 織)可唔可以有5席都成問題嘅時候.五區公投實在係太遙遠太遙遠太遙遠.在我個人而言,我對五區公投嘅成效係完全唔樂觀.但嚟緊呢半年嘅本土文宣,本土議 題,本土意識等等,可能會帶嚟各種變化都唔定,拭目以待.
等同,初一前冇人估到梁天琦有六萬幾票.世事如棋,冇人估得到.
總結,對於九月嘅立法會選舉,對於本土以至整個香港,都會係一個血肉橫飛嘅大戰,舊政黨組織嘅新舊成員交替,被選民所唾棄組織嘅垂死掙扎,新移民喺香港殖 民嘅影響力,甚至係各式各樣嘅點票手段,都會帶俾每一個香港人不同嘅衝擊,重新思考自己住緊嘅呢個小漁港,已經成為一個浴血戰場.而自己,已經不知不覺捲 入呢場大戰之中.
圖片 : 熱血時報 live 影片截圖,記者招待會


text:
接觸精釀啤酒係一個認識自己嘅機會.
點解咁講?因為當你開始飲精釀啤酒,就會慢慢發覺,一d由細到大相信嘅嘢都會逐一被推翻.你會有機會重新審視自己,有冇不知不覺間,對啤酒(同身邊其他事物)形成咗一d唔知邊度嚟嘅睇法?
例如啤酒應該金黃清澈?啤酒越凍越好飲?
又例如我今次想討論嘅問題:「啤酒應該飲樽裝定罐裝?」
每次教自釀啤酒堂,我都會問呢個問題,而參加者每一次嘅答案都係一樣:樽裝好過罐裝.
跟住我就會問:「點解呢?」
依依哦哦一輪之後,通常答案都係離唔開三點:凍d,多氣d,冇金屬味.但係,係咪真有其事?
呢個係真嘅,因為玻璃係絕緣體,相對於鋁,更加能夠保持樽內飲品溫度.即係話玻璃樽可樂或者啤酒,相對於鋁罐裝,就算離開雪櫃一段時間,仍然可以咁凍.
問題就在於,啤酒凍d 唔等於好飲d.
大牌子啤酒梗係同你講,雪到有咁凍得咁凍先好飲,點解?因為凍可以令味覺冇咁敏感,令你分唔清好唔好味,淨係覺得飲完好爽.
但係如果你追求嘅係品嚐啤酒嘅香,醇,滑,同埋層次豐富嘅味道,咁凍就唔係最好.所以而家最講究嘅craft beer bar都會分開唔同溫度serve啤酒,香港大坑就有一間.
呢個都係真,準確d講係「樽裝可以多氣d」.因為玻璃樽可以承受更大嘅壓力,所以可以泵到更加多嘅氣落去.
問題都係嗰句,啤酒多氣d 唔等於好飲d.
汽水就話追求多氣嘅感覺,越多氣越爽.但係啤酒唔同風格都追求唔同嘅氣泡量,唔係一味鬥多.
呢個就… 一半半啦.首先而家製罐技術已經進步咗好多,基本上唔會有任何金屬味滲到落去啤酒度.你唯一飲到金屬味嘅機會,係你直接喺罐度飲而個嘴掂到個罐造成.
不過,其實任何品酒班都會教你,飲啤酒盡可能倒落杯飲.因為落杯先有空間俾香氣揮發,你先會聞到佢嘅麥味,花香,同埋其他氣味.
所以講來講去,玻璃樽嘅好處,都同啤酒好唔好飲冇關係.可能係大牌子廣告影響下,大家都飲啤酒都只係追求凍,爽,金黃色,Angel Ring,同埋飲完就個個都係朋友,間酒吧仲會變埋沙灘,再加一堆靚女着比堅尼同你一齊玩,已經唔記得,原來啤酒都可以好味.
事實上,精釀啤酒廠近年都逐漸推出罐裝啤酒.例如香港beer drinkers比較熟悉嘅丹麥Mikkeller,美國Founders同Evil Twin,英國Brewdog,日本Hitachino等,都有好多款啤酒同步推出罐裝版,甚至淨係出罐裝.
咁多人咁做,梗係有原因:
光係其中一種最影響啤酒味道嘅元素,佢除咗會加快氧化,更加會產生一種臭鼬鼠(skunky)嘅氣味.所以大部份啤酒樽都用深啡色,就係想減少光嘅影響,但係無論點減少,都比唔上完全唔透明嘅罐.
順帶一提,如果大家想知道「臭鼬鼠味」係點嘅,其實好簡單:落街買一支用無色玻璃樽包裝嘅啤酒(來自墨西哥,叫你加青檸飲嗰支呢),跟住倒落酒杯度,聞下你就明.
氧氣係另一種好影響啤酒味道嘅元素,氧化咗嘅啤酒普遍會產生紙皮味,令人有種「舊啤酒」嘅感覺.玻璃樽嘅蓋位比較脆弱,如果運送稍有疏忽撞親,好容易會漏氣,導致變味.罐裝當然都有可能撞凹漏氣,但係凹嘅罐消費者一眼就望到,唔會中伏.
以330ml計,鋁罐每個十幾克,玻璃樽每個三百克有多,相差超過二十倍;仲有鋁罐可以疊起,但係玻璃樽唔得.兩個因素加埋,消費者嘥喺運送/儲存玻璃樽嘅錢(都未計碳排放)其實真係唔少.
講咗咁多,我諗對於啤酒應該飲樽裝定罐裝,大家都好清楚.
不過,時代不停變,啤酒同包裝方法都不停變.今日啱嘅答案,聽日可能已經變咗錯.只有不停發問,審視,思考,我哋先可以避免俾自己嘅成見蒙蔽而變得盲目.
「重要的事是永遠不要停止發問.」 -愛因斯坦
共勉之.


text:
抹香鯨
抹香鯨(學名:Physeter macrocephalus)係世界上最大嘅齒鯨,亦係家下最大型掠食者之一.佢亦係所有鯨類中潛得最深,最耐嘅,可能只有喙鯨科嘅兩種瓶鼻鯨(Bottlenose Whale)先可以同佢比.抹香鯨40隻7英吋嘅尖牙可以使出1500磅嘅咬合力道,但抹香鯨好少咬合雙顎.
除咗以前被視為頭號目標嘅捕鯨時期以外,抹香鯨可能係大型鯨中數量最多嘅一種.
種名 macrocephalus 係嚟自希臘文,意思係「大頭」.抹香鯨另外重有一個名叫 catodon,同種異名嘅情況以前曾拗過好耐,目前似乎以 macrocephalus 為主流.
赫曼梅爾維爾(Herman Malvill)嘅經典名著「無比敵」(Moby Dick),書裏面嗰條神勇嘅大鯨「無比敵」就係一條抹香鯨.
目錄
基本資料[編輯]
- 出世時身長,體重:4 米,1,000 公斤;
- 最大身長體重紀錄:公 ─ 18.3 米,57,000 公斤;乸 ─ 11 米,24,000 公斤;
- 壽命:至少 60 - 70 年;
外型特徵[編輯]
同身體比較起嚟,抹香鯨個頭顯得大到唔成比例,佢有動物界中最大嘅腦,但條尾又輕又細,個身成條大蝌蚪噉.成年雄鯨個頭尤其明顯,佔身體全長四至三分之一,外表大致呈方形.下顎狹窄而似棒狀,長度比上頷短,由側面睇唔易察覺.身體中後段嘅皮膚表面通常有好多水平方向嘅摺皺,呢點同其他鯨類平滑緊實嘅皮膚唔同,肥胖個體嘅皮膚摺皺通常唔多明顯.噴氣孔位於頭部前方偏左,因為抹香鯨嘅頭骨喺發育過程中會極嚴重向左邊歪斜.背脊相對於背鰭嘅位置有低矮嘅凸起,其後有一連串較小嘅突陵一路延伸至尾鰭,尾柄厚實.胸鰭短而寬闊,尖端渾圓,尾鰭呈三角形,邊緣筆直.抹香鯨嘅性別體型差異好大,成年雄鯨嘅身長通常比雌鯨長三分之一,體重可達雌鯨嘅兩倍.下顎有20至26對大而呈圓錐狀嘅牙齒,上顎嘅牙齒細而埋喺牙齦裏面,或者只有牙槽.
抹香鯨外表呈深灰色,但喺陽光之下可能呈現啡色.上脣同下顎近條脷個位係白色,喺肚同側腹處通常有不規則嘅白色區塊.
分佈[編輯]
抹香鯨廣泛分佈於全世界唔結冰嘅海域,由赤道一直到兩極都可以搵到佢哋,其中喺又深又多海產嘅海域就最多,呢類抹香鯨成日出現嘅地地方,以前捕鯨者習慣叫嗰度做「基地」(Ground).
成年雄鯨同雌鯨嘅分佈明顯好唔同,雌鯨通常棲息喺水深 1,000 公尺以上,緯度 40 度以內嘅海域,但係喺北太平洋困度可達北緯50度左右;雄鯨細個跟住阿媽喺熱帶海域生活,長大後至會離群逐漸游去較高緯度,越係大隻,年齡越老嘅雄鯨,分佈範圍就越偏高緯度,甚至會游到兩極浮冰地帶.雌鯨同未成年抹香鯨群通常會停留喺 1,000 公里寬嘅區域內至少10年,而成年雄鯨移動情形就寬敞好多.
習性[編輯]
海面行為[編輯]
因為抹香鯨嘅潛水時間好長,喺海面上睇到機會唔高,但係咁特別嘅外形同噴水方式就一定唔會俾人搞錯.兩次下潛之間抹香鯨通常會喺海面漂浮或者慢慢咁游,嗰陣時個樣好似一嚿大浮木咁;噴水係呈45度向左直噴,形狀好似棵樹咁.時時都會躍身擊浪或鯨尾擊浪.
潛水[編輯]
當抹香鯨向下潛,最明顯嘅徵兆係條尾揈起(Fluking),佢哋會將尾鰭舉到高一高,然後垂直下潛.已知抹香鯨最深可潛到水底下 3,195 公尺,閉氣時間去到 138 分鐘,但平常嘅潛水遠唔會有咁多,一般會潛到 400 公尺深,時間大概35 分鐘,體型越大嘅雄鯨就潛得越深,越耐.
社會結構[編輯]
長期穩定嘅雌鯨群構成抹香鯨社會嘅核心單位,呢類小群可達12條成年雌鯨,並伴隨啲雌性同埋年輕雄性後代.雄鯨大概4至6歲大,最遲喺21歲過後會脫離出生家族獨自行動,年輕雄鯨會組成所謂嘅「單身漢族群」(Bachelor schools),參與者嘅體型同埋年齡多半相近,但個體間嘅聯繫唔似得啲雌鯨群咁緊密,而且會隨住年齡增長而更加鬆散.身長達12至17公尺嘅年老雄鯨多半獨自喺大洋中悠游,極少發現持續達1日以上嘅交流情形.成群嘅抹香鯨有時會喺沙灘上擱淺.
社交行為[編輯]
由於成年雄鯨個頭不時會有嚴重嘅傷痕分佈,有時會見到斷折嘅牙甚至係下顎,科學家認為個體間可能有激烈嘅爭鬥行為.唔同嘅雌鯨群相遇嗰時,似乎有藉住聲音來溝通連絡嘅情形.
走佬同還手[編輯]
小說或電影裏面成日將抹香鯨講到好鬼惡,會撞船嘅怪獸,但事實上抹香鯨一遇到危險,多數會選擇走佬.當抹香鯨意識到危機,個頭會先探出水面浮窺,並慢慢咁轉個身去睇清楚上面咩環境,一旦知道有危險(例如殺人鯨殺到嚟),佢哋會好快加速游走或潛到好深,鯨群中只要有一條走佬其他嘅都會跟住咁做.抹香鯨嘅泳速平均大概2至3節(1節相當於時速1.852公里),游走嗰陣速度可能達7節,捕鯨時期就曾經有抹香鯨被追殺,而以12節嘅泳速狂奔嘅記錄.
有時候抹香鯨會選擇還手,文獻上有講捕鯨船被抹香鯨撞甚至撞爛嘅記錄.抹香鯨咁大個鐵頭同咁有力嘅尾有好勁嘅破壞力,被佢撞過嘅船梗有船壁被撞毀或被鯨尾掀翻嘅情況,以前亦試過有捕鯨艇仔被發嬲嘅抹香鯨咬斷.
生殖[編輯]
由於抹香鯨嘅生長速度好慢,以及對後代長期咁照顧,因此佢哋喺被大量捕殺之後要極耐時間先有可能恢復原有嘅族群數量.雌鯨大概9歲先性成熟,每4至6年先生一胎,較老嘅雌鯨生殖可能隔好耐.懷孕期至少喺1年以上,可能長達18個月.雌鯨哺乳期至少2年,有時更長;曾經喺一條13歲大嘅雄鯨同7歲雌鯨嘅胃中發現鯨乳.
繁殖地一般喺南,北緯40度之間嘅熱帶同亞熱帶海域,雖然有部分交配行為喺冬季至夏季發生,但大多數響春季:喺北半球,交配期可能由1月一直到7月,而以3月同5月為最高峰;南半球嘅抹香鯨交配期8月同12月之間,主要集中喺10月.
護衛同抗敵[編輯]
抹香鯨同部分鬚鯨一樣會有所謂護衛行為,喺一條雌鯨小群附近幾公里處有時會發現有1至2條成年雄鯨跟隨,可能喺前方,側面或者後方(但情況好少).原因可能同爭取交配機會有關,但係當雌鯨群遭遇危險嗰時的確有提供保護嘅作用.
當雌鯨群面對殺人鯨威脅時,可能會擺出所謂嘅「車輪」圓陣,亦即成鯨圍成一個大圓,幼鯨被集中喺圓心處保護,整體看來形似馬車車轆咁樣.除咗一般人容易想像嗰種以頭向外敵嘅情況外,尾向外嘅陣型亦都有記錄.
食啲乜[編輯]
一般認為抹香鯨主要響海底或者附近區域搵食,食唔同品種嘅槍烏賊(Squid).雌鯨主要捕食重量喺 0.1 至 10 公斤左右嘅槍烏賊,但亦包括一啲更大隻嘅獵物,例如好出名嘅大王烏賊(Giant squid,或者叫巨槍鰂)等;雄鯨亦會食槍烏賊,不過都係鍾意食更大隻嗰啲,例如大王烏賊咁.曾經喺一條抹香鯨嘅胃度搵到一條幾完整,長12公尺,重達 200 公斤嘅大王烏賊.喺抹香鯨嘅嘴邊同身上有時會見到類似被抓傷嘅刮痕同圓形嘅吸盤印痕,可能就係同呢類大型獵物打交嗰時,由槍烏賊觸鬚所造成嘅傷痕,曾經有發現直徑達十厘米嘅吸盤印痕嘅記錄.另外抹香鯨亦都食八爪魚,烏賊,魔鬼魚,鯊魚,同埋其他硬骨魚,但所佔比例唔高.食嘢時佢哋會吞埋石頭,海綿,海鞘等呢啲非食物物體.有好清晰覓食時期,同其他鯨魚唔同.抹香鯨成年都會搵食,估計每日要消耗相當於體重3%至3.5%重量嘅食物.
聽覺同發聲[編輯]
抹香鯨嘅聽覺相當靈敏,聽講捕鯨時期捕鯨者必須盡可能咁保持安靜,先至可以接近喺海面上休息嘅抹香鯨,即使係船槳敲擊小船所造成嘅音量都可能會嚇親佢哋.抹香鯨成日叫嘅聲音係一連串滴答聲(Click),喺唔同狀況下記錄到嘅頻率都會唔同.科學家認為咁可能同回音定位(Echolocation)同其他個體嘅溝通有關.除咗以回音定位來搵獵物外,會有人認為佢哋會用聚焦嘅超音波來震暈獵物,唔過依點暫時重未有證據.
抹香鯨同人類[編輯]
響捕鯨時期,抹香鯨係非常重要嘅獵物,一方面係因為佢哋有品質好好嘅鯨油同鯨腦油,另一方面因為當時嘅船主要係帆船,追唔到大條嘅鬚鯨,所以游速較慢而死後會浮響水面嘅抹香鯨同露脊鯨就成為捕鯨者嘅頭號獵物.
鯨腦油[編輯]
鯨腦油(Spermaceti)又叫做鯨臘,係一種白色嘅臘狀物質,個名嚟自拉丁文sperma同埋ceti,意思分別係「精子,精液」同「鯨」,當初發現時被人誤以為係抹香鯨嘅精液.鯨腦油主要成分係十六酸鯨臘醇酯(分子式 C15H31COOC16H33),熔點攝氏 42 至 50 度,不過鯨腦油嘅實際熔點接近或略高過抹香鯨嘅體溫.
鯨腦油儲存喺抹香鯨頭部稱為「抹香鯨腦油器」(Spermaceti organ)嘅腔室中,一條抹香鯨頭部可能含有 1,000 公升以上嘅鯨腦油.呢個器官同鯨腦油嘅功能目前都無確實嘅答案,一般認為抹香鯨會藉住增加局部血流量或者吸入冰冷海水嘅方式,畀鯨腦油溶解或凝固而改變比重,作為深潛同上浮時嘅浮力調節器.另外有種講法係腦油器官可能有類似透鏡聚焦嘅功能,同抹香鯨發射超音波有關.
自人類開始捕捉抹香鯨以來,鯨腦油就被視為重要商品,最初用嚟做蠟燭,後來主要用嚟製造潤滑油.
虛幻物:龍涎香[編輯]
龍涎香(Ambergris)係一種偶然會響抹香鯨腸道裏面形成嘅臘狀物質,主要用於香水固定劑.個名源自古法文Ambre gris,意思係「灰色琥珀」,同佢相對嘅係Ambre jaune(黃琥珀),亦即係真正嘅琥珀(Amber).大多數龍涎香都係喺抹香鯨嘅大腸中發現,但亦曾經喺小腸中揾到小碎塊,推測佢最初應該係喺小腸中形成.體內有龍涎香嘅抹香鯨比例只佔1%至1.5%,一般認為佢係槍烏賊嘴喙喺腸道消化後剩餘嘅殘渣,但確實嘅形成原因目前重未清楚.
龍涎香嘅外觀呈暗褐色,內部就係淺黃至灰色,重量由0.1至10公斤不等,已知最大嘅龍涎香係喺1953年12月21號,由一條喺南半球捕殺嘅14.9公尺長嘅雄抹香鯨體內取得,重達420公斤.龍涎香嘅比重大概0.73至0.95,因此被抹香鯨排出體外後會浮喺海面,偶然情況下會好似傳聞噉俾海浪沖上沙灘,但係目前有記錄嘅龍涎香絕大多數都係商業捕鯨時代由抹香鯨體內取得嘅.
分析一下龍涎香嘅化學成份.其中大概25%至45%係一種稱為龍涎香醇(Ambrein,分子式C30H52O)嘅物質,佢造就咗龍涎香嘅特殊性質.新鮮嘅龍涎香因為沾有抹香鯨嘅屎而有刺激性嘅臭味,但等佢成熟之後會產生類似麝香嘅香味.
龍涎香早喺9世紀時嘅伊斯蘭世界就成為貴重嘅商品,用嚟做香薰,催情劑,香料同特殊藥材等,當時龍涎香被視為一種神祕嘅物質.喺1574年,一位法蘭德斯嘅植物學者Carolus Clusius首度提出龍涎香係抺香鯨消化道殘餘物嘅理論,呢個學說要等到1712年美國開始大量捕捉抹香鯨之後先普遍被人接受.到咗20世紀,可取代龍涎香嘅化學合成物質先至面世.
保育現狀[編輯]
比起瀕臨滅絕嘅大型鬚鯨,抹香鯨嘅處境似乎好咗好多,現今世上估計重有幾十萬條抹香鯨,食物來源並唔係人類漁業嘅主要目標,而佢哋位於較深海域嘅棲息地喺污染同埋人類破壞上亦比較輕微.然而,捕鯨嘅後遺症已開始浮現.過去捕鯨者會選擇性捕捉體型較大嘅成年雄性,雄鯨大量被捕殺嘅結果可能減少懷孕率並增加雌鯨,幼鯨群俾虎鯨攻擊嘅可能性;另外有研究發現抹香鯨族群之間嘅基因差異度極少,原因可能係同雄鯨大量被捕殺有關.今日對抹香鯨最主要嘅威脅係漁具纏繞同埋船隻嘅碰撞意外.
喺香港,2003年7月21號,一條重在生嘅少年雄性抹香鯨被發現喺西貢西灣擱淺.遊人同研究員,漁護署人員同兩名獸醫花咗好多個鐘都救唔返佢,漁護署獸醫最後將佢人道毀滅.屍體後來被拖到萬宜水庫西壩一塊空地埋葬,等日後攞骨嚟做標本.
參考[編輯]
- 《鯨與海豚圖鑑》
- ↑ Cetacean Specialist Group (1996). Physeter macrocephalus. 2006 IUCN Red List of Threatened Species. IUCN 2006. Retrieved on 06 May 2006. Database entry includes a lengthy justification of why this species is vulnerable


text:
中國共產黨第九次全國代表大會
中國共產黨第九次全國代表大會於1969年4月1號至24號喺北京召開.出席代表1512人,代表當時全國2200萬黨員.由於當時各地黨組織處於癱瘓狀態,無法正常進行代表嘅選舉,多數代表由革命委員會同各造反組織嘅頭頭協商決定或上級指定,以致很多品質惡劣嘅幫派骨幹,打砸搶分子,林彪,江青一伙嘅爪牙,成為咗九大代表.有嘅人是喺確定為九大代表之後,先自趕辦入黨手續,或喺去北京列車上突擊入黨.相當多嘅原八屆中央委員同候補中央委員處於被審查或者坐緊監,未能作為代表出席九大.
毛澤東主持開幕式並致開幕詞,林彪代表中共中央作政治報告.報告以「無產階級專政下繼續革命嘅理論」為核心,全面肯定咗「文化大革命」,話「無產階級文化大革命」係一場真正嘅無產階級革命,係對馬列主義理論同實踐嘅一個偉大嘅新貢獻;將黨嘅全部歷史講成係兩條路線鬥爭嘅歷史,即所謂「毛主席嘅馬克思列寧主義路線,同黨内右嘅同『左』嘅機會主義路線鬥爭嘅歷史」,虛構咗以劉少奇為阿頭嘅「資產階級司令部」,肯定咗強加畀劉少奇嘅種種罪名;對中國社會嘅形勢以及黨嘅政治狀況作咗錯誤嘅估計,响呢種基礎上提出咗所謂「鬥,批,改」嘅新任務.報告對戰爭到嚟嘅可能性作咗緊迫同跨大嘅估計,過分強調要準備打仗.
大會通過咗政治報告同黨章修正草案.九大通過嘅新黨章,錯誤咁將「無產階級專政下繼續革命嘅理論」同林彪「係毛澤東同志嘅親密戰友同接班人」寫入咗綱;對毛澤東思想作咗歪曲嘅闡述;刪除咗原黨章中黨員權利一節,取消咗黨員嘅預備期,取消咗中央書記處,取消咗中央監察委員會等機構.
大會選舉出中央委員170人,候補中央委員109人,其中原八屆中央委員同候補中央委員只有53人.
中共九大使「文化大革命」嘅錯誤理論同實踐合法化,喺思想上,政治上,組織上嘅指導方針都係錯誤嘅.
一中全會[編輯]
中國共產黨第九屆中央委員會第一次全體會議於1969年4月28日喺北京舉行.會議選舉產生咗新一屆中央領導機構.名單如下:
- 中央委員會主席:毛澤東
- 中央委員會副主席:林彪
- 中央政治局常務委員會委員:毛澤東,林彪,
(以下按姓氏筆劃為序)陳伯達,周恩來,康生
- 中央政治局委員:毛澤東,林彪,
(以下按姓氏筆劃為序)葉群,葉劍英,劉伯承,江青,朱德,許世友,陳伯達,陳錫聯,李先念,李作鵬,吳法憲,張春橋,邱會作,周恩來,姚文元,康生,黃永勝,董必武,謝富治
- 中央政治局候補委員:紀登奎,李雪峰,李德生,汪東興
二中全會[編輯]
中國共產黨第九屆中央委員會第二次全體會議於1970年8月23日至9月6日喺江西廬山舉行,毛澤東主持咗會議.林彪一班人喺會上通過稱讚毛澤東為「天才」嘅辦法,借以吹捧林彪,鼓吹要設國家主席,想以此達到佢奪權嘅目的.8月24日,陳伯達喺華北組宣講由佢編選經林彪審定嘅《論天才》嘅材料,煽動華北組通過決議:堅決要求設國家主席.8月31日,毛澤東發表《我的一點意見》一文,揭穿咗「稱天才」嘅騙局,指出咗佢哋喺廬山搞突然襲擊,煽風點火,唯恐天下不亂嘅陰謀同野心,指出唔好再提設國家主席嘅問題,從而挫敗咗林彪反革命集團向黨發起嘅有組織,有預謀嘅進攻.為此,全會宣布對陳伯達進行審查.
全會批准咗國務院關於全國計劃會議同1970年國民經濟計劃嘅報告;批准咗中央軍委關於加強戰備嘅報告.


text:
有件事我諗極都唔明,就係點解香港女仔成日話要個點點點嘅好男仔,但總有女人一見到周永恒依種男人就會冇哂抵抗力.周永恒有幾衰?衰到連唔睇娛樂新聞嘅我,都知佢點樣背住老婆溝女,打老婆再扮無辜,正如我點解會突然寫佢就係因為我尋日喺面書,見到有朋友SHARE佢有新女嘅新聞.我冇興趣再寫周永恒嘅衰嘢,因為大家都知得比我清楚更多.不過一個賤男能夠成為賤男,首要條件就係有一個兩個三個甚至更多嘅女人心甘情願咁比佢呃,而依一種女人,我會叫佢做周永恒新歡.
如果你問身邊女性朋友邊個鍾意賤男,我諗冇一個人會舉手,但身為賤男經典嘅周永恒身邊女伴唔缺,而且質素唔低.點解會咁?我只可以話佢地唔識死.「打女人嘅男人最不可原諒」喺女人最鍾意講嘅一句說話,但當遇到一個口甜舌滑外形又討好自己嘅賤男之後好快佢地就會同自己講「佢又唔係打我」,然後再催眠自己「佢唔會打我嘅」.原因?因為佢地覺得賤男今次真係鍾意自己.直到最後個賤男回復本性對自己嘅時候先會識醒,然後喊哂口咁話男人點衰點賤,班姐妹一味口裡為佢抱不平,結果冇幾耐之後就到個姐妹自己中招,成件事一直無限LOOP.
你話唔知佢係賤男所以比人玩弄感情,可憐;但如果你明知佢係周永恒但仲要痴埋去,搞到自己一身傷的話,抵死.所謂本性難移,能夠浪子回頭嘅又有幾多個?連身為男人嘅我都唔會信周永恒依種人可以改過自新,連佢曾經嘅老婆都對佢心如止水唔再信佢,到底點解仲有女人會覺得自己就係可以改變佢嘅果一個?耐心同信任係要有,但應該比一個值得嘅男人;如果你覺得周永恒係值得嘅一個,咁你衰左之後就唔好話後悔.情況就好似你買一隻極高風險嘅股票你就預左輸到乜都冇,唔好到時輸哂先叫人比返哂本金你.
有時我同人講完而人地又唔聽,我會由佢,因為佢一定要仆過一次街先識痛,但係好多女仔身邊都有種周永恒式賤男,依種明眼人一睇就知道係深坑陷阱會令你仆到直一直,偏偏好多女仔好鍾意踩落去.唔通依種都算係愛情嘅魔力?望住班女仔平時所謂嘅要求,再望住佢地最後選擇嘅人,我唯有講一句:祝你好運.


text:
依家沙田啲商場主要得返兩種,就係金鋪,藥房囉.自由行推高鋪租導致店鋪單一化已經夠衰(因為喺果區唔做大陸人生意就俾唔起租),最擾民嘅就係幫襯藥房班水貨客,攪到啲商場迫滿人不突只仲要個個拖住架自由戰車周圍行周街 pad 貨,我真係唔知香港仲有幾多人想喺沙田行街?最抵死就係班友攪到香港立立亂都不過係為香港帶黎大概2% GDP,老老實實真係無咗都唔洗恨.
水貨客問題就係由一簽多行而引起禍根,一簽多行即係大陸可以批人一年內無限出入香港,結果攪到香港變咗無掩雞籠由得班水貨客入侵.最慘嘅就係依個條約係不平等條約,大陸話放幾多人落黎都得,香港根本無得傾,最多都係海關認為條友有可疑先唔俾佢入境,依家大家睇下有幾多水貨客就知海關守關成效有幾大.
最近反水貨客行動升級,我見到有人質疑抗爭者鬧水貨客或者遊客係無用,鬧都應該對準政府鬧,但係我就唔係好認同依個質疑.要政府有效打擊水貨客都莫過於要政府改變/取消一簽多行政策,即係要689領導下嘅狗奴才政府同主子 say no,咁你話難唔難?仲要分分鐘令到有人唔可以隨時車班自由人黎香港支持佢啲撐政府活動,大家仲就唔記得「鳩嗚」點黎呀?咁你話政府會唔咁易俾你鬧到落閘一簽多行呢?不過鬧政府嘅野我又唔會阻人,又唔會嫌多嘅.
相反,依家打擊水貨客就黎得直接.除咗可以收一時之效,最緊要係可以喺大陸傳媒做成聲音,要佢地知道落黎香港係會有人搵佢地麻煩,令佢地知難而退.相比起要鬧到政府違反自己利益去改變或取消一簽多行,市民自發反水貨客會顯得更直接有效.


text:
小鹿斑比
《小鹿斑比》(英文:Bambi)係一部由和路迪士尼喺1942年製作及發行嘅動畫戲電影.套戲最早喺1942年8月13號上畫.佢係迪士尼第5部經典動畫長片.它的故事是改編自奧地利作家菲利斯·沙頓(Felix Salten)所作的同名小說(Bambi, A Life in the Woods).
呢套戲嘅主要角色有白尾鹿斑比(Bambi),佢阿爸森林之王(Great Prince of the Forest)同阿媽(冇提到個名),斑比嘅朋友兔仔桑普(Thumper),臭鼬花兒(Flower)以及斑比未來配偶費琳(Faline).迪士尼整呢套戲嗰時,曾經將斑比嘅種類由原著嘅西方狍改為白尾鹿,因為西方狍呢個物種從嗰時開始就唔喺美國本土生活,同時亦係因為白尾鹿呢個物種較為美國人所熟悉.呢套戲曾被提名三項奧斯卡金像獎,分別係最佳原創歌曲「Love Is a Song」,最佳混音以及最佳原創音樂獎.
套片嘅DVD分別由中錄德加拉同埋博偉喺中國大陸同台灣發行.本片電影原聲帶已經由滾石喺台灣發行,目前喺中國大陸冇任何影音產品發行.行故事劇情感人,喺網上被評為迪士尼最感人嘅作品.2005年,發行雙碟白金典藏版DVD,而續集《小鹿斑比2》由迪士尼喺2006年推出.行故事劇情感人,喺網上被評為迪士尼最感人嘅作品.


text:
Wikipedia:信模/綜合
出自維基百科,自由嘅百科全書
搞清楚[編輯]
過去[編輯]
{{past tvshow|(劇集名)|(未填)}}
(劇集名)雖然已經播嗮,不過(未填)重未填或者未填嗮,唔該大家幫手填.
所有喺維基百科出現嘅內容要有來源,任何侵犯版權嘅內容會俾人刪.
時事[編輯]
內容會隨住件事發展而變動或者更新.
一啲資訊,好似佢死嘅情形同相關嘅嘢,可能因為有新嘅資料,而要改寫.
內容會隨住事件嘅進展而變動或者更新.
佢包括基於用播出節目中嘅環境,節目贊助,節目嘅網站或者其他公開信息.呢版嘅內容可能會隨節目嘅播出而發生變化,並加多啲有效嘅信息.
未來[編輯]
{{Future}}
隨住件事愈嚟愈近同埋資訊多咗,本文嘅內容可能會隨時改變.
{{未來產品}}
{{未來建設}}
隨住個建設愈嚟愈快起同埋資訊多咗,本文嘅內容可能會隨時改變.
{{未來運動賽事}}
隨住個運動賽事愈嚟愈近同埋資訊多咗,本文嘅內容可能會隨時改變.
{{Future_tvshow}}
呢版可能喺估嘅,或者同最後嘅電視系列節目內容有出入,呢版嘅內容可能會隨住節目嘅播出而發生變化,並加多啲有效嘅信息,請隨時留意.
{{Future_film}}
冇乜可靠來源嘅唔可以核實內容可能會俾人剷走,而家寫緊嘅係同電影最後出嚟嘅嘢有啲啦掕,唔該陣間留意下.
{{Future_game}}
{{Future_software}}
{{Future election}}
所以會因為選舉嘅接近或結果揭曉而有所變動或更改.
提示[編輯]
特殊字元[編輯]
連接 討論 編輯
連接 討論 編輯
其他[編輯]
{{目錄}}


text:
馬內
愛德華·馬奈(法文:Édouard Manet,1832年1月23日-1883年4月30日),喺法國巴黎出世嘅寫實派同印象派畫家. 馬奈嘅畫風乍睇之下應該屬於古典嘅寫實派畫風,其人物細節都相當之有真實感.但係馬奈之所以亦被歸為印象派畫家嘅原因,在於佢所畫嘅主題,顛覆咗寫實派嘅保守思考.要畫戰爭,就畫衝突性高嘅,被處決嘅畫面.要畫野餐,就畫爭議性高嘅對比,裸女自然噉坐喺著西服嘅紳士身邊.馬奈好明顯噉表示出,印象派並毋係僅僅靠繪畫技巧來與眾不同,主題一可以重新思考嘅一個概念.
著名作品
草地上的午餐(Le Déjeuner sur l'herbe)就係馬奈嘅成名作品,係1863年巴黎引起好大關注. 幅畫介乎於現實主意(Realism)同印象派(Impressionism)之間. 當時仲未有印象派出現或者被公開承認. 因為幅畫線條忽然細緻忽然簡略, 俾人一種未完成嘅感覺居多, 所以比大眾認為係印象派嘅前身. 而引起關注原因, 並唔係因為裸女. 而係因為裸女身邊兩個男人好明顯係普通男人, 仲要係馬奈嘅細佬古斯塔夫和佢妹夫費迪南德·里郝夫, 而個裸女同兩個男人又咁近甚至有身體接觸. 係當時嘅西方, 畫裸女冇問題, 女神赤裸冇問題, 一群裸女都可以. 不過畫公仔畫出腸, 表明係妓女就一直都唔會有人咁做. 因為當時巴黎雖然有大量妓女, 但係一般冇人會去揭瘡疤. 如果留意幅畫左下角, 會見到有隻青蛙仔. 而當時法文嘅青蛙仔grenouille帶有好多種含義, 令人基本可以肯定佢係個妓女. 幅畫有咗咁多意思, 而且係社會同政治意義, 自然引起關注. 馬奈本來想拎去參展, 不過因為太多人認為有問題, 加上當時現實主義係藝術主流, 所以就比人和諧咗.[1]


text:
呢個世界上,無幾個華人有資格批評日本救災,但有一個人絕對有資格,大家亦應該好好參詳佢嘅意見,呢個人就係精通日文,佢熟知武士道程度連日本人都自嘆不如嘅中華民國前總統李登輝.
李登輝知道地震,佢最犀利係即刻派出軍隊入災區,乜都唔駛講,呢件事菅直人做唔到,中國解放軍亦做唔到.而且佢自己即刻坐直升機睇災情做決定,唔係菅直人自己連輻射都驚.
當然日本陸上自衛隊人數有限,因為日本行精兵制,但菅直人可以做到即刻要求美軍增援.照當年九二一震災台灣派十三萬陸軍嘅要求,依家日本災場大成咁,唔出美軍都唔掂.日本睇咗李登輝嘅書後,至決定出軍隊救災係唔奇,喺日本政界,李登輝影響力唔細.
另一方面,篇報導點出一個好大嘅問題,就係東京電力有大批舊政府官僚,內閣官房長官,又唔係好似仙谷由人呢挺,一開始就唔信班大商家嘅全共鬥骨幹(一個左到無倫嘅日本學運組織,菅直人都係全共鬥出身,但實無仙谷由人咁硬淨,全共鬥左嘅程度,去到一個大家唔會頂得順嘅地步,因為呢班友信毛澤東,同埋喪到搞出安田講堂對抗事件,陶傑指菅直人,仙谷由人都係一班信毛澤東嘅友仔,唔係吹水,知道日本歷史就知呢班友係乜嚟),所以可以玩到菅直人同佢個政府陀陀令.(當然枝野幸男都好勁抽,唔會遊花園,兼且百幾個鐘無瞓,仲敢食含輻射食物,佢應該都係日本未來首相熱門人選,特別自民黨睇嚟睇去無個似樣,唔通搵個石原慎太郎出嚟做咩)
日本最缺就係一個夠膽由既得利益分子玩鋪勁嘅人,例如小泉純一郎,或者李登輝.東京電力絕對唔係第一個同金權政治關係盤根錯節嘅機構,日後香港要搵個對付官商勾結嘅領袖,都要睇清楚日本經驗.
後話:本文絕不歡迎腦殘中國統派留言抽水.
小泉純一郎令小弟欣賞嘅地方係,佢夠膽為堅持日本郵政私有化,解散國會嚟個全民公投,由人民意志去對付班既得利益分子.公投係一個右派主張嚟,你睇法國戴高樂就知,鋪鋪都公投.


text:
小小豬今日又有口福,因為我又整咗個新甜品,睇佢食得幾招積!其實依一款甜品嘅名堂就係-士多啤梨益力多布丁,係我前幾日係Baby Kingdom有媽媽分享,見都好似幾簡單,趁今晚嘉汶表妹返嚟食晚飯,所以就整左啲嚟做今晚甜品啦!
材料好簡單,就係需要依啲啦:益力多3支,淡忌廉200ML,糖1茶匙,魚膠粉4茶匙,士多啤梨4粒.
首先將益力多及淡忌廉倒入煲內.
攪拌後加入糖,用細火慢慢煲至糖完全溶晒.糖嘅分量可以因應個人口味加減,不過我覺得本身益力多都係甜,所以我糖嘅分量都只係落左半茶匙.
最後加入魚膠粉,要攪到溶晒無粒粒呀.
喺煲溶啲糖同魚膠粉嘅過程,記得要不斷攪伴,以防止黐底.
等完全溶晒之後,放涼一陣,等啲布丁凍少少先好入杯呀.
可以入杯啦!
倒完之後就可以放入雪櫃.
雪咗三個鐘之後,就可以初見到個製成品.
之後每杯放上一粒士多啤梨,咁樣一杯好味嘅士多啤梨益力多布丁就完成啦!哈哈哈,個賣相都真係唔錯呢!
味道又如何?我哋一致都覺得個味道係唔錯仲覺得好特別.不過唔知係唔係魚膠粉落多左啲啲,所以感覺就硬身左少少,口感就唔多似街外嘅布丁咁彈彈吓,但我地就覺得比較似雪糕呀!
睇小小豬食得咁興奮就知其實真係好好食啦!
今日依個新甜品唔可以話係失敗,只可以話唔夠完美,不過我已經覺得好滿足,因為整咗出嚟嘅甜品有人欣賞嘛,所以我要繼續整多啲先得呀!


text:
其實全程好緊密&辛苦,差唔多跟足曬行程行冇乜新嘢,不過為免老人痴呆都要記低俾雞髀仔睇返.
3月11日一早搭機搭到傻,咪睇雞髀仔瞓得咁冧(6),其實呢7日間佢係又笑又喊,好多時扭計扭到我哋想死.好彩我一早預咗薯同我頂唔倒咁多日,搵埋雞髀舅父基哥幫手.到成田買咗北海道7日PASS同去SOFTBANK租咗microsim(貪佢可以打同接電話方便,如果全日唔用data,只係105 yen租),之後唔係坐好耐就夠鐘轉機喇.
由札榥駅西口出地面行7分鐘左右到京王plaza hotel,因為BB車,地下街又唔直結(直接連結)酒店,有B車可能世紀皇家酒店仲方便.下次都係齋買機票,酒店全部自己book仲好,選擇多尐,有時會掋尐添.點解揀佢係日航book位姐姐仔係咁話我哋3個大人,如果另外d酒店房可能太細唔夠住,但其實我一向睇性價比,能屈能伸,薯更加係風吹王帝褲浪,都咪提.
anyway,房間ok啦,有4星款嘅,但真係冇乜時間用,冇所謂,11號晚好似成10點幾先check-in,好處係房有wifi.由於東京轉機果程冇晚飯,我哋又大安旨意諗住落機食,結果飛機排長龍等起飛又delay,到埗梗係乜鬼都收曬皮,所以唯有喺車站便利店買嘢食,雞髀仔食緊北海道好普通120 yen嘅蛋卷都好好食,非常鬆軟.薯買咗一舊兩吋厚紅豆銅鑼燒都係2XX yen,仲有布甸,飲むヨーグルト(飲嘅yogurt)都係我favorites.
基哥成日話導遊珍(指我,因為間唔中黑面同insult d客)冇行程冇景點,如是者都係同佢哋到一到白痴戀人公園,估唔到嘅係周街一路行一路影,未到巴士站都冇咗一段時間.200yen 去小樽巴士約8個字倒?因為雪地車行得慢,到西町北20丁目行幾分鐘就到.
喺呢度又hea咗好耐,飲吓朱古力食吓雪糕.環境幾靚幾舒服,今日又唔太凍,有成幾度,可以坐室外.定時會有音樂鐘響.不過,居然有人幫你影相兼想以大拿拿1000 yen sell俾你,冇嘢雅.你都幫我哋用我哋部機影咗啦,邊有人買.
記得出返車站行seiyu超市都好似3點幾,超市好多嘢賣,不過除咗生果蔬菜呢尐會平好多外,零食同759嘅價已經好貼.不過都買咗包日本國產栗子,好有趣原來連埋衣嚟食,浸咗糖水嘅衣ok軟入倒口,但當然同糖砂炒栗子有好大距離啦.跟住好求其係地下街食咗間拉麵咖哩飯之類,但都ok嘅,喺日本咁多餐都係只有好好食,好食同普通,未試過難食.
搭地鐵去返大通駅行狸小路,好似5點幾lu,又見マツモトキヨシ,又果汁粉又有bb餸咁,梗係又掃.其餘商店街唔係太特別,亦唔啱時間冇食宝龍拉麵.
行吓JR Tower,stella等,HMV太細冇薯想要嘅Richard Clayderman.薯唔食蟹唯有掟咗佢入和幸,然後我哋3個去咗蟹本家,純粹因為就腳.一如グルナビd comment真係多big 6人,好多國語,仲有國語人waitress serve我哋.因為每group人都係個室,又不至於太嘈,有d房間枱下有得伸腳,但同埋bb一齊驚佢跌落去就要普通和室算.揀咗個有本場松葉蟹火煱嘅course,所有生嘢我都唔食,基哥本來唔食,都幫手啃咗大部份.但生嘅蟹味噌(圖中間左邊)真係腥腥臭臭頂唔順,由頭擺到尾.火煱其實冇老豆d薑蔥爆肉蟹好味,全場最好食係中間啖啖肉嘅炸蟹蓋,連雞髀仔都食到津津有味.^^ 蟹粥(圖下列中間)亦係食曬所有嘢加飯落火煱度煮,鮮甜,不過因為我哋已經喺室溫長期28度對住個火兩粒幾鐘加飽到反肚咁上下,盡量餵雞髀仔食算喇.同格入面果d生果yogurt好搞笑,好稀o既,但又唔難食.食完蟹回程都9點幾,周圍閂曬門,(札幌大型商場閂9點算係好遲喇,細d如函館,7,8點已經死城一樣)薯自己食完就去咗三省堂再返酒店匯合我哋.京王房間得一條key,唔太方便,但懶得同佢reception反映lu.個bell boy果幾句例牌英文發音好正掋讚,我話佢英文叻佢笑笑口.話時話今次旅行全程除咗某程火車有兩個日本佬啤同殊雞髀仔喊之外,好似冇遇到任何不禮貌對待,good.當然,我哋亦時時保持驚覺,盡可能唔影衰香港人嘅.
咁就完咗兩日,仲未去紀伊國屋,又醒起未去雪印parlor,不過聽日要出發去函館lu.


text:
夏日炎炎,剩係行山又好熱,放假做咩好?緊係唔會叫你38度行鳳凰山,其實輕輕鬆鬆行城門水塘就岩岩好.
準備好晒所有食物同飲料之後就可以去82小巴站,荃灣(兆和街).
其實落左車之後兩邊都可以行,因為城門水塘係一個圈黎,當然唔想行咁多可以向後邊呢條樓梯上去會舒服D.
D梯級其實一路上都唔算斜,而且有好多樹蔭,唔會比個太陽射正.
行左一陣就接上車路,轉右向下行就得啦.
跟住會見到有條開明之路森林深處.
行多5分鐘就見到有個窿窿,入到去就見到世外桃園.
呢道好似拍古裝比人追到走頭無路就會追到呢度.
四邊都可以睇到成個塘景.
再走落去,左邊係去大埔,右邊繼續遊城門.
沿途經過好多燒烤場,可以當休息地方.
行到去12號場,見到有人拍古裝戲,不過就無發哥.如果有時間,就係右邊條小樓梯落去.
出面又有靚景睇.
決定係度休息陣,就鋪墊坐啦! 唔想咁曬就係樹林中間坐.
一張墊+一個野餐籃+一張坐墊就已經好舒服.
張坐墊純係比我呢個廢人向後"挨'.
係度最岩播咩歌?
心急人上?
城邦會戰勝歸來?
我最後選左播:
綠袖子.
如果玩完仲有力氣可以沿住行一圈,如果無就可以沿路行番去搭車走.沿途有樹蔭,其實都唔係太熱JA.
想睇野餐野上我地FB睇啦!
點解影黎影去都無人嘅?因為等緊你地自己去打卡影相同發掘野餐樂趣呀!
注意事項:
1. 由於天氣熱,帶足夠水同野食去,都係水最解渴.
2. 盡量唔好一個人去行.
3. 雖然而家7點太陽先落山,但5,6點就睇下自己係邊,預計回程時間.
4. 郊野地方昆蟲多,請自備防蚊物品.
5. 可以帶把萬同刀係身,開野食,斬草,開生果等等都好方便.


text:
Tuesday, 17 March 2009
雲之彼端, 約定的地方
今日都做咗唔少嘢, 所以花少少時間睇咗齣一路都想睇o既動畫電影, 新海誠o既"雲之彼端, 約定的地方". 有人話呢個人係宮崎駿第二, 睇完呢齣, 我覺得佢係有排都未夠班, 先學好講個動聽合理o既故事先啦唔該. 好多人都話呢齣嘢好睇, 因為畫功靚, 有型, 再加上一個冇人睇得明o既故事, 令人覺得呢齣嘢好 deep.
先講長處, 呢齣動畫係畫得靚, 除咗 d 人畫得一般之外, 所有其他嘢都畫得非常細緻, 算得上美輪美奐. 音樂亦算不俗, 不過就當然遠遠不及久石讓幫宮崎駿寫嗰 d, 但係配合上靚畫面, 都算 OK 啦.
雖然喺技術層面上, 呢齣動畫算得上出色, 但係最差o既係故事, 差得連佢有o既幾大長處都唔能夠抵消. 首先, 我唔係批評佢故事中o既 concept, 佢話呢個世界會發夢, 而個女主角就喺夢中接收晒呢個世界o既夢境, 令到其他平衡世界唔會食 Q 咗呢個世界... 係好混亂o既 concept, 但係都算, 佢要咁設計, 我都可以接受. 問題係, 世界觀可以唔合理, 但係存在於呢個世界入面o既角色o既反應同行為唔可以不合理囉.
我隨便都可以數幾樣. 例一, 故事講到個昏迷咗不停發夢o既女主角咁重要, 政府 d 人講到如果佢一旦醒返, 就會世界末日, 但係兩個男主角非常輕易, 完全冇人理就可以將個女仔帶離政府重要基地, 頂, 係咪兒戲成咁呀? 例二, 其中一個男主角因為佢發o既一個夢, 而認為只要佢帶個昏迷咗o既女主角去個高塔度, 佢就會醒返, 而另一個比較理性o既男仔就話佢痴孖筋, 唔可能因為佢發夢就幫佢偷走個女仔, 兩個仲打起上嚟, 但係一分鐘後, 反對嗰個男仔突然又話都覺得個夢係真, 帶個女仔去個塔度佢就會醒返... what??!! 例三, 到結尾, 個男主角帶條女飛到去個塔度, 個女仔醒返, 咁觀眾就會諗, 咁即係世界末日啦, 點知佢喺飛機度, 飛一枝導彈出去炸爆個塔, 咁就已經解決晒問題, 極救咗地球... 喂, 乜容易成咁, 咁之前就咪話乜乜救條女定救地球啦, 根本就冇 dilemma. 同埋講到個塔會食晒成個地球, 世界末日咁, 但係原來用一枝導彈就可以搞掂, 一路千方百計 keep 住個女仔昏迷發夢根本就係多餘, 求其叫阿邊個去飛枝導彈就得啦, 使乜要個中學生去做? 呢個故事入面 d 角色o既所作所為真係不合理到極點.
總結: 背景同死物畫功一流, 音樂不俗, 但係故事不知所謂, 角色言行不合情理, 令人懷疑之前拍慣短篇o既導演根本就唔識講一個 90 分鐘o既故事, 所以要 d 角色做埋 d on9 嘢, 又不時口水多過茶咁講點整飛機, 又強逼人聽埋 d 平衡世界o既理/謬論. 呢方面, 真係非常差勁, 完全掩蓋晒技術上o既可取之處.
評分: 5/10
1 comments:
-
-
很同意筆者的說法
老實說, 看完這部電影以後也不太明白這部戲想說什麼, 也不明他憑什麼奪獎
- 21 December 2009 at 19:48


text:
機場快綫
機場快綫(成日俾人叫做機場鐵路,簡稱機鐵,英文叫做Airport Express)係香港鐵路有限公司營運嘅鐵路線,連接香港中西區中環嘅香港站,同香港新界離島區赤鱲角亞洲國際博覽館嘅博覽館站之間,屬於機場聯絡軌道系統.由於呢條線連接咗赤鱲角香港國際機場,並以特快形式運行,所以有呢個名.
概要[編輯]
機場鐵路[編輯]
機場鐵路工程係香港機場核心計劃之一,為香港國際機場同後勤區(即係北大嶼山新市鎮)興建連接九龍同香港島嘅快速鐵路.工程總共起兩條線,即係機場快綫同埋東涌綫.部分路段由兩條綫共用兩條來回方向嘅路軌,其他路段就總共有四條路軌.
機場快綫[編輯]
機場快綫係連接香港國際機場同埋香港商業中心區嘅快捷交通工具,亦係全球其中一條機場鐵路.機場快綫全長35.3公里,旅客由赤鱲角機場去中環市中心約需24分鐘.
呢條線由香港站開始,經過九龍半島西部嘅油尖旺區同新界南面嘅葵青區,連接到位於大嶼山赤鱲角嘅香港國際機場,最後去到博覽館站.喺1998年7月6號通車,係香港第一條往返機場至市區嘅鐵路線.自從博覽館站喺2005年12月20號啟用之後,機場快綫就有5個車站,當中有3個係轉車站(喺青衣站,九龍站同香港站都可以轉東涌綫,當中香港站連接中環站而可以轉乘荃灣綫同港島綫).香港站同埋九龍站係地底車站,青衣站同埋機場站係架空車站,而博覽館站係地面車站.機場快綫車站多數都設有市區預辦登機服務同埋機場快綫穿梭巴士服務等.機場快綫喺路線圖上以藍綠色代表.
此外,機場快綫亦都係參選者同埋參展商前往亞洲國際博覽館嘅其中一個途徑.由機場去博覽館站只需1分鐘;由博覽館站去市中心約需28分鐘.
路線圖[編輯]
歷史[編輯]
1980年代尾,當時嘅港督衛奕信決定喺大嶼山嘅赤鱲角起新機場同多項配套工程,其中包括機場鐵路,組成香港機場核心計劃,取代已經飽和嘅啟德機場.當時政府邀請地鐵公司負責起大嶼山機場鐵路,以連接新機場同埋市區.但因為當時中華人民共和國政府對機場核心計劃嘅造價(尤其係機場鐵路)同英國政府出現嚴重分歧,英方要作出多項讓步(包括機場鐵路由原本嘅四軌設計改為雙軌設計)先可以達成協議.最後機場鐵路成為兩條地鐵路線,分別係東涌綫同埋機場快綫.機場快綫喺1998年7月6號連同新香港國際機場一齊啟用,通車初期設有6卡載客車卡同1卡行李車卡.因應博覽館站啟用,由2005年年底開始改為7卡載客車卡同1卡行李車卡.
位於機場東北面嘅亞洲國際博覽館喺2005年12月20日啟用,地鐵機場快綫亦喺當日伸延至新起好嘅博覽館站,該站位於赤鱲角北面,原本係機場快綫嘅掉頭月台,因亞洲國際博覽館工程而進行改建.
特色[編輯]
同港鐵其他營運嘅路線唔同,機場快綫並唔係一條通勤鐵路線.佢嘅主要作用係運載乘客往來市區同機場同埋亞洲國際博覽館,因此收費比港鐵其他路線貴.搭機場快綫嘅旅客,可以選擇喺香港站或九龍站先行辦理登機並行李寄艙手續(搭往來美國嘅航班冇預辦登機服務),而唔使喺機場再搞.而機場快綫喺香港站至九龍站,青衣站至欣澳站同欣澳站至近小蠔灣車廠嘅一段同東涌綫列車共用部份路段,但當列車駛入車站,就會用返自己嘅月台.
機場快綫嘅收費模式同其他港鐵路線唔同,大人(包括12-25歲全日制學生同65歲或以上長者)都要買成人車飛,3-11歲小童就可以買優惠車飛[1](港鐵設有全日制學生優惠;東鐵綫往返羅湖同落馬洲站全程就不設全日制學生優惠.),但係有時都會做吓票價優惠吸引人嚟搭,例如小童用八達通免費或者長者用八達通半價.機場快綫嘅收費系統同其餘港鐵系統分開,所以由其他綫路轉乘(或者調返轉)就要出入閘.
而機場站係冇閘機,以方便旅客喺機場站落車之後,直接前往機場離境大堂,車費喺市區車站或辦理預辦登機手續嗰時畀;由入境大堂亦可以直接搭機場快綫列車去市區,喺市區車站先至畀車費.
至於來往博覽館站,就與一般搭港鐵嘅方式大同小異(因為博覽館站有閘機),由市區車站入閘嘅乘客,由於已經喺市區車站畀晒車費,去到博覽館站出閘就唔會再扣錢,不過由於機場站冇閘機,由機場去博覽館站嘅乘客就要喺博覽館站出閘嗰時畀車費.而由博覽館站入閘嘅乘客會先扣除往來機場嘅車費,若果乘客喺市區落車,在出閘嗰時會先回贈原先博覽館至機場嘅車費先至扣返博覽館站至市區車站嘅車費.以八達通乘坐搭機場快綫嘅乘客,可以享有免費轉乘其他港鐵支線嘅優惠(東鐵綫頭等,輕鐵,港鐵巴士及港鐵接駁巴士除外).
一般乘客亦可以喺星期一至六(唔包括公眾假期)朝早07:00-10:00搭機場快綫單向由青衣站或九龍站去香港站,只需要喺青衣站或九龍站嘅客務中心(位於2號由機場開出嘅列車月台旁邊)買價值HK$20嘅車票就得.
配合亞洲國際博覽館喺2005年12月啟用,機場快綫由2005年12月20號起延長至當日啟用嘅博覽館站,提供亞洲國際博覽館通勤市區嘅角色.地鐵公司喺2005年10月10號正式公佈,博覽館站嘅收費同機場站一樣(由香港站,九龍站同青衣站去博覽館站嘅單程收費為HK$100,HK$90同HK$60),機場站至博覽館站嘅收費係HK$5.
港鐵會為即日來回博覽館站嘅乘客提供回程半價優惠,乘客以八達通由市區前往博覽館,只需要喺館內逗留最少個半鐘,並喺同一日搭機場快綫返市區,就有折扣,往返青衣站同博覽館站嘅即日來回車費係HK$42(單程HK$60),九龍站係HK$64(單程HK$90),香港站係HK$72(單程HK$100).乘客同時可以享有免費八達通港鐵接駁服務.(東鐵綫頭等,輕鐵,港鐵巴士及港鐵接駁巴士除外).
當亞洲國際博覽館有大型演唱會舉行,就會有大量人流,港鐵或者會安排東涌綫列車喺博覽館站載客疏導,又或者喺節目開始前由香港站開去博覽館站,嗰啲班次唔會停機場站.
免費服務[編輯]
機場快綫亦提供一啲免費服務,包括:
- 香港站同埋九龍站嘅免費預辦登機服務(八達通卡用預辦登機服務閘機會扣定去機場嘅車錢,然後再用同一張八達通卡喺月台入閘,就唔會再扣車錢).
- 每日有多班機場快綫穿梭巴士由香港站同埋九龍站往來各間主要酒店同埋交通交匯點,持有機場快綫車飛(單程,即日來回,來回),機票/登機證,機場員工八達通卡或亞洲國際博覽館入場證/節目門票嘅人先至可以搭.
- 用八達通卡搭機場快綫(包括機場員工八達通卡及機場快綫旅遊票),可以免費轉其他港鐵路綫(包括羅湖站同落馬洲站,但不適用於輕鐵,港鐵巴士及港鐵接駁巴士),限時為機場快綫/港鐵出閘後一小時內轉乘港鐵/機場快綫;乘客再轉輕鐵,港鐵巴士(新界西北)及港鐵接駁巴士,會被扣除該程八達通正價車費,及不可以同其他港鐵轉乘優惠(包括免費轉乘專線小巴81K或95K線)或港鐵特惠站優惠共用;此外,乘客如使用東鐵綫頭等服務,須繳付頭等額外費;如使用預辦登機服務,則只有喺去預辦登機服務嘅前一程港鐵車程係免費.
- 機場快綫即日來回有免費回程優惠(要用八達通卡或即日來回車飛.往返機場站至博覽館站除外).
- 行李搬運員會喺機場站,青衣站,九龍站同埋香港站,免費協助機場快綫乘客處理行李.
- 乘客可以喺每月5日起喺機場快綫各車站索取免費嘅財經同埋投資雜誌《指標》(Benchmark)月刊.
- 香港站1號月台收費區內,設有手提電話自助叉電器.
用車[編輯]
機場快綫列車(A-Stock)由西班牙CAF同德國ADTRANZ(已經俾龐巴迪收購)一齊整,總共有11列.每列列車共有8卡(設計最多10卡,通車初期係7卡,後來增至8卡,往香港方向嘅第1卡係行李卡),1998年投入服務.
機場快綫同行走市區線嘅列車唔同,行機場快綫嘅列車經過特別設計,其中一卡係專為香港站或九龍站預辦登機手續嘅寄艙行李而設嘅專用車卡(嗰個車卡冇窗),每列車卡得2對車門(行李卡5對),車廂內附設行李架,而絲絨座椅嘅椅背安裝咗小型電視屏幕(早期可以查閱即時航班資料同旅遊資訊,後期多數係機場快綫形象識別同埋世界主要城市時間,有時甚至冇提供資訊),但所有列車已經完成改裝工程,取消椅背小型電視,喺每卡車廂加裝四個23吋大液晶體電視,並喺椅背上裝上獨立喇叭同設有音量掣,乘客可以自己調較音量.但列車八成座位會闢作靜音區(頭,尾兩卡同其他車卡除中間部分嘅兩成座位外都係靜音區),即係淨係睇到電視畫面同字幕.
啟用初期,着特別制服嘅列車大使會喺車廂內進行查票同服務旅客等工作.
- 西班牙製地鐵列車車廂編組註解:
- E1XX - 有駕駛室同裝咗集電弓嘅動力車廂
- F1XX/F2XX - 動力車廂
- F2XX 係喺2005年增設嘅車卡
- G1XX/G2XX - 拖卡
- H2XX - 裝咗集電弓嘅動力車廂
- J4XX - 負責操控嘅動力車廂
- K4XX - 有駕駛室同裝咗集電弓嘅動力貨卡


text:
筆者係高達動畫迷,絕大部份嘅高達動畫我都有睇過(除左某幾部真係提唔起興趣去睇).講好睇嘅其實好多都唔差,但如果要講最觸動到我感覺,令我最感受到人性嘅,鐵血的孤兒一定係代表作.佢唔似UC系列講果種改變世界同人類進化嘅方式,亦唔似08小隊描寫寫實戰爭為主,鐵血的孤兒當中人與人嘅關係我覺得比起打鬥更加好睇.仲有佢地為生存而不惜一切嘅決心,一路上面對同經歷人性種種險惡都帶比我係高達動畫當中小有嘅真實感.
大部份高達動畫當中,主角機師就有如被選中嘅細路一樣誤打誤撞就坐左上當代最強嘅機動戰士入面,然後係戰鬥嘅過程當中發現佢地好有天份,因為佢地就係最頂尖嘅新人類.而鐵血的孤兒當中嘅三日月係因為裝左名為阿賴耶識系統嘅裝置(仲要係三個)先令到連字都唔識多個嘅佢可以坐上高達上面作戰.比起天生就係新人類,三日月同好多細路冒住會死嘅風險仲有劇痛係發育期嘅身體裝上依個裝置,為嘅只係確保自己係集團入面能夠作出貢獻,唔會比人當成冇利用價值嘅垃圾扔棄或者殺死.為左生存就必須冒上身命危險,聽落何等諷刺.但其實就算係我地現世嘅世界,甚至香港,每分每秒都發生更更諷刺嘅事,只係我地唔知,或者已經見怪不怪.
雖然歷代高達有好多都有細路做主角,但可能因為大多數都著重描寫佢地新人類嘅能力或者係更大嘅世界觀,反而要到鐵血的孤兒我先真正睇到戰爭對兒童嘅影響.一個十幾歲嘅阿哥加入武裝集團,為嘅就係搵錢比自己妹妹讀書;一個被稱為火星老鼠比人賣黎賣去嘅奴隸一直以黎都搵緊同樣被賣左去唔知邊到嘅細佬;仲有個為左一班一早視佢地為兄弟嘅戰友們而起義,再成立鐵華團嘅團長.一切一切你會覺得好似似曾相識,明明睇緊嘅係高達,但係入面你又睇到好多世界真實嘅一面:一班人係一個殘酷嘅世界入面努力生存,每個都有不為人知嘅過去,大家都願意為公義挑戰強權.鐵血的孤兒,我好耐都冇覺得高達作品改嘅名有咁高水準.
佢冇好華麗嘅戰鬥風格,冇好型嘅機設,連高達暫時都係得三部(叫做似高達仲要得三日月果一部),睇開00同SEED果類嘅你可能會好失望.好老實,我到而家到未清楚佢個世界觀,但佢比到一種感覺令我願意每個星期一坐係電腦面前做佢地半個鐘團員,投入果個世界同一班生活係戰亂時代嘅細路一齊面對未知嘅挑戰.好期待,好緊張,好耐冇睇高達會有依種感覺.
一個讚好,是對我的一點支持.
如果想分享給其他朋友的話,請標明出處並附上專頁網址.
http://women.fanpiece.com/moyinday/
相關


text:
伏到核爆!ACG國際動漫節十大伏位慢慢睇!
係澳門臭名遠播既ACG國際動漫節係琴日正式係香港開始左,除左本身佢專頁有抄文既情況之外,當中網上流傳仲有一系列既衰野,所以今次異次猿就變身做特派猿深入虎穴去睇下現場氣氛係咪真係同傳聞中一樣咁伏,依家就一齊望望啦~
入場安排
首先第一件事就簡單講講佢入場安排,35蚊一張入場劵,其實都幾貴,不過根據各方面人士提供情報就話好多屋村都係免費派,因為民建聯果啲有份負責,先前仲有人去屋村表演做宣傳.而佢都分開左買入場劵同持有入場劵既人,呢點不過不失啦,但對傳媒方面既表示真係幾含糊下,特派猿搞完登記傳媒登記之後,拎左張設計仲係一成不變既貼紙之後搵左一陣先搵到專用入口提早入場,另外佢張貼紙真係好難搣,如果佢仲有下次可以改用證件,既環保又快捷.
現場格局
都簡單咁講講佢現場格局,佢現場有個叫「衣帽間」既物體,有分男女,仲有個隔到近舞台咁遠比表演者專用既,而簡單咁都訪問過係現場極少數既Coser,佢地都表示係場外洗手間換完衫先入場,畢竟個「衣帽間」望落真係太令人唔放心,唔知係咪只係for比你放低啲衫用所以先咁通透呢?而現場仲有一大堆抽獎抽福袋等等既攤,都有賣動漫商品既,而當中仲有好多簡體字……可能有人會話包容下啦,不過果啲野通常都係侵權物,甚至係假貨.
表演情況
唔知係咪星期五既關係,人數唔多,道路暢通,加上各項醜事係網上流傳同被揭發,而表演嘉賓質素就一般,時間表目前未見佢有錯亂,不過就發現有啲表演者連歌詞都記錯,唔知係之前比人逼完賣旗黎都點,至於司儀講野都有啲甩漏,希望如果有下次既話又係可以再改善.
十大伏位慢慢睇:
1.侵權小北棲Tee
2.無限伏袋地帶
3.天價偽手稿
4.身有屎偷圖抽獎區
5.死都激返生既秦始皇扭蛋機
6.滿地黃金揼金蛋
7.坐地起價景品店
8.江郎才盡小畫展
9.荷包肚餓美食區
10.殘體攤隨處見
下一頁繼續.
Pages: 1 2


text:
同名同姓
會有諗過數數世界上有幾多個同自己同名同姓既人嗎?如果遇到完全唔相識但同自己同名同姓既人,我諗個感覺會幾特別.記得係我十四五歲第一次走上去香港圍棋協會個陣,位當席女秘書就話我聽有個台灣女作家又係叫『曉陽』,所以最初見我個名個陣,仲以為我係女仔.後唻我係學校圖書館搵到呢位女作家既作品,知道佢叫『鍾曉陽』.不過係唻自香港而非台灣,或者係佢既作品係台灣收歡迎 D . (都有唔少香港歌手係係台灣紅再走返唻香港,如王傑同周華建等) 不過呢位作家既作品,我由始至終都無打開去睇過.
同名但非同性都算幾邪,但同名同姓都有唔少.我係 TCL BBS 做Unix 板板主個陣,就經常走去台灣搵料做轉貼.有一次就發現左真係有位 台灣人我同名同姓,仲寫左唔少關於 Unix 同 Internet 既文章同書籍,亦曾為 alt.chinese.big5 寫過一份 Big5 環境 FAQ .我用過 d search engine 搵過,搵到香港都有個,做地產既. 似乎我算係叫『曉陽』之中,最無乜用個個. ^_*
同名同姓,有 d 仲係不同性別,有乜感覺?幾得意,不過好彩當年我 d 同學仲未有呢個程度去玩呢個名,最少我唔會有情書 個情況. ^_*
- search 陳曉陽 in AltaVista
- search 陳曉陽 in Google
PS. 同名同姓(二)


text:
日前因為於報道撰文提及「包容」,激起網民強烈反應嘅官恩娜,今日到機場一號客運大樓出席禮物捐贈活動,宣揚送禮物無分國界,官恩娜並擔任禮物大使.雖然今日係一個好開心嘅活動,但就因為網民狂轟一事,令官恩娜非常難過,心情沉重,受訪時更越講越激動,失聲痛哭.官恩娜受訪時,先講番今日活動上嘅嘢,佢話覺得呢個禮物捐贈活動好有意義,所以佢都捐咗五六份俾有需要嘅小朋友,仲話屋企好多毛公仔,都係fans送嘅,咁有冇以前男友送嘅呢?官恩娜就話冇.莫非男友都係送鑽石?官恩娜話:「冇收過,最開心係收到一張自製嘅卡,最有心意,我都整咗個手製袋俾對方,手都損埋,但心意最重要.」講完「題外話」,開始入正題.官恩娜話:「我嗰篇文係講生活好細節嘅禮儀,我明白點解呢班朋友同網民咁憤怒,覺得我冇感受到佢哋嘅痛苦同壓力,就叫佢哋接受.我叫大家接受嘅係生活上嘅小禮儀,可能係餐桌上嘅嘢,唔係一啲令佢哋不安嘅事情.我冇觸及到嗰啲地方,但我自己冇盡力避免件事嘅發生,令佢哋唔開心,我係好唔開心嘅.因為我嘅原意唔係咁.」對於有網民指官恩娜係大溪地人,何以持特區護照,當中是否有隱瞞?官恩娜未待問題問完已謂:「好多網民都話我拎外國護照,唔應講咁多嘢,首先我講嘅,唔係佢哋所想我講嘅嘢,而我拎嘅係特區護照,我係喺法屬波利尼西亞嘅大溪地出世,但我冇揀法屬passport,我係選擇拎香港特區護照.」講到呢度,官恩娜已經眼紅紅,未幾更失聲痛哭.
2014年01月27日


text:
文藝復興
文藝復興(粵拼:man4 ngai6 fuk6 hing1,英文:The Renaissance)係歐洲思想文化運動,時爲十四世紀到十七世紀.當時重思藝術,文學,自然科學,建築等,帶嚟一段科學同藝術革命.文藝復興結束中世紀歐洲淪落,由意大利一帶開始,傳到全歐洲.可以話係現代歐洲史嘅序幕,可能係中古時代同近代嘅分界.
歷史[編輯]
多數人都認為文藝復興係起源於意大利(「文藝復興」嘅英文「The Renaissance」喺出自意大利話Rinascimento,意思即係重生),之後影響咗成個歐洲.
自羅馬帝國分裂後,意大利分成小國.各國借地中海,由海路到阿剌伯,生意好發達.咁使意大利各國嘅人,有足夠經濟能力,去搞文化嗜好.文藝復興唔少名人,好似達文西,伽利略,都係由有錢佬支援佢哋.呢啲文化人都係從古希臘同古羅馬嘅古典文化之中吸收,希望能夠復興昔日歐洲嘅燦爛文化.亦即係話,「文藝復興」其實係重新創造知識同精神文明.
各國頭頭同貴族,都極力崇拜古希臘同古羅馬文化,厭棄中世紀盛行禁欲主義.而羅馬教廷亦都好腐敗,好多教宗都掛住享樂,重犀利過班貴族.佢哋都時不時起用藝術家,希望滿足佢哋嘅欲望.
思想[編輯]
文藝復興嘅本質係主張個性嘅解放.舊陣時歐洲深受羅馬天主教嘅影響,社會風氣守舊.文藝復興強調個人,認為人有權利享受.以前歐洲好多作品都淨係反映宗教,但文藝復興就唔再淨講宗教,而更多咁反映咗一般人嘅生活入面.其中嘅代表性例子有達文西嘅《蒙羅麗莎》.


text:
今次去旅行,當然要遷就個仔
每日都安排一個節目比佢,等佢玩半日然後休息就到我同大少爺去行街
最開心係去麵包超人博物館,包包玩足4-5個鐘,佢累了兩日
裡面係能夠令你一入去就開心
*下面會教你點樣搭巴士去
每日都有表演既,但我入去時接近尾聲
如果錯過呢一場,下午3點半都會有麵包超人......既朋友出來同小朋友玩
包包同細菌小子玩得好開心,直頭跟埋人去玩,連Daddy mami都唔跟
我見到佢咁開心,自己好想喊
裡面有個滑梯,唔比家長陪
要小朋友用自己方法行上去,包包第一次離手行樓梯,自己一個行上去
好感動
我個仔大個仔了,想喊中
上到去會有姐姐教玩滑梯,但包包仍未好識玩
仲有一得彈彈波 area,包包晌裡面玩了成個鐘唔肯走
最勁係…佢走去撩人玩,不停比個波一個日本家長,比了幾十次
人家仍然好有禮貌同佢講"阿 li 加多",但又唔肯比波波自己個Daddy
佢最喜歡細菌人
場館內仲有其他玩意
唔知點解…呢個滑梯我覺得好似…廁紙筒
包包見波就會執起再掉走,但呢個池既波其實係入面有磁石,用魚桿去吊起d波
攪到我勁唔好意思要幫包包執波再不停同人say sorry
其實包包以為係普通波波所以會拋走,但我身為媽咪要為佢既行為負責的
裡面仲有彈床,包包自己入去玩
包包一直晌個波波area唔肯走,突然我話:去食嘢喇
佢點頭就走
兒童餐,條香腸比我吃掉了,我禁佢食呢d加工食物的
其實唔期望佢真係好好味的,只在乎開開心心
正臭包
佢真 肚餓,玩到餓就食
我當然去買下嘢,但不停提自己唔好買太多玩具比佢
所以都只係買了一對水鞋,同d濕星物品
場內有間賣既衫仔質地好好!,當然價錢又貴d
不過貴極都只係 5000yen到,所以我都買件比個仔
之後成4點半要走了,包包喊了兩聲就走
之後就到大少爺重點行程去 APE
搭番 100yen巴士去天神大丸站落然後行去
入到去後勁失望,因為好細間,得一個好cool店員
然後無乜款,同東京澀谷間爭好遠好遠,款得一半,鞋就放入櫃,完全睇唔到
所以大少爺晌無乜款下去揀的,買完就繼續行
大丸,我細個每星期爸爸都帶我去,當然係銅鑼灣那間
陪到我大個就結業,我每次望親大丸都會記起那些片段
之後我地行parco,行一間唔記得名既百貨公司,又有行時裝店
買了兩袋就要去食晚飯
去釣 船茶屋,餐廳內有兩隻船
你可以揀釣咩魚,又可以唔釣
大少爺揀了釣鯛魚
好緊張的,好快就釣到了
是咁的…你如果釣魚,咁會平過就咁order
魚可以揀不同做法,我揀了鹽燒
大少爺釣既魚都幾大條啊
包包既兒童餐,但佢只可以食飯同粟米,其他大少爺食晒因為太多炸物
我唔想佢食太多
呢個炸魷魚鬚非常好味
枝豆
我獨食生蠔,呢隻日本蠔好好好食,好鮮甜
食完搭的士回酒店,呢間餐廳感覺新鮮,但位置較遠
我又一抽二袋,搭的士回酒店價錢同機場去酒店一樣都只係 1420 yen
搭巴士
晌博多站西口,有個大巴士站,個巴士站有 100yen循環巴士
而我去麵包超人館就搭往天神既巴士,再晌第12號巴士站落車,每個站都有號碼
巴士內既站都有中文好方便,而且...可以放BB車,唔需要收車的
如果去天神就搭去天神大丸站
100yen巴士有A車同B車,路線有小小不同,但去到咁上下就同路線的
我覺得好過搭地鐵
大少奶's Delicatessen
宣傳你的專頁


text:
大清十三皇朝_剧集满清十三皇朝Ⅰ
大清十三皇朝_
大清十三皇朝_满清十三皇朝
大清十三皇朝_
大清十三皇朝_满清十三皇朝Ⅱ王朝网路wangchao
大清十三皇朝_
大清十三皇朝_满清十三皇朝
大清十三皇朝_
大清十三皇朝_1987年《满清十三皇朝》第一部yywwqq123
大清十三皇朝_
大清十三皇朝_满清十三皇朝之努尔哈赤
大清十三皇朝_
大清十三皇朝_1992年《满清十三皇朝》第四部《皇城争霸》
大清十三皇朝_
大清十三皇朝_满清十三皇帝满清十三皇朝之光绪尤其是上
大清十三皇朝_
大清十三皇朝_剧集满清十三皇朝Ⅰ
大清十三皇朝_
大清十三皇朝_满清十三皇朝之乾隆
大清十三皇朝_
大清十三皇朝_古装剧《满清十三皇朝》分集剧情介绍1全集
大清十三皇朝_
大清十三皇朝_1987年《满清十三皇朝》第一部yywwqq123
大清十三皇朝_
大清十三皇朝_高清晰ATV经典《满清十三皇朝之雍正乾隆嘉庆
大清十三皇朝_
大清十三皇朝_满清十三皇朝
大清十三皇朝_
大清十三皇朝_古装剧满清十三皇朝Ⅱ分集剧情介绍第1全集大
大清十三皇朝_
大清十三皇朝_满清十三皇朝_满清十三皇朝全集_满清十三皇
大清十三皇朝_
大清十三皇朝_《满清十三皇朝之康熙》1987
大清十三皇朝_
大清十三皇朝_(回忆)ATV经典巨制《满清十三皇朝》系列_


text:
單孔目
單孔目(Monotremata)(希臘文: monos 係 單一,trema 係 窿)係哺乳動物中原獸亞綱嘅唯一一個目.分兩科,三屬,五種,只分佈喺澳洲地區,主要喺澳洲東部同塔斯曼尼亞生活.史上存在過另外兩個科,但都絕咗種.
現存嘅單孔目動物有以下兩科,佢哋都係澳洲嘅象徵動物之一:
特徵[編輯]
單孔目動物同其他哺乳動物一樣都係恆溫動物.早期嘅研究指出單孔目動物喺控制體溫上並未完全發展,但最近嘅研究就指佢哋喺唔同嘅環境下仍然可以維持體溫.咁係因為單孔目動物會維持一個比其他哺乳動物低嘅體溫(大概32℃),而一般作為研究對象嘅澳洲針鼴只會喺活躍時先維持正常嘅體溫.因此,動物學家憑住呢個特徵而推斷出單孔目動物嘅進化史.佢哋應該係喺三疊紀期間由其他嘅哺乳動物度分支出嚟.佢哋係現存哺乳動物當中最原始嘅一群.
鴨嘴獸單孔目動物嘅最大特徵,正如個名所講,係佢哋冇分開嘅尿道,肛門同產道,而係由統一嘅泄殖腔代替.呢個結構可以喺爬蟲類度搵到.
單孔目動物同爬蟲類,雀鳥一樣,係單靠生蛋嚟繁殖下一代嘅動物.佢哋會將蛋保存喺亞媽嘅育兒袋裏面,由亞媽提供養份同用佢嘅體溫孵化出嚟.但孵咗出嚟嘅幼獸同其他哺乳動物一樣,由母乳喂大.由於冇明顯嘅乳頭,幼獸會自己搵阿媽嘅乳腺(結構同汗腺差唔多)吸食乳汁.一般嘅單孔目動物都好長命,所以生殖率相應較低,而餵幼獸嘅時間就較長.
身體表面上由毛髮所包圍,成年嘅單孔目動物冇牙,從化石同而家嘅鴨嘴獸都係有「磨楔式」嘅咀.同其他哺乳動物唔同嘅地方,係佢嘅下顎係由單塊齒骨構成,而將聲音傳至內耳嘅細小骨頭則喺下顎之上.中耳骨由三組骨組成,耳孔喺下顎嘅底部,無外耳.係佢哋嘅肩胛骨中,有其他哺乳動物冇嘅間鎖骨.腳部嘅運動則似爬蟲類咁係喺身體兩旁,而唔係身體下方.腳跟部位有刺,鴨嘴獸公會喺呢啲刺分泌毒素,稱為毒距,而喺澳洲針鼴度就已經冇晒效用.
分類[編輯]
現時單孔目物種都係棲息喺澳洲同新幾內亞等地區,喺新南威爾斯就曾發現過大約1億1千萬年前嘅下顎化石碎片.呢啲碎片係現時發現最古舊嘅化石,係屬於一種已絕種嘅 Steropodon galmani,而 Kollikodon,Teinolophos 同 Obdurodon 嘅化石亦相繼俾人發現.喺1991年,有人喺阿根廷南部發現到一塊大約6千萬年嘅鴨嘴獸牙齒.
現存物種[編輯]
- 鴨嘴獸科(Ornithorhynchidae)
- 鴨嘴獸屬(Ornithorhynchus)
- 鴨嘴獸(Ornithorhyncus anatinus)
- 針鼴科(Tachyglossidae)
- 針鼴屬(Tachyglossus)
- 澳洲針鼴(Tachyglossus aculeatus)
- 原針鼴屬(Zaglossus)
- 長吻針鼴(Zaglossus brujinii)
- 阿滕伯勒長喙針鼴鼠(Zaglossus attenboroughi)
- 大長吻針鼴(Zaglossus bartoni)
已滅絕物種[編輯]
- Kollikodontidae
- Kollikodon
- Kollikodon ritchiei:大約9千6百萬至1億8百萬年前嘅古單孔目動物
- 鴨嘴獸科(Ornithorhynchidae)
- Obdurodon:包括中新世嘅鴨嘴獸
- Obdurodon dicksoni
- Obdurodon insignis
- Monotrematum sudamericanum:大約6千1百萬年前(原分類為其他屬,現改為Obdurodon)
- 針鼴科(Tachyglossidae)
- 原針鼴屬(Zaglossus)
- Zaglossus hacketti
- Zaglossus robustus
- Steropodontidae
- 硬齒鴨嘴獸屬(Steropodon)
- 硬齒鴨嘴獸(Steropodon galmani)
- Teinolophos
- Teinolophos trusleri:大約1億2千3百萬年前,係最古老嘅單孔目化石


text:
我 b 食藥水好像打仗咁...係咁 bo ....bo....boo
我聽人講佢會 將d 藥水 + 落奶奶度 , 頭 2 日 我都唔敢試,
辛苦到第3日 , 試過將其中一支要食既藥水 + 2 安 奶 比佢飲,
阿 b 飲唔出藥水味...咁就飲曬 , 你地覺得呢個方法好唔好?
我之前都係咁!不過如果有咳就唔好!其實好甜!奶甜藥又甜好易飲完咳到嘔! 如果用匙餵好好!匙掂少少個咀,覺得甜肯同你食!
唔知幾大,大個既可以坐高椅餵啦!
我第一次比阿b飲時因為佢唔知咩黎佢唔敢飲架~
我係佢面前扮飲~ 跟住話好味~ 佢見你飲佢就肯飲~
之後阿b一聽到食甜甜(藥)就好開心~
evaywwong意見:
OK架, 我仔都係唔肯飲藥 不過你要confirm佢飲曬d奶 = 飲曬d藥
試過呢個方法, 阿b 飲曬有藥水既奶, 但佢表情話我知, 佢知道有d唔妥
結果, 之後個幾日, 見到支奶都唔肯飲, 以為係加左料既奶
個陣佢仲未可以食 solid food... 連奶都唔飲等如絕食. 所以, 我以後都唔敢亂加野落奶度
以家阿b 大d, 我就用麵包吸左d藥水餵佢食藥, 阿b 乖乖食曬, 又唔使用暴力
有無諮詢過醫生既意見架?
你要知道奶粉或牛奶裡面,有其他化學成份架播,
將奶溝埋D 藥,箇中產生左咩化學反應,
可能用肉眼睇唔到架
還是先諮詢一下專業意見較好,
須知道BB 的身體是很脆弱的.
yanleitim意見:
我問過醫生,話得喔,我次次放落奶度,可以咯
咁落左D藥落奶度, 如果BB飲唔曬支奶, 咁咪唔知BB EXACTLY食左幾多藥囉?
又或者BB唔只食一隻藥咁點?
所以我覺得呢個方法唔係咁好, 我唔會咁樣餵BB食藥~
我只係怕如果佢覺得難飲, 以後連奶都唔飲
就算係開奶茶同猴棗散, 都唔會咁做
陣間佢怕左唔飲奶, 仲大獲
曾經問過醫生, 佢都唔建議咁做


text:
第一代互聯網創業家之中,有一位Paul Graham係成功創業後,花咗好長時間研究藝術.佢係《Hackers and Painters》之中提到,各種藝術源頭都係實用技術,只係當科技淘汰咗該項技術之後,有心人將之保存,繼而發展成藝術.例如,自中世紀開始,油畫原來係實用技術,宗教油教宣揚教義,人物肖像則將達官貴人嘅形像留世.到咗攝影技術成熟,油畫嘅實用性被淘汰,就慢慢演變成藝術.
將依個理論擴而充之,好多生活品味都係類似.馬術同弓箭原係國防技術,但分別因為汽車同槍械成熟而昇華成體育項目.葡萄酒原來係實用技術,一方面可以消毒食水,另一方面製作過程亦較蒸溜酒容易;但隨著現代食水處理成熟,又出現咗工業規模嘅啤酒廠之後,紅酒逐漸演變出藝術形態.
或者再尋根究底,所謂科技淘汰咗一項技術,一般意思係人類社會開發咗新技術,以更快更平嘅方式,大致達成同樣效果.攝影淘汰油畫,係因為影一張相只需要一秒,而油畫對象,必需連續幾個鐘頭保持同樣姿勢.當舊有技術仍然有人樂於傳承,必定係浪費資源.犠牲物質生產以充沛心靈,似乎就係藝術嘅意義.
以依個角度出發,傳承舊技術係繼承袓輩嘅生活模式,實際上係尋根活動.香港長期被稱文化沙漠.雖然今日已經發展成繼紐約,倫敦之後,全世界第三大藝術交易巿場,但係普遍民眾,仍然覺得藝術離自己好遠.當中主因,或者就係因為現有藝術活動,同我地嘅根斷裂,所以感覺離地.香港開埠一百七十五年,從來未有經歷過需以油畫紀錄史實嘅階段,故此香港人可以欣賞油畫,個別港人可以成為油畫家;政府或民間有心,甚至可以製造出油畫業,但係就算行到依一步,油畫仍然係借來嘅藝術.
當然我並非鼓吹文化排外,但只要明白藝術源頭係承傳自己歷史,就會明白要鞏固香港嘅文化底蘊,必需要從過去嘅技術著手,先會搵到貼地嘅藝術方向.以紅白藍膠袋做題材,或會有矯情做作之議,但紅白藍的確代表香港.同樣道理,西瓜波,飛行棋,玩具機械人等,都係香港六七十年代嘅工業結晶.甚至沙田嘅香港文化博物館,都有展館保存.藝術題材,或者就係由依類札根我地嘅物件開始,就可以搵到文化嘅根.
黃色鴨,紙熊貓,甚至一百多啦A夢展都可以影響全城,原因為何?或者三者之間嘅共通點,就係佢地都觸及社會嘅共同回憶:唔少人見到黃色鴨,都會記得自己細個時候都或者擁有過類似嘅鴨仔,突然係維港見巨型版本,都可以勾起回憶.雖然上面例子都係舶來品,但係如果要發展本土藝術,依類例子可以參考.
除咗題材,本土藝術需要發展自己嘅表現方式.黃色鴨,不外乎就係一個室外充氣公仔,同離地怪獸父母心目中嘅藝術似乎有段距離.但正如上面題到,任何技術,尤其係商業世界開始離棄嘅技術,理論上都可以昇華成藝術.香港經歷過工業時代,貿易時代,金融時代,掌握嘅技術唔少.要發展本土藝術,唔需要限制係任何表現方式.跳出框框,或者前路更闊.


text:
石頭
石頭,石,或者岩石係一隻或幾隻礦物黐黐埋埋,結合成嘅一嚿嚿固體,天然嘅石可以大體分成三種:火成岩,沉積岩,變質岩.地球嘅最外層(地殼)就係石頭嚟.
分類[編輯]
喺地質學上,石頭跟佢哋含礦物質,化學成分,花紋粗幼,紋理走向,形成過程嚟分類.可以分成火山岩,沉積岩同變質岩.而跟嚿石裏面粒粒嘅大細(grain size)嚟細分,火山岩細分做苦欖岩,玄武岩,安山岩,花崗岩,粗面岩,響岩,脈岩.沉積岩分做頁岩,砂岩,石灰岩,生物岩,化學岩.而由一隻岩石類型變到另一隻嘅叫做岩石週期.
火成岩係由岩槳凍咗之後形成嘅,沉積岩就係啲石頭,沙,泥俾水或冰川移郁,沉底,積積埋埋形成嘅,有時啲沙石撈埋其他嘢;好似生物嘅屍體都會留低痕跡,甚至成棚骨變成石頭,呢啲就係化石.變質岩就係因為地質活動,啲石頭受到大壓力,高溫度令佢喺物理化學上變咗質而形成嘅.
石頭同文明[編輯]
石頭對人類文化同科技有好大影響.早喺二佰萬年前,智人(homo sapiens)同原始人類已經識得攞啲石頭用嚟做架生,武器.直到今時今日,人繼續用石頭嚟整嘢,採礦就係將啲含金屬嘅沙石掘出嚟,提煉金屬出嚟.一笪地方有幾先進就是乎附近有冇同有啲乜石頭可以攞嚟用喇.
文明史將史前分做石器時代,青銅器時代同鐵器時代.火石用嚟點火同造斧頭.雖然喺地球上石器時代嘅文明已經冇晒,石頭繼續用喺起屋同基礎設施.重係而家好多好重要嘅物料,麻石係加工過嘅玄武岩,有磁石同鐵就係由種沉積岩提煉出嚟,喺一啲沉積岩嘅窿窿罅罅就有天燃氣同石油.而玉石(翡翠)喺高溫低壓下形成嘅變質岩處搵倒.重有鑽石同雲石都係.而起樓用得最多嘅石屎,原材料都係石頭度嚟.
人造石[編輯]
而家人類可以造「石頭」出嚟.呢啲石都係裝修物料,現時叫人造石可以係亞加力高分子同氧化鋁合成廚房檯面(Corian 或者 Staron)或者係石粉或碎石加樹脂嘅石板[1].


text:
小妹今年F3 band1尾英中
文科成績認真唔錯老師係咁叫我讀但係真係無乜興趣
學校有中lit英lit. 但係我覺得文科好既話必修已經夠
我有3個option既 我知好冇關係但係我真係唔多志向
而且其實全科成績算平均 全級5x-6x/150差唔多啦
1. chem phy ict
2. econ bafs ict
3. chem bio ict
我果間學校d人最快full係E班.
姐係chem phy 有諗過就算想讀但係會唔會簡唔到
我logic都係有既 數學個底都叫唔錯但係成績可以由3x-8x不等飄忽到唔知點形容 :0
phy我果間一路都係話唔理咩科好總之成績差就唔好讀
我都ok有興趣. 都會想知道關於phy既野 但係好驚自己簡錯對三年會死
然後bio既興趣應該會細少少但係好似易d(?)
聽人講bio好多野背但係又有人話phy唔明就唔明冇得救
唯一一樣野就係自己ok想讀心理學 又未至於係好有興趣
然後econ/bafs既成績係中等啦唔高唔低
(我知好9唔搭8但係我真係冇目標
對econ/bafs都ok有興趣(而家 唔知上到f4咩事
ict我就係有興趣既 我知道有好多programming logic既野要溫唔係對住部腦 x]
我知道可以靠分入u但係有好多都唔睇ict 其實係咪真係唔prefer 但係ict我應該有7-8成都會簡
我最煩既問題其實就係我完全無特別喜好 大約想問既問題係
-其實phy同bio既模式有咩分別
-phy同ict有幾大關係
-數學唔好讀phy係咪死硬
-econ/bafs係咪無乜興趣會好悶
-ict係咪真係出黎做野同大學都無用
唔該晒幫幫小妹
[ 本帖最後由 ckmannnn 於 2015-5-22 01:00 AM 編輯
]


text:
就算經歷過戀愛嘅多次失敗,好多女仔都仲係諗唔明原因喺邊度,其實問題好可能係係佢哋由一開始就揀錯對象!有時候我哋都只係睇到希望伴侶擁有嘅條件,而忽略自己真正需要嘅特質,到頭來其實佢哋根本就唔適合自己,更加唔好講一齊建構未來.
揀好老公嘅條件未必關錢財權勢,或買咗樓未同有無揸靚車事,到底造就另一半成為好老公嘅10項條件係咩呢?
1.佢識得欣賞你嘅優點,同時接受你嘅缺點
無人係完美嘅,我哋唔需要刻意隱藏真正嘅自己去成為另一半嘅「理想對象」.當你揾到一個人係令你好舒服自在地表現自己,想做乜就做乜,咁樣你就會同另一半感到前所未有咁靠近同親密.
2. 當你需要佢嘅時候,佢一定會出現同陪喺你身邊
一個男人如果喺你需要嘅時候,無論發生乜事,就算佢原本唔得閒或者唔方便都好,佢都願意出現,陪喺你身邊支持你,咁就係適合陪你走一世嘅路,經歷高低跌蕩嘅好老公人選.
3. 做大大小小嘅決定時都考慮到你嘅感受
一段關係真正需要嘅係扶持同行,唔係邊個比邊個凌駕.一個男人如果想同你一齊建立未來嘅家,就會尊重同重視你嘅意見,唔會當自己係世界嘅中心,只係容納你喺佢嘅美好世界入面.
4. 願意為咗你改進自己嘅缺點
好男人遇到問題,或者係當自己嘅性格,缺點令另一半唔舒服或有不滿嘅時候,佢哋都願意正視同改進,唔會只係同你講佢係咁就咁,要你勉強接受,你唔接受嘅話仲反而怪返你轉頭.
5. 擁有共同嘅信念與價值觀
如果你有諗過同男朋友結婚,就要問吓自己你哋係咪有著一樣嘅信念同價值觀.就算喺信仰,生活習慣,生唔生小朋友等問題上嘅睇法唔係全部一致,你都要確定你哋係會互相尊重對方,願意一齊為未來努力,搵個兩個人都覺得舒服嘅解決方法.
6. 佢將你視作生命嘅另一半
兩個人喺埋一齊,對方如果會將你視作係佢對等嘅另一半,認定你係佢最好嘅伴侶,能夠陪佢一齊成長,畀佢意見,撫平佢嘅情緒.佢會尊重同欣賞你嘅一切,包括你嘅睇法,目標,價值觀,工作等等.
7. 佢願意努力經營呢段關係
當遇到問題時,佢會設法諗辦法去解決,想更加努力令自己成為更好嘅伴侶.
但要留意嘅係,每人對「努力」嘅定義同睇法都唔同,或者佢覺得投入更多時間喺工作上可以畀你更好嘅生活,但你就希望佢可以陪你多啲,呢個時候最重要嘅就係好好了解雙方嘅諗法.
8. 你哋能夠好好溝通
當你揾到真正適合你嘅人,你就唔會驚講到某啲敏感話題會破壞你哋之間嘅關係,因為你知道對方會尊重同重視你講嘅野.
每段關係都一定會遇到難關,爭吵,或者其中一個令對方傷心難過,但只要好好溝通,講出自己嘅諗法,加深雙方嘅了解,你哋嘅關係就會昇華.
9. 佢係可以信賴嘅人
同佢相處你會覺得好放心,好有安全感,你唔會怕坦白講出自己嘅諗法,亦相信對方唔會做出對唔住自己嘅事,或者突如其來地離開自己.佢唔會令你無時無刻都糾纏喺懷疑同不安之中,因為你深深知道佢有幾重視你,絕對唔會想傷害你.
10. 佢願意同你結婚
最後,就算對方做齊上面9點都好,要成為一個完美好老公,最重要嘅當然係肯娶你啦!如果你需要嘅係一生嘅承諾,好希望建立一個家庭,但佢本身唔打算結婚,或總係話未準備好同你踏入人生另一個階段嘅話,你就要好好考慮到底繼續定係中止呢段關係喇.
(圖片來源:tumblr,zbctv)


text: 由彭浩翔執導,楊千嬅同余文樂主演嘅新片《春嬌救志明》連日嚟都喺度趕戲中,日前佢哋喺中環海旁拍外景.當晚10點零左右,見到佢哋拍住近日憑大台劇《巨輪II》做獸父而人氣急升嘅吳岱融,以及老戲骨秦沛喺度拍外景.當中最搶眼嘅,一定係男主角余文樂,話晒踩入時裝界,身為潮服品牌主腦嘅佢,着住一套粉紅色連身衣褲,胸前有兩個大心心圖案,佢仲戴住頂好似小紅帽,個look同《小雙俠》個「小雙俠2號」上成愛有99%似!(係爭個眼罩啫!)當晚嘅場口應該係擔住口煙嘅吳岱融,喺車上等,而佢幾個手下就圍住好鬼cute嘅余文樂,似想爆樽咁樣,喺呢個時候,千嬅就好似大家姐咁衝出嚟喝止.全程拍咗3,4個shot,喺唔使埋位期間,幾位演員有講有笑,氣氛好好.拍咗一個鐘多啲,大隊就順利拍完離場.據知,佢哋嗰晚接住落銅鑼灣,都係拍街景.男主角余文樂被《蘋果》問到個《小雙俠》造型,佢話要保持神秘,唔可以穿橋住,但佢就話自己好開心可以拍到《春嬌》系列第3集:「因為自己好鍾意呢個系列,希望可以拍落去,好難得,但唔知呢集係咪最後一集.」佢又話其實自己拍3集都好,每集都有少少唔同:「每一集都係講春嬌同志明兩人之間嘅相處,喺現實生活中要面對嘅問題,我覺得呢部戲同個角色,好似同所有香港人一齊成長咁,呢對情侶喺3集裏面遇到好多唔同嘅問題,要睇佢哋點樣解決,可能好多情侶都面對過,所以大家有共鳴.」至於導演彭浩翔接受《蘋果》電話訪問時透露,套戲預計拍到聽日就煞科,佢話:「今次係三部曲之中,覺得最好笑嘅一部,會有好多新嘅搞笑元素喺入面.」


text:
8 Aug 2003
八月八號, 晴.....梗係晴天啦, 晴到飛起添呀, 我成條頸成塊面都晒到紅晒傷晒呀~~!
八月八號, 唔算係「Longest day in my life」不過都算係「Very long」
八月八號, 今日係中大的 Reg Day, 亦即係今年新入黎的 Freshmen 要係今日番黎中大做所有register 的工序, 以証明你真真正正成為左我地的一份子.
今朝一早就要起身呀, 因為我地要九點鐘之前就要番到中大去 prepare 呀.我本來起到身既, 但係到後來都係唔多頂得順, 一個唔覺意照訓番.大獲喇, 竟然訓番.一醒就係八點, 死得.飛到番中大個陣已經係九點, 我自己直接飛上本部, counter 岩岩開左無幾耐.
一入到中大就已經 feel 到個種熟悉的感覺....個種勁眼訓但係又要做野又下意識地走向巴士站搭巴士去唔知邊度的感覺.我上年的頭半年都係咁樣生活.唯一今日唔同的係, 有一段為每一位 freshmen 而設的錄音, something like 歡迎各位新生, 今日, 係中文大學的新生註冊日, 各新生可以前往巴士站乘搭校巴前往本部的潤昌堂辦理註冊手續.....
一聽, 我就 remind 左自己, 原來我已經過左一年....原來我已經係呢度不知不覺, 無聲無色咁 pass 左一年, 原來, 原來我已經係 Year 2, 唔再係無知的 Year 1.原來我已經...
變左做無知的 Year 2~
到本部, 拿起塊星星牌, 就跑到前線做所謂的 「Juno Fans」.見到對面的大 O 的人不停咁跳舞, 真係幾好笑, 個個都係度頹跳咁樣, 頹成咁就咪鬼跳啦係, d 音樂已經不停重播勁煩架喇.講起音樂, 個面中文系馬不停蹄咁不停不停不停~咁重播王力宏版的龍的傳人...聽一次都已經好夠, 仲要不停咁重播, 我真係想死, 你又唔係有恆心到不停咁跳營舞喎.好彩我地無癲到不停咁播 LA LA 世界, 如果唔係我一定會走人唔做落去, 怯爆.
其實係最前線要 spot out 到d freshmen 都唔係好容易架.有好多時佢地都唔會貼上左我地專用的粉紅星星貼紙 (其實我都唔會好想貼), 於是就搵唔到佢地係邊度.有好多 freshmen 係問佢地係唔係讀地資系, 一個二個都唔想答你咁.做乜野者, 讀咩野系好失禮你自己咩, 講都唔肯講.唉.雖然...我都唔係每個場合都唔怕人地知道我讀 Geog 的.
點解咁少 freshmen 架呢? 點解係個邊黎架呢? 經其他 OC 冒死查探之後, 發覺原來大 O 班人竟然完全視中大戒條為無物, 係 RRS 後面當街當巷拉客, 之後就威逼利誘佢地前往大 O 的 Tent 底下, 引誘佢地寫話要參加大 O....乜你地咁樣架, 做埋d 咁樣的事, 咁即刻擺明持住自己係大 O 就恰我地呢d 細小的 dept 者....咁你唔好去死, 咁樣玩弄我地之餘又玩弄我地d freshmen.
今日真係好熱好熱.個太陽完全不避嫌咁狂晒住我.無錯, 我係鐘意同陽光玩遊戲, 但係都唔係玩到成塊面成條頸成對手臂都燒熟左咁樣架, 下嘩?! 簡直係乾煎.企左好耐, 又晒左好耐, 我真係頂唔順, 走番 counter 幫手.其實都係一樣咁晒, 因為我唔會入去個 tent 裡面幫手架嘛.但係可能因為要做多d 野, 唔使企定定係度, 又可以走黎走去, 所以咁晒都唔係咁覺得, 起碼我覺得因為工作量大左反而俾齋企係度舒服得多.但係其實一跑, 就知自己好辛苦, short of breath 的情況好嚴重, 我幾乎好似asthma 發作咁樣, 對手禁住對 knees 係度索晒氣, 成頭都係汗.我不嬲都唔跑得, 一係跑得慢, 一係索晒氣.今次明顯嚴重左好多, 唔知點解, 可能係因為晒親, 可能係因為太累, 可能係因為唔夠訓, 唔知.
好不容易先挨過左成個 reg day 時間, 有兩個 freshmen 唔知因乜野事無到.所以我地就係度等佢地喇, 一個唔係好大的塑膠 tent 底下堆滿左十幾廿人, 係三十三度的氣溫, 十二時正的烈日當空底下, 四周無風...你都咪話唔死得人多, 好在大家都身體好, 如果唔係, 我諗好多人都已經中左暑.「正所謂有大鼠小鼠, 唔大唔細囉喎, 就梗係中鼠 / 暑啦.」
等左好耐, 個兩個 freshmen 到最後都係唔到, 咁我地都唯有鳴金收兵.我地番到 dept, 終於有好強勁的冷氣, 可以令我呢個灼熟左的燒豬仔逃離烈陽無情的陽光, 最重要的, 係我可以飲到水.因為係碧秋的水機已經賣晒, 乜都無得飲, 我已經渴左好耐, 個 throat 乾到好似就黎裂開咁, 唉.皇上竟然肯買野飲俾我地, 唉, 都算佢識做喇, 開心, 飲野, 大家又試坐晒係 Dept 的電梯口個度排排坐地下, 合法集會.飲多幾飲, 開始覺得無聊, 自己一個人番到三條二嘆冷氣.跟住係李慧珍食飯, 最驚係突然間見到阿培係出面坐低左.我地四個都立刻怯爆, 又係佢, 唔好喇卦.佢個次係火車個度已經嚇死我同 Wendy, 今朝又係度攪到成個 Reg Day 的 freshmen 都俾佢嚇走晒....唉.都唔知佢係 dept 之福定係 dept 之禍.總之驚左佢.
跟住, 就係全日最令人手足無措的一節.我地食完飯準備吹水之際, 祥興就打黎喇.突然之間話佢地已經準備好所有野, 叫我地得閒就可以上去囉喎.咁就大獲喇, 聽日我要去東平洲, Queeny Wendy 都唔得閒, 後日呢, 星期日, 星期一呢, 都唔得閒, 得閒個陣祥興都關門了, 到星期二就已經太遲喇.咁唯一的方法就係今日立刻去深水步走一趟, 立刻攪掂成件事.
於是我地就飛奔番去三條二, 個度d 人聽到咁突然的消息都呆左.佢地都呆左, 我地福利部咁切身的聽到個陣你話呆唔呆.問到桃姐借架車仔之後, 就飛到深水步, 點知...原來佢地仲係度拆緊箱分緊野.咁樣我地就唯有係出面周圍頹行一陣先喇.我仲帶左 Wendy and Queeny 去睇下 Kawaii Shop, 帶佢地睇下我最愛的 Garfield 精品添!
番到祥興, 一睇, 死喇, 原來個個箱都勁大個, 個個袋都超大個, 用呢架車仔都好難拿得晒, 仲會好難 manage 個隻, 咁樣唯有叫下車, 跟住好在仲有祥興的 Sammy 幫手抬一抬, 如果唔係一定搬死我地.上到車, 先覺得可以鬆一口氣...原來真係好多好多, 個 size 完全唔係我地可以應付得到.
番到中大, 以為一切完結, 點知唔係.
我地坐低晒係地下個度點貨, 點清楚係唔係有咁多件衫.攪左好耐「力的表現」之後, 我就知道我地要開始做 pack 箱的野, 因為今日同時 Tabasco 都送左佢地的 sponsor 黎...佢地簡直係 sponsor 之王, 全場主力.難得皇上係度幫手, 你知喇, 佢咁「高高在上」喎.做左好耐野, 大家都一齊係度流水式作業, 似足工廠咁, which the Exe. Board 好鐘意.跟住, Gary 打電話黎催左兩次.到最後佢真係頂唔順, 一定要有人幫手係 CU 抬個副 Hi-fi 去青衣先得.咁我又唔識得去佢個一個地方喎, 於是就搵 Gladys 幫手, 咁我地又唔夠手喎, 又要 Wendy 幫手喎.咁我地就跟足Gary 的講法, 先去上水, 再搭巴士就到喇.
好, 出發.原來套 Hi-fi 都唔輕, 咁得我一個男仔, 當然就係我拿最重的一 part. 落到去火車站就已經幾累下.之後到上水, 我地完全茫無頭緒要去邊度.落左車, 就打電話俾 Gary 喇, 咁佢話係上一條天橋再落 escalator 喎.咁係我地面前就有一條天橋喇, 咁我地咪上囉, 都知去邊度.行完一陣, 就見到有巴士總站, 就落車囉.點知問問個站長, 佢話唔係呢度呀, 要上天橋過對面先搭度呀.我心諗, 我地咪就係係天橋的另一面黎架囉.個時已經成身都係汗, 抬住部 Hi-fi 真係辛苦死.但係一諗到我地時間緊逼, 成個節目部的人都係度等緊, 我地要「救」佢地, 就唯有行快兩步.我地走左好耐左後, 成身都濕晒, 好辛苦, 之後就衝左入去商場, 心諗實無死喇, 呢度有個咁大的巴士總站, 一定會係呢度.落到去, 真係見到個架巴士喎, 我地都好開心, 飛到落去, 心諗今次終於可以休息一下.一睇, 衣, 點解去荃灣既? 唔係總站去青衣架咩? 一睇, 真係無去青衣架喎.咁點算? 打俾 Gary 之後, 先知原來記錯巴士 number...唉, 我個一刻真係想死.Hi-fi 個蓋都唔知點解都裂開左喇.問過個站長之後, 佢又話「係天橋的對面, 你上番天橋過番去對面就係架啦」我聽見呢句之後更加覺得好辛苦好不滿, 點會咁架.好辛苦再上天橋, 對手已經斷開咁濟, 過左一半, 我地不停咁問人, 之後終於係一個完全唔同的地方搵到個車站, 上車, 走.唉
好辛苦.我地成程車都係度怒數節目部, 不停咁怒罵佢地.我地知道, 當我地去到個陣, 都已經差唔多係十點, 到左都無乜用.唯今之計, 就係要節目部幫手抬番部 Hi-fi 番中大.亦因為咁樣, 我地更加唔想理佢地的生死.後來我地係 KFC 食野個陣, Gary 打電話黎, 話其實都唔關節目部的事, 因為節目部根本就唔知道 Book 場的事.所有 Book 場的事都係行政部的事, 係因為行政部同埋節目部的溝通不足所以先攪成今次咁樣, 而我地就一味以為係節目部攪練舞而竟然乜野都唔知道 and 無準備.唉, 其實今次節目都錯唔晒, 好多時就好似今次咁樣, 其實係行政都應該負下責任.今次其實我所聽聞, 係阿 Rose 應該會負責呢件事, 縱使 Fione 已經知道個場係無 Acoustics .我聽完呢件事之後, 就第一時間諗到, 係呢個時勢之下, Rose 最好走番出黎交代成件事.如果真係佢做得唔好的話, 我覺得佢好應該道歉一下.至少, 起碼可以令節目遲d 唔會有乜野話柄話番行政部.行政既然咁樣認為自己係眾部之首, 好有必要事事立起一個榜樣.其身不正的話, 就好難怪其他部做得唔好.自己都唔肯公怖做過乜野的話, 就唔好話人地無公佈做過d 乜野諸餘此類.如果行政視自己為眾部的中心 / 重心的話, 就更須要做得更公正同埋中立.呢一次, 其實我都唔知邊個係對邊個係錯, 但係我知道, 我地一定已經無乜時間再去爭吵一d 無謂野.與其真係係度爭吵一d 唔需要爭吵的項目, 不如大家一齊化不滿為力量, 係最後呢幾分鐘的緊張時刻, 大家真係要純為 freshmen 著想, 唔可以再點樣點樣架喇...咁樣大家先可以做得出一個完滿的 O camp 架嘛...
希望...一切如願啦.


text:
宮崎駿嘅動畫作品相信都陪伴唔少人嘅成長.由早期嘅風之谷,到崖上的波兒等等,大家除咗欣賞當中嘅劇情同動畫之外,出色嘅配樂都應記一功.
而我首次接觸嘅宮崎駿動畫就係「天空之城」.好記得希達(シータ)係天上面帶住飛行石飄落嚟俾巴魯(パズー)接住個一幕.佢嘅動畫配樂,係第一首,亦都成為唯一一首我識彈嘅歌.
為咗表示我對天空之城嘅情意結,係LikeJapan嘅第一段片就準備咗呢個,天空之城「Flaptter」嘅開箱文.
如果大家有睇過天空之城嘅話應該對Flappter唔會陌生.佢亦都叫做蜻蜓飛行器,係由空中海賊「朵拉一族」入面紮住粉紅色孖辮嘅婆婆,朵拉(ドーラ)過咗世嘅老公所發明.
無錯,就係呢個咁可愛嘅婆婆啦
打開包裝之後,除咗介紹天空之城嘅故事背景之外,仲好仔細咁解構咗Flaptter入面唔同組件嘅功用同由來.
睇完介紹馬上進入組裝階段.其實佢組件並唔算好多,基本上只需要駁番對翼落去就完成.不過由於係第一次接觸模型,加上有少少閱讀說明書困難症,所以有少少手忙腳亂.
不過要留意嘅係,佢有兩種接駁頭.一種係可以將對翼收起,而另一種就係將翼展開.
就圖中所見,最近機身個四粒接駁頭就係用作收翼,而其他就係開翼.
時間關係同埋其實毫無技巧可言,所以天空之城Flappter就即刻登場喇.
收翼嘅時侯係擺設狀態,開返翼之後就可以正式試玩啦.
佢總共有4個開關,右邊係總開關,開啟後佢就會開始拍翼.
如果想佢暫停拍翼都無問題,只需要攪動下面枝搖桿就可以.
另外三個燈制分別係機頭位置,儀錶燈同噴射口.機艙內部都整得幾仔細㗎.
網上見到有人砌完之後仲搵左個天空既背景俾佢影相,成件事即刻變得好有感覺!
仲有其他人會放主角嘅模型上去,但我由於無咁多配件,所以我就搵咗另一個特別嘉賓.
佢就係係日本人氣爆燈嘅「杯緣子」幫我友情客串一下,睇落好似好危險喎.但係有靚機坐都抵番啦!
救命呀…就跌啦…
其實我好鍾意天空之城首歌,同你地開心share下啦.


text:
節目狂鬧新人惹批評 「犯眾憎」江美儀:係角色設定
Wed Dec 07 2016 11:33:37 GMT+0800 (中國標準時間)
撰文︰Take it e時
刻薄定有性格?可能只係一線之差,觀乎你用咩態度感受,唔知江美儀喺你眼中,係前者定後者?最近江美儀頻頻見報,但幾乎清一色係負面新聞,因乜解究?之唔係佢喺綜藝節目《街市遊樂團》入面,狂鬧做下把位嘅新人陳浚霆,對佢大呼喝罵,講親咩都一句撻埋去:「走開啦你!」而最近嗰集更開口夾着脷,直言魚檔劏魚「每日賺嗰260蚊一斤」,話剝蝦曬蝦乾係自甘墮落,結果咪俾網民怒插佢刻薄兼睇唔起人囉.
江美儀:節目嘅風格嚟
對於網民嘅指控,江美儀就話一切都係節目嘅風格,Andrew嘅角色設定係下把位,專俾佢哋恰.佢又指鏡頭背後幾位主持好錫Andrew,覺得佢好有禮貌同好尊重人.至於講嘢over晒又點睇呢?佢就話意思唔係咁解,係想突出呢份工作嘅辛勞:
我哋呢啲吃喝玩樂,麻雀耍樂,點會做呢啲,而家就自甘墜落,對我嚟講係辛苦,隻手指真係痛架.隻手係咁震,隻手會攰.
▲一句說話激嬲網民,呢句說話的確Over咗,有欠尊重.
陳浚霆:佢係幫我嘅人
江美儀就咁解釋啦,唔知俾人鬧嘅陳浚霆又點睇先?佢就認為一切都係節目效果,知道自己仲係細,係要做下把位,而且自認唔識講太多廣東話,江美儀鬧得佢好啱;至於江美儀嘅「自甘墮落論」,佢認為觀眾冇聽晒成句,所以有誤解,及後佢更大讚江美儀其實係好人,幫佢好多㖭!
美儀姐好照顧我,唔係啲人講到咁差,三位前輩覺得有個後生仔節目豐富啲,美儀姐仲話讀書有書僮,咁行街市都應該有個『街僮』,佢想我有個image,佢係幫我嘅人,唔知點解依家個個插佢?
▲Andrew經常喺節目入面俾江美儀鬧.
顧紀筠:「惡惡地」係美儀嘅風格
對於囝囝Andrew經常被鬧,作為媽媽嘅顧紀筠又點睇?「顧老闆」認為「惡惡地」係美儀嘅風格,又話自己平時唔會打唔會鬧Andrew,仲多謝美儀幫佢教吓仔,鬧佢都係想袋錢入佢袋.
▲顧紀筠同Andrew好好感情.
麥包:純粹搞氣氛
同樣有份主持節目嘅麥包,接受傳媒訪問時就咁講:
純粹搞氣氛!我哋平時拍足兩日,要剪兩個鐘都唔夠,但節目得半小時,所以只係夠攞精華同得意好玩嘢出嚟.
麥包又指同美儀相識多年,知道對方係點,出嚟效果唔好可能係剪輯問題;佢又指四位主持內外都好好朋友,好團結,好開心.
▲嚟緊會有新一輯《街》,唔知角色設定會唔會有變?
#江美儀#陳浚霆#Andrew#顧紀筠#麥包#街市遊樂團#自甘墮落#e分鐘


text:
4 Aug 2003
今朝起身, 見到阿媽攤左係廳中間, 收音機開著, 佢就毫無起色咁訓著左.佢迷迷糊糊咁同我講我細佬發燒, 我入到房個陣見到個細佬面向下無蓋被咁倒在床上.成個 scene 都好恐怖, 一個阿媽倒在廳中間, 一個細佬面向下咁趴左係床上, 十足十兇殺案現場, 一早起身就見到d 咁的場景發生係自己屋企, 你都咪話唔虛驚一場.
阿媽細佬都病左, 我唯有唔出街.但係呢, 其實佢地都唔似係好須要我 take care, 尤其係個細佬, 佢直頭想打機.無錯, 佢係有少少發燒, 但係都唔似係病得好重個種.所以嘛...佢有朋友叫佢去游水個陣我都唔係咁俾佢去.當然喇, 我希望佢唔係病個陣就會去番游水喇, 佢身體好差下呀, 做乜野運動都好過無喇.
跟住全日都係度頹, 唔知有乜野好做.最唔開心係打 TR, 呢個蘿拉真係超超超超難控制.好明顯今次 Eidos 做得好唔掂, Control 方面成為極大的問題.Inventory 去左邊? 無人知.我都搵唔到, 玩唔掂.咁多集TR, 第一集唔計, 處女下海, 做得唔係咁好係好常的事.更何況, 第一集其實真係唔錯, 如果唔係都唔係有第二集更強的 TR.第五集, 好明顯係來硬黎, 唔係咁好玩, 但係都好過無.今次第六集, 我除左 Graphics 靚左, 人的 Design 又靚左, CG Smooth 左好多.....唉.我唔明點解 control 呢樣咁緊要的野, 係成個 TR 的神髓, 竟然攪到咁~~~ 爛...
唉, 好灰, 唔想再玩落去.我好少可會因為真係唔好玩而唔玩.如果係因為我過唔到關, 諗唔到點攪, 我會試, 我會搵方法.但係如果係因為我完全唔想玩, 咁呢個 game 就真係好失敗.天呀, 我最愛的 Lara Croft 竟然俾 Core and Eidos 班友攪成咁.心痛兼心淡.
其實我還沒有為你的來電而開心過
我們只是鬥頹, 是嗎?
soy no entiendo, si, soy verdaderamente no entiendo...
我這苦心開過沒有
但試過散心旅遊如何答沒有
閉起雙眼我最掛念誰
眼睛張開身邊竟是誰
感激車站裡 尚有月台能讓我們滿足到落淚
擁不擁有也會記住誰
快不快樂有天...總過去
愛若遺了永不失去
誰勉強娛樂過誰
愛若難以放進手裡
何不將這雙手放進心裡


text:
筷子
筷子(Chopsticks),或者淨係叫筷,係種食嘢嘅工具.一對筷子共有兩支,可用嚟夾嘢食或者耙飯,但係有啲人鍾意用筷子嚟篤嘢食.
筷子係東亞四國:中日韓越嘅主要食具.泰國都有用,不過淨係用來飲湯水同食麵.
目錄
名[編輯]
喺古代嘅中國,筷子原本叫做箸,由於廣東話嘅「箸」字同個「住」字同音,「住」即係停喺度噉解,唔係好吉利嘅,所以改成快,即係快啲,後來創咗個「筷」字,同個「快」字同音.
揸法[編輯]
筷子嘅標準揸法係:上支用姆,食,中三隻手指彎彎咁鉗住,好似揸鉛筆咁;下支用姆指同食指之間嘅虎口夾住,再用無名指承住.夾食物時,下支基本上唔郁,靠鉗住上支嘅三隻手指用力嚟夾實嚿嘢.
由於力點嘅食指距離支點嘅姆指好近,而重點嘅嗰嚿嘢就遠好多,所以話筷子係一種嘥力嘅槓桿.
禮儀[編輯]
中國人用筷子食飯夾餸係由遠古流傳落嚟嘅,上至皇室貴冑,下至平民百姓都會用,所以日常生活當中對筷子嘅運用有佢非常講究嘅一套.揸法固之然要正宗,以前重指明要用右手嚟揸,而且筷子嘅兩端一定要對齊.喺食飯前,對筷子一定要整齊平排咁放喺飯碗嘅右邊,而食完飯之後就要將對筷子整齊咁擺喺正中.
禮儀上有規定點樣用筷子,以下就列舉出「用筷子衰十一」嘅十一種禁忌[未記出處或無根據]:
用筷子衰十一[編輯]
- (三長兩短):意思即係話喺用餐前或者用餐嘅過程入面,將筷子前後唔齊咁放喺檯度,認為係極之唔吉利.三長兩短代表死,有話係因為棺材喺未冚蓋之前,係由側邊底下三塊長木板同上下兩塊短木板組成,而且棺材係畀屍體,所以成為用筷子嘅禁忌之一.
- (仙人指路):呢種揸法係唔可以接受兼且極度冇禮貌,佢意思係上支剩係用大姆指加中指嚟做力點,而食指就向住外面指.北方人叫呢啲做「鬧街」,而食飯時有隻手指伸咗出嚟指指貢,就好似喺度指鬧緊邊個咁,係好冇禮貌嘅做法.另外重有一種仙人指路,就係一路同人講嘢一路用筷子指人,如果噉做都一樣好冇禮貌又好乞人憎,唔可以噉做.
- (品箸留聲):呢一種做法亦係好討厭嘅,意思係將筷子嘅一端含喺嘴度,用個嘴來回咁啜,重周時發出噝噝聲.佢被視為係下等做法,因為喺食飯時用嘴啜筷子,本身就已經係一種冇禮貌嘅行為,再配上核突嘅聲音,重更加令人討厭,又畀人以為冇家教.
- (擊盞敲盅):即係喺食飯時用筷子去敲啲碗碗碟碟,呢種行為就好似乞兒搵人要飯食咁.喺以前,啲行乞嘅人為咗想吸引人注意,就會一路敲住個碗砵一路依依哦哦咁哀求,希望路過嘅人可以施捨啖飯或者一個幾毫.所以食飯時敲碗碟係被視為下等唔要自尊嘅做法,俾人睇小.
- (執箸巡城):即係手拎住筷子,又唔理有冇人想食,就喺碟餸上面氹氹轉好似巡邏咁款,唔知想喺邊度落筷子夾嘢.呢種典型冇乜家教嘅表現,加上目中無人嘅態度,令人極之反感.
- (迷箸刨墳):意思即係拎住筷子係咁喺碟餸上面摷,想搵到自己嘅獵物,就好似啲盜墓者係咁用嘢刨人哋個山墳咁款;咁做實會畀人鬧:「咁樣翻亂晒點過晒,人哋重使食嘅?」,係比起執箸巡城重更加畀人以為冇家教又乞人憎嘅行為.
- (飛象過河):即係夾嘢時,明明對住自己嘅一邊碟都有,但係就要喺碟餸嘅最遠嗰邊夾起.呢個行為會畀人以為冇家教.
- (淚箸遺珠):有啲餸會有汁料湯水伴埋,夾嘅時候如果唔用個碗或者器冊兜住,啲汁好容易會喺運送嘅過程中滴到周圍都係;尤其係隔住幾碟餸嘅時候,重會將啲滴汁撈咗落去第二啲餸度,極之令人反感,屬於嚴重失禮嘅行為.
- (顛倒乾坤):即係話倒轉筷子嚟用都唔理,照夾可也.呢種做法係會俾人睇低,因為搞到好似餓狼搶食,連面都唔顧,連筷子倒轉都唔理最緊要食咗先咁款.
- (定海神針):意思係話喺食飯嘅時候用一隻筷子去插碟入面嘅食物餸菜,咁做被認為係對同檯食飯嘅人嘅一種侮辱,就好似用中指指人一樣,係極之冇禮貌嘅行為.
- (當眾晉香):有啲人出於一片好心諗住幫人裝飯,點知順手就將對筷子插落啲飯度遞畀人,呢樣亦都係極之侮辱同埋不敬;因為呢一吓同插香嘅款一樣,而只有死人先會食香,所以係絕對唔可以接受嘅做法.


text:
日本鐵路小知識:山形新幹線同秋田新幹線並唔係真正新幹線?
今年北海道新幹線通車後,
終於可以由北海道坐子彈火車到九州!
日本本島以外只欠四國無得坐子彈火車!
不過營運緊嘅新幹線之中,
有2條新幹線就比較特別,
個名就叫新幹線,正式規格係迷你新幹線,法例上就普通客運路線.
分別係福島至新庄嘅山形新幹線,
仲有盛岡至秋田嘅秋田新幹線.
「媽呀!我好亂呀!又個名,正式規格,又法例上,到底有咩分別?」
其實日本新幹線嘅定義係「主要列車可以係時速200公里上行走嘅高速鐵路路段」
其中入面嘅高速鐵路解析就係「同普通客運路線不同,必需使用特殊嘅規則及建造方法」
所以北海道新幹線内嘅青函隧道,雖然只以時速140公里行走,但係「主要列車,主要路段,特殊嘅規則及建造」係符合新幹線嘅定義.同様地,東海道新幹線,山陽新幹線,東北新幹線,上越新幹線,九州新幹線,北陸新幹線同北海道新幹線都係屬於新幹線正式規格.所以列車大小都同普通在來線都不同.
所以法例上亦都係屬於新幹線,名稱亦係新幹線.
但係JR東日本嘅山形同秋田新幹線,係同普通客運路線一様,無特別嘅規則及建造,最高速亦只有時速130公里.
其實山形新幹線通車前,只係普通客運路線奥羽本線其中一段,
其實山形新幹線通車前,只係普通客運路線奥羽本線其中一段,
而秋田新幹線通車前亦一様只係普通客運路線田沢湖線・奥羽本線其中一段.
法例上通車前同通車後,都只係一條普通客運路線(在來線).
出現呢個情況係因為要減少興建新幹線新線嘅經費,
就利用原先在來線嘅1067mm窄軌軌距路線,拓寬為1435mm嘅新幹線規格標準軌路線及小量改良之後,
令到同一架列車可以行駛呢一段在來線同新幹線,而客人係無需要落地轉車.而在來線仲可以畀普通列車行走!
(又叫新在直通,即係新幹線及在來線叫直通運行)而列車大小因為要係在來線上行走,所以會同在來線列車同一個大小.
點解要咁做?
就係要快!
日本統計過,


text:
最佳解答:
我細妹個同事就有去瑪花, 不過, 唔係最近期的. 我唔係咁清楚而家瑪花hit做乜嘢療程, 不過, 我細妹個同事當時本來都係揀佢地sell廣告果幾款. 但係, 瑪花d人就話佢唔係咁啱做, 所以, sell佢先做d減肥膏同mask.
一時凍mask, 熱天都凍到佢頂唔緊; 去同瑪花理論, 佢地又話佢唔適合, 不如補錢做熱mask, 點知又辣到佢紅晒(但冇腫冇敏感, 不過佢話似火燒咁熱辣辣). 結果佢前後使咗四萬幾蚊; 佢只係敷咗四次(好似三凍一熱), 結果情願話唔得閒都唔想再去被呃.
你去得呢d地方, 一定要好堅決, 唔好隨便被人動搖; 我細妹個同事有錢唔至在, 不過久唔久都呻囉. 我自己就去過江欣燕同商天娥果間貴族; 算平但真係完全冇效. 但我因為真係唔係咁有米; 我都使咗一萬九千幾, 做晒個course都冇反應. 其實由第一堂到最尾果次, 佢都不斷sell我多買d乜course物堂, 我都不為所動(冇錢嘛). 相反, 同我結伴去的同事就係有錢少奶奶; 因為我地時間唔啱, 好多時都唔同時間去做.
結果, 我使咗萬九但做晒所有療程, 佢就使咗四萬; 不斷被sell買course, 佢又唔夠堅定囉. 不過, 佢最後都醒覺, 情願唔做; 佢好似做咗一半唔夠. 佢話唔想再被人sell嘢, d錢當跌咗算咯.
參考資料:
舉報濫用


text:
仙人掌(粵拼:sin1 jan4 zoeng2;學名:Cactaceae)係石竹目仙人掌科嘅植物統稱,屬下有2000個品種,原產地喺墨西哥,而家一般分佈響沙漠地區.呢種植物俾人讚咗係「沙漠生靈」.
仙人掌嘅形態有好多種,分別有掌形,波形,柱形等好多隻形態.因為要適應乾燥環境,佢哋嘅葉演化做刺形,而莖就儲埋好多水份而變得肥大肉厚,而莖嘅表皮有厚而硬嘅蠟質保護層或生咗好多密拃拃嘅絨毛出嚟,保護咗佢唔使俾強光喺度猛咁射佢嚟蒸發水分.尤其係佢嘅根系比較大,可以吸收落得比較少嘅雨.如估沙漠地區一落雨,佢就喺土層入面生好多新嘅根出嚟飲好多水.另外佢嘅大根重有比較厚嘅木栓組織保護咗,可以喺熱辣辣嘅沙石嗰度長期生存都得.仙人掌可以喺連續6年唔幫佢淋水嘅情況下可以繼續生存落去.
仙人掌除咗可以用嚟畀人睇之外,有啲品種重可以做藥或食得,甚至可以浸酒同煉糖都得.而乾嘅仙人掌可以用嚟做燃料,大嘅片狀莖重可以用嚟起鄉村嘅屋都得.
成日見到嘅仙人掌品種[編輯]
而家成日見到嘅仙人掌類植物有:
墨西哥[編輯]
喺墨西哥當地啲人,成日將仙人掌當成自己嘅國家代表.喺國旗,國徽嗰度畫咗仙人掌出嚟,甚至重將佢列入咗國花.
有關嘅書[編輯]
出面網頁[編輯]


text:
今日去左小學教嘢,講堅,你話中學生好玩啲定小學生好啲,咁小學生就一定個反應好啲嘅,因為還有少少童真同想像力,做劇場佢地都會俾倒多啲反應你.話說我地嘗試做左一段仔嘅劇場,係講有個家長拖住個女遇到個無家者,然後阿女問家長訓喺倒個人喺到做物,家長就乘機做親子教育,教個女記住要勤力讀書,如果吾係就好似佢咁訓街架啦.(我想講,呢段戲,吾係作出嚟,而係喺真實嘅環境當中遇過好多次咁嘅情況,係真人真事嚟嘅.)
做完呢段後,就開始以提問式嘅方法同班同學仔討論下剛才一幕嘅訊息,用呢種提問式教學有個風險就係你控制吾倒學生會俾啲咩反應你,同埋你點樣去回應番佢同樣重要,你講嘅佢可以吾認同,佢表達嘅又可以叫其他參與嘅人一起去討論,然後再了解大家嘅想法,喺當中嘗試取一個平衡嘅觀點,正正我地就係需要有呢種元素去令到同學仔可以參與其中,喺呢個環境裡面甚至可以將佢地思考嘅層次推高到批判性嘅層面,呢啲都係我地好想見倒同經歷嘅,咁樣去討論先至精彩,亦令我地吾再以權威及家長式向度嘅教學去限制同學仔嘅思考.
講番劇場嘅片段,當問到佢地個家長同阿女講嗰句說話,佢地平日有冇聽過,全部都舉手話有,咁再問佢喺邊到聽番嚟架,你估佢地點答?係九成都係喺自己父母個口聽番嚟,而另外嗰一成係喺父母個父母同吾同嘅媒體聽倒,講到呢到,見老師喺背後冷汗直流.其實呢一班同學仔嘅回應正正反映左一個事實,就係我地對某些群體有一種既定嘅想法,呢種想法可能帶住一份判斷(Judgement)同標籤(Labelling),但係問到點解佢地會有咁嘅睇法呢,就係冇原因亦無任何理據播,只係人云亦云,人講我又講,又或社會刻意為佢地塑造形象同意識形態,嚟鞏固某種佢地守護嘅價值觀同生活模式,認為吾係佢地嗰類人就必須除之而後快,或刻意排除佢地喺社會嘅邊緣位置.一位無家者,係吾係真係因為冇用而訓街呢,我相信理性同有同理心嘅人應該吾會認同,亦吾駛喺到講大道理,但點解家長要咁教呢?其實家長要針對嘅根本吾係無家者,佢亦冇特登去抹黑佢,因為佢只係利用佢借呢個機會去教育佢個女發奮向上,無家者嘅故事同生死佢根本吾care,只係一個機會可以借題發揮姐.
成個鐘頭其實同學仔講嘅嘢好有point,其實佢地呢個年紀已經接觸倒好多嘅資訊,同佢地傾貧窮,佢地已經去到扶貧政策同貧窮線嘅層次,唯一需要去深入啲分享嘅,係操佢地嘅靈性,「尊重」,「體諒」,「放下偏見」,係最後從佢地口中學番嚟嘅.所有關懷同關注嘅開始,都可能係始於人類靈性嘅啟發,喺人性品格嘅培養中得著靈性,其實無論大小朋友都需要.


text:
當煮腸,煮成臘腸
見到煮腸突然轉生成臘腸,開壇文一句抄考自歌詞嘅豪言壯語「生於二零一四有種責任」,令我原本都對煮熟後嘅臘腸仲有丁點期望,諗住向來帶領住離地中產離開地球大氣層嘅班底會有丁屎咁多改變,但再睇落去,感覺越來越唔對路.原本嘅路向係講述對香港嘅熱愛而產生嘅責任感所以煮腸先會熟成為臘腸,突然中間風格一轉,變成平時晌創業板上巿嘅公司管理層簡介嘅套路:公司由信託或基金去管錢,公司管理層無人可以獨大所以唔會話無左邊個公司就會瓜柴,更加唔會有人可以獨攬大權搞個大頭佛出來.
咦?點解會咁?原來暗金主係高振順!咁就講得通了.
高振順最善於做 project injection,即係平時大家成日聽到嘅財技.佢拎個殻番來,印一堆紙仔,啪個概念落去,將股價炒到上天,令紙仔變成真錢,再將個殻煎皮拆骨,散戶全輸,最終殻主一個獨贏.手鬆的話可以將個殻左手交右手過冷河,等錢使話都仲可以賣個殻出街,都仲值一兩億,你識玩,就根本無可能會窮.佢如果將臘腸睇成係佢其中一盤生意,佢要求加插呢類公式文字晌開壇文就言之成理了.而呢位高生,順帶一提,佢係福建幫背景的.咁福建幫又係咩料呢?好多人對福建幫嘅了解只流於「菜菜子」同「北角幫」嘅層面,但今時今日嘅福建幫已經唔再係咁流.大家所熟識嘅雜總晌福建做領導好多年,同福建嘅關係絕非尋常,而近年福建幫全力擴充商界版圖,現界嘅中華廠商會亦已由施榮懷擔任,更經常晌正苦各天活動出現及擔任搞手.你可以想像到,臘腸晌福建幫金主之下重生,仲要係財技能手突然變成中產本土媒體嘅暗金主之一,即或你唔係雜總肚入要條虫,都心中有數係咩一回事吧.
作為一間公司,風格如何當然要睇下乜水做管理層.臘腸嘅管理層可以講得上係明星陣容,不過兩隻字可以概括晒:文人.文人係咩人?文化監暴你知道吧!佔中三恥你知道吧!文人晌政治事宜嘅處事能力如何,大家晌雨傘革命呢七十幾日入面,應該體驗很深,應否再比文人帶頭,就睇你想要成事定係只想感覺良好.如果你唔計較結果,只在乎過程,或都你睇得好遠,諗住今日播下種子,四五十年後先收成,當下只需要階段性勝利就足夠的話,無論煮腸定係臘腸,都唔會令你失望.
但如果你計較結果的話,你仲可以對臘腸有期望?
而呢個開壇文最令人不安嘅係,佢地好希望營造一個中立持平嘅形像出來,堅持編採獨立之餘又會容納唔同嘅聲音.呢個口號對好多離地生物都很具吸引力,但做過傳媒嘅都會明白,所謂編採,就係基於老總嘅原則去定立方向,而如果你有幸去讀過傳理的話,更加清楚有價值嘅新聞唔單止係如實報導,而係記者如何去詮釋事件.既然係詮釋,根本就唔存在中立!作為以媒體自居嘅臘腸,連呢樣都做唔到,黎到呢一刻都仲係流於「左右各打五十大板以示自己落腳於兩者之間嘅中立不敗之地」,令人搖頭嘆息.
開壇文強調架構唔同左所以唔會因為一兩個人而令煮腸事件晌臘腸重演,但你真係相信核心人物走後嘅臘腸仲係一樣?你睇下強伯走左之後,成間壹仔係何等地迷失?而,牌面上臘場好強調無人有絕對權力,主動將權力淡化,一來可以令死士豪嘅敗走對臘腸嘅影響降低,亦令問責更難,正如正苦最常用嘅集體負責制一樣,集體負責等於無人需要負責,兩者著實有異曲同工之妙.
好戲尚在後頭,呢篇開壇文竟然刊登無耐就被消失了.因為寫得太白,有人驚覺不妙叫停,還是另有原因呢,絕對值得玩味.


text:
馬場站 (東鐵綫)
座標: 北緯22°23′59.5″東經114°12′9.86″
馬場站係港鐵東鐵綫嘅車站,喺香港嘅沙田西北面,專為沙田馬場而設,只喺沙田馬場跑馬先開.
馬場站喺港鐵票務系統中,接近東鐵綫本地路段收費,其中,馬場站喺兩鐵合併有減價,學生亦可以畀「特惠車費」(但係一般情況底下學生唔可以喺呢嗰站出閘);然而,由於馬場站嘅收費較高同埋車站性質特別,所以上水-尖東全月通或部份港鐵紀念車票喺呢個站唔適用.
另外,因應香港賽馬會規定,未滿18歲人士喺賽馬日唔可以入馬場.因此畀3歲至11歲小童遊客用嘅「小童遊客全日通」唔可以喺呢個站用.同時小童八達通卡同未滿18歲人士所持有嘅個人八達通卡(包括已加註「學生身分」或「殘疾人士身分」嘅個人八達通卡)喺呢個站亦唔適用(沙田馬場舉行非賽馬活動除外).即係話,只有成人同長者先至可以喺呢個站出閘.
車站結構[編輯]
車站喺大埔公路側邊,月台位於沙田馬場看台對面,貼住港鐵何東樓車廠.而大堂位於馬場看台,有三條橋駁去馬場同彭福公園.
車站樓層[編輯]
車站大堂[編輯]
大堂喺沙田馬場看台入面,因此大堂並非位於月台嘅正上方,有吐露港公路相隔.如果乘客想由月台去返大堂或者相反,都一定要用喺大埔公路(沙田段)上面嘅行人天橋.由於呢條行人天橋駁住看台嘅中間同南面,因此車站分開做北面同南面兩個大堂,兩個大堂都有客務中心同出入閘機.
由於馬場站唔係經常開放,加上大堂喺馬場看台內,所以係東鐵綫唯一一個冇公眾洗手間,自動售票機,扶手電梯及升降機嘅車站,乘客需要喺其他車站買定一張車飛或用八達通回程,否則要喺客務中心排隊買飛.
車站月台[編輯]
馬場站只有2個月台,位於港鐵何東樓車廠旁邊,以島式月台排列,並無加設月台幕門及指定方向,乘客需留意職員,月台資訊板及車站廣播嘅指示上車.
車站出口[編輯]
馬場站設有兩個車站出口,一個位於沙田馬場看台嘅中央,另一個另位於看台嘅南面,兩個出口連去沙田馬場看台.馬場站初頭無頭等服務,後嚟先加返.
- 沙田馬場,彭福公園
鄰接車站[編輯]
馬場站係東鐵綫其中一個中途站,淨係沙田馬場跑馬先至開放使用,途經馬場站列車並唔停火炭站,因此乘客需要喺沙田站或大學站等下一班列車轉去火炭站.而由沙田馬場可以步行取道跨越大埔公路嘅行人天橋同埋銀禧花園通道前往火炭站.
接駁交通[編輯]
由於馬場站服務區域只限沙田馬場,港鐵公司並無喺車站街道圖提供接駁交通資訊.
利用狀況[編輯]
馬場站只係喺馬會有馬跑嗰陣先至開,沙田馬場嘅賽馬多數喺星期六,星期日或者公眾假期日間跑,而星期三雖然多數都係喺跑馬地馬場跑夜馬,但係沙田馬場亦會開出嚟做雙邊投注,所以港鐵亦會開埋馬場站,而平時無馬跑就唔會開,不過有部分直通車會通過馬場.而所有經馬場站嘅列車都唔會停火炭站.


text:
2016年12月9日 星期五
她的眼淚
好想顧掂自己先,最近不停搵方法希望老咗有返啲本唔駛瞓街.今晚被女友人指出我被責任同搵(雞碎咁多)錢佔據我好多時間,竟然為我喊咗出嚟.
其實我好感動.不過生於世上責任太多,唔不停搵啲啲又無咩安全感.但我又覺得要靠自己搵嘅先係自己嘅,又唔係想搵人養.
就係因為咩都無,一個女人仔先咁緊張自己嘅老本,但她的眼淚令我心很黯然,為自己的人生失落.
10 則留言:
特首呢個位真係三剎位,其實我覺得梁震英已經算做得咁上下架啦!回覆刪除
能夠有友人咁關心妳,要好好珍惜,講真香港地錢係重要,但就算無,都唔會餓死.回覆
是,香港福利可以刪除
無錢應該仲有3餐嘅.希望多年後都仲係咁.
朋友的本意或許出於善心,但世界難撈回覆刪除回覆
係,真係艱難刪除
不過都多謝佢嘅著緊
Stay Hungry,有危機感其實是好事回覆刪除回覆
係,所以做人都尚算穩妥,無大風大浪刪除
一分耕耘一分收獲, 年青時享用了, 年老時就沒有回覆刪除回覆
絕對認同同明白,原來有啲朋友搵多我一倍,但無咩錢剩.有啲真係因家庭困難,但有啲係因為錢太易搵,不覺駛咗都唔知.刪除
就係因為我覺得錢難搵,所以就好小心駛,就有少少剩了
減少支出是辦法之一.回覆刪除
唔少毒J BLOGGER 都係咁,一個人洗,唔少人財自埋TIM!
同埋,D野買左就放埋一邊,出出入入錯失機會又蝕價.
聲音是有食用期限,代溝又會出現, 再老D連同理心都無埋.
你呢份工作未必能做到六十歲.回覆
係啊,最近我明白了,如果啱價買咗就放一邊,最重要係現金流.刪除
一陣同大家分享下我最近嘅財務安排.


text:
英國國會開幕大典
英國國會開幕大典(英文:State Opening of Parliament)係英國通常喺每年11月初喺上議院議事廳舉行嘅儀式.喺儀式上面,上下兩院議員會先後去上議院議事廳,恭聽國王或者女王致辭,標誌著新一屆英國國會會期正式開始;至於到咗有國會大選嘅年份,國會開幕大典就會喺大選之後嘅首次國會會議召開之前舉行.
而家在位嘅英國女王伊利沙伯二世自從1952年登基以來,除咗喺1959年同1963年分別因為陀住安德魯王子同埋愛德華王子而出席唔到之外,每年都親自主持國會開幕大典.喺伊利沙伯二世無出席嗰兩場國會開幕大典上面,坎特伯雷大主教曾經受託負責主持大典,而女王致辭就由大法官代行.
儀典程序[編輯]
準備工作[編輯]
國會開幕大典係英國一項歷史悠久嘅傳統,至今仍然保留咗唔少繁複嘅儀式.
喺大典開始之前,王室警衞會先巡查西敏宮國會大樓嘅地庫,以防止有人策動陰謀.呢項傳統最早可以追溯到1605年嘅火藥陰謀:當年一班有前無後嘅天主教極端分子計劃喺西敏宮地庫放炸藥,企圖炸死信新教嘅英王詹士一世同埋佢嘅大部份新教貴族,但係陰謀最終因為準備點火藥引嘅Guy Fawkes被王室警衞捉到而胎死腹中.從此以後,巡查地庫就成為咗每屆大典開始之前指定嘅象徵式工作.
另一方面,君王喺離開白金漢宮前往國會之前,都要先留低一位下議院議員喺白金漢宮做「禮節性人質」.咁樣做,係因為傳統上,國會對王室往往懷有敵意,因此需要一位下議院議員做「人質」,以保證君王嘅人身安全.喺政府管治班子主要由上議院議員組成嘅時代,由下議院議員擔當「人質」重可以算係合理;但係自從政府管治班子變成由下議院議員主導之後,作為「國王/女王陛下政府」嘅組成部份,「人質」嘅角色就變得好混淆.不過時至今日,呢種做法已經剩返象徵意義,而負責去白金漢宮做「人質」嘅下議院議員,通常會係執政黨嘅其中一位黨鞭.喺君王安全返到皇宮之後,呢位「人質」先至可以獲釋.
喺君王抵達國會之前,帝國皇冠(Imperial State Crown)會由專用嘅馬車由倫敦塔小小心心咁運送到西敏宮嘅維多利亞塔,然後由駁船長(bargemaster)負責將皇冠轉送畀宮務大臣嘅審計官.審計官之後就會將帝國皇冠,堅忍之冕(Cap of Maintenance)同埋國家寶劍一齊存放喺皇家畫廊裏面備用.
君臨國會[編輯]
喺每一次嘅國會開幕大典裏面,君王都會坐馬車抵達西敏宮嘅國會大樓(近年嘅馬車已加裝咗空調),然後由維多利亞塔嘅皇家入口進入西敏宮.由於西敏宮係王室宮殿,因此君王一抵達西敏宮,西敏宮嘅屋頂就要掛起英國皇家旗(而唔係英國國旗),直到君王離開為止.通過皇家入口之後,君王同埋隨從會經過皇家大梯同諾曼門廊(Norman Porch),然後喺禮服廳裏面着上國家禮袍同埋戴起帝國皇冠.君王準備好之後,就會同王夫/王后一齊穿過皇家畫廊,抵達上議院議事廳.
國會開幕大典傳統上都係喺上議院議事廳,而唔係下議院議事廳舉行.呢個傳統最早可以追溯到1642年,時任英王查爾斯一世闖入下議院議事廳,企圖拘捕五名下議院議員,但係下議院議長公然抗旨,拒絕供出五人嘅藏身之所;從此以後,就再冇在位英王進入過下議院議事廳.
君王進入上議院議事廳嘅時候,所有在場人士都要即時企起身,等到君王登上御座,再着令
「諸卿就坐如次.」
"My Lords, pray be seated."
之後先至可以坐低.跟住君王會命令掌禮大臣去傳召下議院議員.
傳召下議院[編輯]
掌禮大臣接到指令之後,隨即就會舉起權杖,示意喺上議院議事廳大門前面候命嘅黑杖傳令官傳召下議院議員.喺上議院門衞同埋一位督察嘅陪同下,黑杖傳令官會抵達下議院議事廳大門口.喺黑杖傳令官到達下議院議事廳大門口嗰一刻,下議院議事廳嘅大門會喺佢面前被人大力閂埋,以象徵唔准皇室代表干預下議院辯論嘅權利.黑杖傳令官必須用佢支黑杖大力敲打大門三次,先至會被人放入去.進入下議院議事廳之後,黑杖傳令官會行到議事廳裏面嘅欄柵後面,向下議院議長鞠躬,再行前到議事廳裏面議事臺上面嘅公文箱旁,向下議院議員宣詔:
Mr./Mrs. Speaker, the King/Queen command this honourable house(向左右各鞠一個躬)to attend His/Her Majesty immediately in the House of Peers.
議長先生(女士),國王/女王現諭示本院眾位議員閣下(向左右各鞠一個躬)立即前往貴族院覲見.
接到指示之後,喺抓住禮節性權杖嘅警衞官嘅陪同下,下議院議長會立即率領一眾下議院議員前往上議院議事廳.喺議長後面帶頭嘅,一般係英國首相同埋第一反對黨領袖兩個人,而佢哋後面嘅下議院議員,亦都會兩個人一組,一排一排列隊前進.按照慣例,下議院議員去緊上議院議事廳嗰陣,唔使保持嚴肅,途中重可以隨便講笑.不過,一入到上議院議事廳之後,所有下議院議員都要保持絕對嚴肅,而且祇可以企喺議事廳欄柵外嘅地方(同下議院一樣,凡係上議院議事廳開緊會嗰陣,唔係上議院議員嘅都唔可以越過欄柵),企好之後重要向君王鞠躬.
法律無規定兩院議員一定要出席國會開幕大典,佢哋可以選擇唔出席.例如主張愛爾蘭同北愛爾蘭統一嘅新芬黨,佢哋嘅國會議員就每年都杯葛國會開幕大典.
御座致辭[編輯]
當上下兩院所有議員到齊上議院議事廳之後,君王就會發表一篇預先準備好嘅演講,稱為「御座致辭」(又名「國王/女王致辭」).呢篇演講唔係由君王親自寫嘅,而係由英國內閣擬定嘅,內文會勾劃出政府下一個立法年度嘅施政大綱,亦會講述下一個立法年度打算喺下議院進行嘅立法工作.傳統上,篇演講會寫喺羊皮紙上,並由大法官負責將篇演講親手遞畀坐喺御座上面嘅君王;而君王演講結束之後,大法官會再一次行到御座前面,由君王手上拎返篇演講.喺以前,為咗表示尊崇,無論係遞交定抑或係拎返演講,大法官都要面向君王,以倒後行嘅方式由御座前面嘅台階退下;不過,今日嘅大法官已經唔需要再遵守呢種傳統.
君王發表呢篇演講嘅時候,會盡量以一樣嘅聲線宣讀晒成篇演講,以表示中立,即係話佢既唔支持,亦唔反對呢篇演講嘅內容.由於內閣係「國王/女王陛下政府」嘅一部份,因此宣讀演講嘅時候會一概使用「我個政府」("My government")等字眼.而交代晒下一個立法年度所有主要嘅立法工作後,女皇會按慣例自己加句「相應措施亦將一應呈上於諸位前」("Other measures will be laid before you.")一句,暗示政府有更多空間喺未來引入演講裏面無交代到嘅其他草案.通常情況下,篇演講會以呢句話結尾:
“My Lords and Members of the House of Commons, I pray that the blessing of Almighty God may rest upon your counsels.”
諸卿及諸位下院議員,我謹祝願全能上帝之恩能施於諸位的忠告之上.
君王致辭完之後,一眾下議院議員就會向女王鞠躬,然後返去下議院議事廳.
傳統上,上下兩院嘅議員喺君王致辭嘅時候,必須要肅靜恭聽,唔可以交談.唯一嘅例外係喺1998年:正當女王喺演講裏面宣告政府計劃緊喺下一個立法年度廢除世襲貴族自動成為上議院議員嘅權利嗰陣時,突然有極少數工黨議員大嗌「係啦!」同「聽下啦!」嘅口號,隨即有幾名在場貴族反嗌「唔係!」同「可恥!」作為回應.女王並冇因此而中斷發言,亦無作出過任何停頓.而事後大嗌嘅人就被朝野同埋輿論大肆抨擊,指佢哋有失體統,而且對女王非常無禮.
致謝辯論[編輯]
君王離開之後,上下兩院議員會各自返去自己所屬嘅議事廳,然後各自通過一條形式性嘅草案,象徵佢哋嘅辯論無受到皇室嘅干預或者影響.上議院嘅呢個草案叫做《教區委員會草案》,下議院嘅就叫做《被剝奪公民權人士草案》.呢兩份草案無實質作用,祇係用來象徵新一屆會期辯論開始嘅,所以亦都唔會有二讀等等嘅程序.通過咗草案之後,兩院就會就御座致辭嘅內容進行辯論,並且「回應國王/女王陛下之美辭演講」(Address in Reply to His/Her Majesty's Gracious Speech).有關嘅辯論一般會持續幾日,每日更加會就演講入面唔同嘅部份,譬如外交,財政等事務進行辯論.由於演講係由內閣擬定嘅,因此呢場辯論會粗略反映兩院對政府來年施政方針嘅睇法.完成辯論之後,兩院會就御坐致辭進行致謝投票.呢次投票等同於對政府嘅信任投票;如果投票唔通過,政府就會倒臺.
選出議長[編輯]
喺內閣成員宣誓就職之後,英國下議院就會重選議長.議長產生咗之後,會按照由17世紀初流傳到今日嘅習俗,「好唔情願咁」被人拉上(英文:dragged unwillingly)議長席位.舊陣時,議長隨時會激嬲國王,頸上面個人頭隨時會不保,當選嘅議長往往唔願意就職,所以要被人「好唔情願咁」拉上議長席,結果就留低咗呢個習俗.時至今日,呢種做法已經剩返象徵意義,而下議院議長伊個職位,更加已經成為咗極受尊崇嘅身份.


text:
九龍塘站
座標: 北緯22°20′15″東經114°10′31.44″
九龍塘站係港鐵其中一個車站,響九龍城區九龍塘多福道,添福道同沙福道交界,深水埗區又一村又一城東面,係東鐵綫同觀塘綫重要嘅鐵路轉車站之一.
喺兩鐵合併前,呢個站曾分別由九廣鐵路公司(九鐵公司)同埋地鐵公司管理;而喺2007年12月2號兩鐵合併後,九龍塘站嘅九廣東鐵部份,由九廣鐵路公司租畀港鐵公司做鐵路營運之用,並合併成同一個車站管理.
九龍塘站服務九龍塘同埋佢嘅設施,包括又一村,又一城,香港城市大學同埋香港浸會大學.
目錄
車站結構[編輯]
車站樓層[編輯]
車站大堂[編輯]
九龍塘站共設有3個地底大堂,其中東鐵綫用北面以及南面大堂,兩者都有轉乘通道連接喺沙福道地底嘅觀塘綫大堂.自兩鐵合併後,原本獨立運作嘅東鐵綫北面大堂,南面大堂同埋觀塘綫大堂嘅轉乘通道劃分成收費區連接,令轉車乘客唔使用閘機轉車.現時設立一條非收費區通道,方便乘客來往東鐵綫北面大堂同埋觀塘綫大堂,但原有觀塘綫大堂嘅非收費區一分為二,乘客喺站內唔可以喺「B出口同C出口」,「A出口同E出口」同埋「D出口」之間相互直接貫通,需要途徑地面通道或入閘往返兩端非收費區.
車站商店及自助服務[編輯]
九龍塘站內提供不同類型嘅商店畀乘客買嘢或食嘢,例如有7-Eleven便利店,OK便利店,餅店以及恒生銀行等服務,所有商店主要分佈喺觀塘綫大堂,東鐵綫北面大堂同埋南面大堂嘅收費區內.此外,喺東鐵綫H出口及G出口亦設有幾間商店.由於港鐵收費區入面唔准食嘢,因此大部份食肆都唔喺收費區入面.
此外,九龍塘站亦有唔少自助服務設施畀乘客用,包括匯豐銀行,恒生銀行同埋中銀香港嘅自動櫃員機,自動售賣機,自動照相機等.車站內更設有香港郵政郵箱以及「iCentre」免費上網服務設施,方便乘客喺車站內寄信同埋上網.車站更設有「e分鐘着數」機,畀乘客登記為港鐵友禮會會員,查閱積分,換領獎賞同埋買互聯網用代幣同埋點數卡.
車站月台[編輯]
九龍塘站觀塘綫月台位於沙福道地底,設有1個島式月台,並裝有月台幕門.而東鐵綫則設有兩個地面側式月台,同觀塘綫月台成直角排列.乘客轉車需要通過大堂及轉乘通道.
東鐵綫月台更提供通往地面嘅直接出口(H出口喺東鐵綫1號月台,G出口喺東鐵綫2號月台),喺非收費區設有售票機及客務中心,乘客唔使通過大堂就可以直接到達月台.
出入口[編輯]
觀塘綫大堂[編輯]
- A - 浸會醫院
- A1 - 沙福道
- A2 - 大學會堂,安菲爾國際幼稚園,浸會醫院,香港浸會大學,香港專業教育學院李惠利分校,聯合道,添福道,窩打老道
- B - 沙福道
- 佛教慈濟香港分會,中國神學研究院,第一城城巴專綫,啟思幼稚園,德雲道,根德道,九龍塘學校(中學部),九龍真光中學,省善真堂,森麻實道,沙福道,真光里
- 設有失明人士引導徑往返地面
- 佛教慈濟香港分會,中國神學研究院,第一城城巴專綫,啟思幼稚園,德雲道,根德道,九龍塘學校(中學部),九龍真光中學,省善真堂,森麻實道,沙福道,真光里
- C - 又一城
- E - 教育局九龍塘教育服務中心
東鐵綫南面大堂[編輯]
東鐵綫北面大堂[編輯]
東鐵綫2號月台(地面)[編輯]
東鐵綫1號月台(地面)[編輯]
- H - 香港城市大學
- 香港城市大學,又一城,香港生產力促進局大樓,創新中心,達之路
鄰接車站[編輯]
接駁交通[編輯]
- 九巴
- 新巴
- 702
- 過海隧道巴士
- 103,170,182
- 專線小巴
利用狀況[編輯]
九龍塘站目前係成個港鐵系統入面第五繁忙嘅車站.由於九龍塘站係新界東部及北部居民嘅重要轉車站之一,由朝到晚都有大量乘客轉東鐵綫及觀塘綫,往來市區同新界.加上車站周邊學校林立,香港城市大學,香港浸會大學同香港專業教育學院都喺附近,所以喺返學放學時間都非常繁忙.車站旁嘅大型購物商場又一城,亦為個站帶嚟唔少人流.以前原地鐵及原九鐵嘅收費區未合併之前,更有唔少非乘客取道車站大堂來往窩打老道一邊同又一城一邊,但收費區合併後呢啲人流需要改用車站外嘅地面通道及行人天橋.2009年8月16號後,由於尖東站變成西鐵綫中途站,原本可以搭東鐵綫直達尖東站嘅新界東乘客,要喺紅磡站轉西鐵綫先可以去到尖東站,令部分北區居民改用本站過海,相信人流亦因此而有所增加.
此外,因為東鐵綫係過境鐵路綫,有唔少乘客取道九龍塘站轉東鐵綫到羅湖過境前往深圳.
車站歷史[編輯]
修正早期系統[編輯]
前地鐵部分嘅九龍塘站響1979年10月1號隨修正早期系統石硤尾至觀塘段通車而啟用.由於當時九廣鐵路(英段)重未電氣化,現名香港城市大學嘅香港城市理工學院又未成立,嗰個站喺地鐵通車初期人流較為冷清,當時嗰個站最大客源係來往沙田居民以及喺廣播道返工嘅人.
九鐵電氣化[編輯]
隨住九廣鐵路(英段)電氣化完工,前九鐵部分嘅九龍塘站亦於1982年5月4號啟用,九龍塘站建立目的係作為連接前地鐵系統嘅轉車站.及後沙田,大埔同埋北區嘅新市鎮開發,唔少市民都紛紛搬入新市鎮,用九龍塘站嘅人越來越多,並開始出現飽和.九鐵分別喺1995年及2004年為車站進行改善工程.
全新嘅九龍塘轉車通道工程由九鐵同地鐵合作,2001年8月開始起,並喺2004年4月15號正式啟用,並分別配合兩鐵九龍塘站嘅改善工程.通道總長60米,由九鐵月台行去地鐵站只需約90秒,比以前大概快半分鐘.搭東鐵轉地鐵嘅市民,可以由往紅磡方向列車嘅第2卡位置,直接經新通道到達地鐵站,避免出現第5卡出口過分擠迫,當時當局預計會有3成轉車乘客選用新通道,即7000人次,可足以應付未來15年嘅需求.新通道亦設有多間商店.擴建計劃,除咗轉乘新通道外,重整多一個新大堂,面積約1,800平方米,以及喺多福道增設新出口,成個工程耗資2.8億元.
地鐵方面就耗資1億幾萬元擴建九龍塘站大堂以及提供相關嘅新設施,包括喺近D出入口嘅大堂裝置12部出入閘機,1部闊閘機,以及喺轉乘通道增設4間商店.此外,喺該站E出入口亦增設一部畀乘客用嘅地面升降機,預備將來接連位於交通交匯處上嘅教育署辦公大樓.
同時,新轉乘通道亦裝上一幅叫做「8乘8」嘅巨型壁畫,係地鐵車站藝術建築計劃嘅項目之一.嗰幅由12塊玻璃搪瓷板組成嘅壁畫係由本地著名藝術家李秉罡先生以電腦繪畫設計,創作意念源自中國古典書籍《易經》.
尖沙咀支綫[編輯]
自九廣東鐵尖沙咀支綫喺2004年10月通車後,九龍塘站嘅轉乘人流得以分流到東鐵尖東站.因為尖東站只能方便去九龍南部及香港島嘅乘客,未能惠及往返九龍東西部嘅乘客.加上轉乘時間較短(尖東站轉荃灣綫要行5-10分鐘),車費較平等原因,唔少乘客繼續喺九龍塘站轉東鐵綫.當九龍南綫喺2009年8月16號通車之後,原本可以搭東鐵綫直達尖東站嘅新界東乘客,要喺紅磡站轉多次車先去到尖東站,令本站嘅轉乘人流增加番.
-
-
-
-
H出口-又一城地面出口,連接兩鐵合併前九廣東鐵1號月台


text:
(B+)迷你版遊戲王!《遊戲王 -最強卡牌對戰-》短評!
幾日前相信有3DS既《遊戲王》都下載左隻《遊戲王 -最強卡牌對戰-》黎玩,不過相信都有啲老手就覺得玩落唔對路,同平時玩開既遊戲王遊戲唔同,到底呢隻GAME成件事到底又玩啲乜野呢?依家就一齊同大家睇睇啦~
新手教學部份過長
一開始各位都只能夠被逼用普通牌組起手開始,只能夠挑戰一個NPC黎贏佢拎新卡,不過就算你開頭揀左唔係初心者都好,你之後都會強制性進入劇情黎跟劇本學習遊戲王既玩法同大炒四位小學雞,之後就變左用「寶石騎士」向既牌組起手開始,但老實講,操作方法我認為真係岩岩開始教完就算,畢竟我深信真係新接觸《遊戲王》朋友唔算多,到後期拎左融合卡,又要跟劇本教你一次,果一刻真係覺得佢好小學雞……
戰鬥流程輕鬆快捷
其實呢個《遊戲王 -最強卡牌對戰-》可以話係迷你新手版既《遊戲王》系列作品,因為原本玩開8000點生命值,依家縮一半變4000點,怪獸同魔法區原本各有5格,依家又縮水變到3格,牌組原本要40張以上,依家雙方就一定要20張,額外卡組最多5張,其實咁樣同動畫版差唔多,真係好快分到勝負,同埋比較少機會話卡手牌,輸左大不了再戰咁解,成個流程唔會話拖得太耐.
課金買牌組豐儉由人
咁作為一隻免費遊戲當然要搵啲位賺你錢,不過我開頭以為佢吸金位係瘋狂要你買金劵狂抽卡,咁係呢到又解釋一下先,遊戲入面有卡包抽既,分別係綠色,銀色,同埋金色,不過每包卡包只係會抽出一張卡,因為呢隻GAME啲卡牌主要係用4張卡作為素材黎合成同強化,當然到後期你可以自己拎黎散組都得.咁講返佢個課金位先,你課得金既話,應該主要就係前期太辛苦,頂唔順佢一系列既預設牌組先比300日元買一副你覺得幾岩心水既過渡,始終佢一系列既牌組要收集素材入手同強化真係幾煩下……
適合新手體驗遊戲
查實我覺得佢將全部野都縮一半,連個主角都小學雞係有原因,相信免費既用意就係想推廣《遊戲王》為主,因此未打完「Final Legend Challenge」之前,都只能夠係佢一堆唔同向既牌組黎作出選擇,相信主要就係唔想你煩果20張卡點砌,仲有想你盡量認識下大約有咩牌組可以玩,雖然遊戲王既卡真係仲多過赤底動漫展既入場人數,不過能夠係呢隻GAME入面認識各種召喚法已經好好,畢竟可能有人係留意完第一代就無再追落去,未必識埋「同調」,「超量」,仲有最新既「搖擺」(雖然呢個可能真係要比300yen先體驗到),同以往作品唔同,今次遊走既場地淨係得KC會社,反而唔洗周圍走黎走去搵人決鬥,其實真係好事黎.
總括黎講,一隻可以免費下載既遊戲王系列作品,能夠保持返佢原來既玩法已經算好好,至於成個遊戲好似縮水一半咁,前期又無得比你自組牌組,相信本作目的主要係專為新接觸遊戲王既朋友而設.


text:
http://www.dcfever.com/users/profile.php?id=576477
呢位女士首先pm左我問我幾錢得唔得
我答佢話行情人地賣緊水貨先至全新1.2k,行貨出面係賣緊2.6k
跟住佢話佢淨係諗住自己比600到800蚊
我就問佢850得唔得佢話得
跟住佢問我可唔可以比惠康coupon
講到呢度其實我都已經唔係好高興
買賣交易本來就係要大家換到大家認為有價錢既野先至成立,呢個係貨幣學既基本
又講價又丟埋無實際價值既野人即係當人垃圾桶搵人笨柒
我就諗如果只係800蚊搭一張半張咪當做多個好心做埋比佢算啦
我問佢果張係咪50蚊coupon同埋幾時到期啦佢話無expiry date
約時間啦首先我問佢1300得唔得佢回話要等星期日
跟住又回我今日1500
大佬,可能佢日日遊手好閒唔去番工坐係屋企等運到等人養佢過世大把時間
唔代表其他人都好似佢咁得閒鐘意就幾時陪佢架嘛
當人係賓妹啊家陣?賓妹都有人工逗但係我無喎
講到呢度我都已經面黑架啦
但係我都仲未出聲,諗住咪做埋比佢就算啦
到交收既時候
佢居然比一大疊惠康coupon想叫我梗晒佢
我想問有無人交收唔係一手錢一手貨,而係用coupon同人換物架?
香港而家打緊仗咩?好唔好用大日本佬軍票同人trade啊?
債券係有啊,不過唔係普通人玩既呢
而且重點係我問佢果張係唔係50即係已經係問佢係唔係一張
咁樣已經同當初講好既條件唔一樣,佢出爾反爾
簡單D講就係,呢位女士打算一個崩都唔比,丟低一堆無實質價值既coupon魚目混珠食人夾棍
我都仲忍住唔出聲
同佢解釋話
呢度dcfever人地全新果D係水貨無保養,行貨唔係咁既價
我已經一開始就標價標得低過人,仲肯平埋比佢,佢兩次話改期交收我都比埋佢
咁我叫佢去ATM withdraw錢都好應該啊係咪?用現金交易本來就係做buyer既最低責任
出面豐澤,百老匯,中原電器有無人會比客人用惠康coupon以物換物交易?
有既就麻煩通知一聲等我唔駛切柒
好啦佢draw完錢啦
就走黎同我講
叫我一係就收佢800蚊cash,一係就收佢疊850蚊coupon
下?
我咩都就晒佢佢都仲好意思同我討價還價?咩態度啊?不知所謂
仲話自己新黎唔知行規係一手錢一手貨?
第一
講好左850而唔係800
而且我亦都有問佢係咪一張50 coupon,而唔係比佢用成疊惠康券黎魚目混珠食我夾棍
第二
新黎唔知道行規係一手錢一手貨?
咁駛唔駛要跳過樓先知道跳樓會無左條命,就算唔死都會受傷?
唔拎疊禮券去人地鋪頭買野?食夾棍就食夾棍啦係度搵借口
講價講到離晒譜,鐘意又改期唔鐘意又改期
仲想一個崩都唔比,搵人笨柒食人唔吐骨,
做人做到佢咁賤格點可以唔貼出黎講比大家聽等大家防範?
而家係邊個岩邊個唔岩?
留番呢度咁多位朋友自己判斷
小提醒:近日有騙徒以電郵聯絡賣家,並要求賣家把貨品寄到尼日利亞.請倍加留意,以免損失.


text:
作為一個家,洗衣機可以講係一件避無可避嘅家居產品.
大家成日都會用洗衣機,但到底點樣揀洗衣機又未必個個知,好多人都係屋企用開邊部買邊部,不過洗衣機都有份「日式洗衣機」及「歐洲洗衣機」,你又知唔知兩者嘅差別呢?
香港樓難買,其實當你真係儲到錢買樓,揀樓都係一件好煩嘅事,因為你根本無咁嘅經驗,不知如何開始(唔好話買樓,租樓都夠煩).
從理論來講,買樓有兩個選擇,一個選擇係發展商嘅新樓,另一個就係市場上嘅二手樓.如果你揀一手樓,走去示範單位現場好多經紀等你,經紀會同你介紹楝樓,幫你計首期,銀行按揭,印花稅,經紀佣金等費用,買樓步驟,現場又有銀行職員即時幫你嘗試做按揭,真係簡單過買二手樓好多,絕對係五星級招待.
掉番轉,如果你選擇買二手樓,咁你要想嘅野就好多.因為全香港都係二手樓,你到底揀邊個區嘅二手樓?每一個區有咩特別,一個區入面又以邊到好啲,交通,住宿等等如何?光係揀定一個區已經毫不容易.
買樓對於外國人來講係一件毫不容易嘅事,對香港人一樣係.因為香港除左樓價高外,好多人買樓都會當投資嘅一部份,令樓除位地段,大細,位置外仲要睇租值及升值潛力.
任何有投資成分嘅野,買嘅人都想「低買高賣」,所以買樓嘅時候唔止會睇楝樓,仲會睇好多技術分析,例如幾時「供樓利息」,「供應量」,「加息週期」及「政府辣招」等等.
睇呢啲咁嘅技術分析當然好,望下不同財金人士嘅評論也都有啲幫助,但其實大家睇到嘅報紙寫手,雜誌專欄,財經專家,金管局高層定世界首富,無人係預言家,能夠準確話俾你知跟住樓價升定跌.樓價升跌嘅因素始終好多,「低買高賣」都係靠運氣多過靠估.


text:
HKD1311
HKD1466
HKD1854
HKD768
HKD668
HKD1078
HKD128
HKD380
HKD188
HKD158
HKD330
HKD188
HKD368
HKD188
HKD188
HKD980
HKD298
HKD1450
HKD348
HKD198
HKD228
HKD258
HKD178
HKD88
HKD1600
HKD1400
HKD128
HKD88
HKD98
HKD3300
感謝及已經受巴打同意 以下為高登巴打文章轉載
PAN-PAN 1
我個人對粉紅白間底褲沒咩抗體 再加上呢個畫風
仲有呢位女同學被風吹起左條裙仔
一副好驚俾人見到條底底嘅無奈與害怕的表清
唔駛驚嫁唔出 我會付責任
依架沒D咁嘅女仔 有打底褲 驚咩呀 喂 大佬呀
你衰衰地都遮下啦 雖然男神不在視線範圍 你當收兵都扮下 呃下我都好
你睇瑪麗蓮·夢露
唔係話真係靚到爆鏡 一見即扯
但佢呢個動作真係引死人
點解個個都拜係佢石榴裙下
因為佢掀起左神秘的新大陸
正因為呢個唔知有咩嘅裙底 先引到一班追求者
日本底褲 其實我有諗過日本出呢一條底褲同普通底褲有咩唔同
不過個包裝盒真喺好靚係一開頭沒睇清楚原來D三角形係底褲
搞到我諗起小霞隻蛋個蛋案有六成似
講返佢有一條底底 一支香水 沒潤滑油喎
而且仲寫住甘酸つぱいフルーツの香り 咁咪姐係士多啤梨
地上執到
底褲 問天問地攞唔到
一開蓋 超級懷念嘅感覺 中學雞個時玩PSP個秋之回憶(好似係)
入邊個女主 青梅竹馬的設定 好老土 不過橋唔怕舊 我受
個陣時真係好感動 雖然不動畫面 聽聲睇字 不過個一份純愛
真係世間難求 依架諗返都有少少感觸
不過更多嘅係遺憾 點解唔推倒佢
一野掀起條裙 將個頭宗入去 起勢索
行路出汗嘅酸臭 美少女嘅體香 每日只係想同我一齊返學咁簡單?一定濕囇啦
好想吸曬佢同佢奶曬
支香水唔知仿邊隻味
有寫D製造成份 都唔明 不過沒所謂
日本牌子日本製就沒所謂
好似要用手洗 這是一定的 我先唔會放機
浸住少少柔順劑個微微嘅香味 滑劣劣 仲正呀個手感
其實一開都沒對味有咩硏究 係睇左個巴打的報告
其次我自已個人本身都有個習慣 除完對襪都忍唔住聞一聞(返工返學)
係好臭 但係個種味 吊起左我 個腦諗起今日行過邊度 去左邊
所以會有呢一隻臭 可以話係我一日嘅總結
應該點講好 姐係好似一餐飯咁 一碟餸點解會令人流曬口水 未食得個時喎
係個鍋度炒到亂曬 毫無美感 邊忽吸引 沒錯 係個味道
因為夠香所以先想食 所以我就慢慢咁鐘意左味 之後又睇左卡通 H漫同AV
唔知點解咁啱都係玩底褲 所以先決定玩底褲
開工開工
屌底褲真喺要用D滑D嘅油 巨龍比手敏感好多
唔係太激 係激過籠 有D痛 唔係講笑
不過用屌底褲真係好爽 因為可以隨時邊忽爽就專搞邊忽 一直咁爽落去
底褲嘅絲滑同Ky嘅油滑 而且軟冧冧 好似有女幫手打咁
個種柔軟嘅感覺 好舒服 最正都唔係包住打
係乸埋一舊去擂個頭 沖涼洗龜頭個時已經覺得捽下捽下好爽皮
係有D酸酸地少少痛 自已手粗 依架有條底底
可以直接捽個龜咀 個下真係爽到
超快射 2分鐘都沒
真係好爽 好似個濕曬嘅波同你夾住 但完全唔露出來個種 搓呀搓呀
睇左呢個GIF之後 我都要係洗手盤度沖下條底底先
有種莫名嘅興奮 好刺激
又唔難洗 開頭以為落咁多油 有排搞
浸浸佢 好似老母洗衫咁 刷一刷就OK
Ning Sum Trading Company | 情趣用品評測網站 | Dsc手辦の魂 日系手辦訂購店
©2012-2017 18DSC 成人用品店 版權所有,並保留所有權利.
陳列室地址: 九龍荔枝角青山道489-491號香港工業中心B座3樓B3a室 (荔枝角站C出口 步行3分鐘)


text:
近排有個講法,話黃毓民個仔,可能因為被中國政府扣押,所以好多嘢要妥協咁話.
小弟對社民連內鬥無興趣,只不過,小弟由喺商台做識黃毓民到依家,雖然當中經過唔少恩怨,但封咪期間,佢究竟受緊點嘅壓力,我係睇到,果種壓力絕對唔係細,由果度你睇到老共為求目的,可以幾不擇手段.呢度,我可以講番句公道說話.
共產黨無嘢叻,最叻係挾持人質,由於黃特漢之前有涉及毒品嘅紀錄,咁樣黃特漢人入到深圳,老共屈條同毒品有關嘅罪有乜出奇,法院係共產黨開嘅.就算黃特漢無做,明明無都可以講成有,呢啲招數共產黨用開.
喺中國,涉及毒品嘅罪行可以去到打靶,可大可小.如果老共咁樣要脅黃毓民,黃毓民唔受壓力就假,共產黨人諗嘢仲毒過啲毒品,呢啲己經去到恐怖分子挾持人質嘅級數.如果黃特漢真係被老共扣留,黃毓民大可以向泛民嘅人講清楚,泛民嘅人搞民主都係明白事理,為咗個仔安危而退落嚟,大家可以理解.大家都睇過《三國演義》,知道徐庶嘅古仔,共產黨班友個個都讀《三國演義》.劉千石為咗見佢阿媽,被迫退出民主運動大家都無怪佢,因為搞民主都未去到要犧牲親情嘅地步.搞政治要搞到犧牲親情,呢個叫文革.搞民主無話無咗邊個唔得,更加唔要求要犧牲自己嘅家人.
但最緊要一樣嘢就係,黃特漢有無被老共扣留,一定要同泛民嘅盟友講清楚,唔好等大家有猜測,呢個亦係為咗成個反對力量團結著想.社民連嘅人可以懷疑民主黨同中聯辦有檯底交易,人地民主黨人一樣可以拎呢個傳聞嚟質疑黃毓民,道理一樣,呢個只會益咗共產黨.如果搞民主一定要有某個人至得,呢個就唔係民主運動,而係老毛式個人崇拜.


text:
化學家
化學家即係研究化學嘅人.一個化學家同其他人做嘢唔同嘅地方就係佢哋通常都會好小心咁檢查身邊每一樣野嘅變化.佢哋嘅工作,多數都係研究點樣可以大量生產各種昂貴嘅藥用或者工業用化學品,務求造福大眾或者謀利維生.
每個化學家會有唔同嘅專科,但係佢哋有一啲共同嘅做嘢方法.首先,佢哋睇一種嘢通常都會研究佢係酸定鹼,並且細微到用原子嘅角度去諗嗰舊嘢.其次,佢哋好小心咁測量啲野撈埋嘅時候唔同物質嘅比例,化學作用進行緊嘅時候反應嘅速度同埋唔同嘢之間化學特性嘅分別.重有,佢哋會用自己有限嘅知識去嘗試了解啲自己唔熟嘅嘢,從而令自己學識更多.
大部份化學家都係讀到大學畢業就出去搵工做,但係都有啲公司要啲人讀到博士先會請.好多有關化學嘅工作或者大學化學嘅課程對數學,物理同埋化學同樣重視,因為化學又叫中心科學,學得化學唔多唔少都要喺科學嘅其他領域入面略通一二.
讀到碩士,化學科學生就要專攻一個分支.大部分人都會揀生物化學,有機化學或者無機化學.當然,化學入面其他分支都會有人讀.
讀完書之後,化學畢業生,而家做咗化學家,就會出來搵工.佢哋多數會加入化學工業或者做藥劑師.喺好多國家大學其實有一科藥劑學專科,不過都會有人讀完化學跳槽做藥劑師.又有啲化學家會選擇打政府工,做政府化驗所技術員.


text:
最近有研究發現,56%嘅受訪打工仔都曾經試過捲入辦公室曖昧或戀情之中.但同同事拍拖其實唔係表面咁簡單,例如一但你哋分咗手,身處同一間公司,每日行出行入都總會碰面,情況相當尷尬.
仲心大心細考慮緊好唔好同同事開始嘅話,就等筆者同大家一齊分析辦公室戀情要注意嘅事啦!
1. 確保開始呢段感情係值得嘅
愛情配對專家提醒,對方喺職場上嘅表現同佢日常生活嘅性格大多數都會有出入,你要問吓自己對工作以外嘅佢有無足夠嘅了解,你想追求嘅係咪就係對方嘅真實面貌,確保就算將來有咩問題發生,你都仍然覺得開展呢段戀情係值得嘅.
2. 唔好被人感覺隨便
辦公室好容易就會流言四起,人多口雜,唔好比佢哋捉到話柄,或俾人覺得自己係隨便嘅人,亦唔好當職場係獵食場所.真係遇到心儀對象,好想同佢好好發展嘅話先好開始啊.
3. 睇返公司政策
如果同同事拍拖係直接違反公司規矩,而而家呢份又係你嘅理想工作嘅話,你就要更加審慎地思索自己對人有興趣嘅原因,會唔會只係覺得方便或者追求一種刺激感,同埋要接受發展關係有機會帶嚟嘅後果.
4. 唔好喺公司有咩親密行為
就算公司規例無禁止同事拍拖,都記住唔好表現得好親密,免得比人捉到話柄,話你哋公私不分.就算周圍無人都好,你哋做嘅嘢都可能會俾CCTV拍低!
5. 要好好傾吓點樣處理最壞嘅情況
平常分手已經好慘,更加慘嘅係前任係你嘅同事,分咗手都要朝夕相對.所以當事情未發展到咁,你已經要同對方好好傾吓萬一真係分手嘅話,你哋會點樣處理.就算真係唔好彩分咗手,雙方都唔應該喺辦公室帶起呢個話題,記住公私分明.
6. 唔好同你上司拍拖
唔好同你上司拍拖,唔好同你上司拍拖,唔好同你上司拍拖,重要嘅事要講三次!因為上司有機會處理到你嘅人工金額同升遷狀況,唔想比人口實,又或者怕感情生變之後會俾人處處針對,就真係唔好咁做啊!
7. 公開雙方嘅關係
假如你哋已經穩定發展中,唔使怕俾同事或上級知道,相信佢哋會理解同祝福你哋.其實職場上雙雙對對嘅同事拍拖,結婚,甚至有埋小朋友嘅例子都有好多架.
8. 唔好畀對方任何特別待遇
問題唔單止係呢樣係錯誤嘅行為,而係當你嘅辦公室戀情一但公開,你又濫用自己嘅職權去幫伴侶做事,咁會直接影響你嘅名聲,甚至係揾下一份工嘅機會.記住喺工作上千萬唔好徇私啊!
(圖片來源:tumblr)


text:
姓後的好聽的名字有哪些呢?名字是孩子一生中最忠實可靠的朋友,無論春風得意,抑或秋雨梧桐,名字都與孩子相依相守,不離不棄.那姓後的寶寶該如何取名才好聽,下面由姓名網為大傢介紹,姓後的好聽的名字!
姓後的好聽的名字
(1)姓後的好聽的男孩名字
後子耀 後服務 後旭佳 後沙沙 後新昂 後俊林 後孝珍 後幽幽 後一雯 後淳燁 後迎景 後泫雨 後增旋 後城 後恩毅 後敏傑 後威 後超水 後昕裕 後昕凌 後奇寶 後煒嘉 後青山 後昕晨 後玨晴 後一舒 後會珊 後倫滔 後奇 後鐵軍 後飛宇 後卓樂 後春波 後康 後孔佳 後遵君 後來 後耀中 後紅偉 後麗萌 後進一 後嘵林 後恩華 後巖松 後琦璐 後浚傑 後百禾 後曉群 後化 後嘉琦 後斐語 後海 後海根 後長伊 後俐雯 後永志 後光威 後予涵 後光榮 後國寶 後是 後飛洋 後嘯天 後瑜巖 後智華 後軻 後驍 後明星 後馨依 後展 後朝俊 後皓翔 後文增 後海灝 後鑫語 後紈茗 後曉餘 後霽 後鐸晶 後樂霖 後笑 後相軍 後崢淇 後傢惠 後韻嘉 後艷嫻 後欣 後衙 後海海 後秀峰 後凡庭 後小狗 後振心 後敏敏 後聖洋 後軍平 後秀傑 後會祥 後江月 後維依 後明仙
後依帆 後雅 後煒風 後靜靜 後一帆 後暢意 後曉立 後名升 後璽涵 後平嚴 後霍勝 後凱青 後春曉 後侶龍 後承仵 後纓力 後承明 後童童 後南茜 後曄釗 後鳴小 後博 後溪 後蕓 後清雲 後瑞鋒 後梓哲 後天格 後博涵 後容融 後斐 後善妮 後天賦 後煦睿 後頤和 後來瓔 後頎蘭 後成林 後振洲 後凱樂 後莘菲 後海迅 後彩蕊 後利於 後展旭 後鈺華 後翰賢 後可蕓 後孟婕 後吾 後水漾 後勝男 後子磊 後秘 後世軒 後潁珊 後常淳 後凱翔 後玉林 後子豪 後秀華 後謙 後天惠 後子君 後登儒 後嘉謙 後志標 後鈺童 後鍔 後與銅 後鐘尹 後卉樂 後錦彤 後昱米 後庭秀 後瀠 後貴祥 後飛碣 後慧賢 後恒 後薇 後依林 後寅濤 後杭 後向欣 後逸龍 後欣桐 後光 後旭鋒 後水霏 後雯睿 後天寶 後綾菱 後海強 後文明 後鈐 後希敏 後海離 後文超 後海鋒 後東輝 後德武 後伯汶 後詩謠 後宸 後嬌 後心凝 後金勇 後曉星 後傑儀 後沅笛 後弈昕 後覃升 後慧斌 後華福 後詠昭 後子麥 後創興 後茈鐳 後哲瑜 後墨旋 後諾昕 後福攀 後昱川 後知鑫 後東良 後光 後華永 後萬祿 後珈銘 後惠仁 後進 後憬檳 後夢良 後麒旭 後秋如 後顯至 後芳蓮 後三塵 後傢旭 後慶偉 後益順 後邏凡 後景寬 後法濂 後織驛 後光偉 後官辰 後煜葳 後安利 後雲迪 後若淋 後然純 後鬱飛 後光遠 後澈 後偉銘 後奇歡 後鈺歡 後嘉欣 後其泓 後豪寬 後競堯 後博茗 》》還是沒有找到滿意的名字?不妨問問大師.
後箏 後柏一 後樸林 後小嬌 後賢一 後松壯 後渝慶 後灣輝 後俊愷 後春鴻 後泠 後科 後成雲 後浩男 後若蒙 後剛 後舜武 後鳳蓮 後少利 後宇晨 後俊傑 後詩琦 後振峰 後麗彥 後玉慈 後淑欣 後培凌 後漢強 後思佚 後鑄漢 後蘿軍 後小露 後兆成 後繼宏 後明志 後宛 後瑞芯 後高遠 後愛妮 後章棟 後力勛 後新月 後新 後玫萱 後加林 後欣樂 後稚稼 後鍇 後永勝 後龍光 後墨軒 後生 後崢臣 後灃庭 後弘浚 後顯哲 後胡 後楚杲 後嘉盛 後哲涵 後銘陽 後瑞彬 後小鰍 後欣雨 後麗華 後海富 後俊超 後獻芝 後宏巖 後興隊 後若然 後天燁 後育權 後良驥 後思玨 後琰輝 後溢洋 後虎 後暢風 後靖洲 後曦若 後利樺 後思良 後筱顏 後國生 後洪 後淑雲 後楚腦 後念 後羽豪 後思敏 後旭葵 後珍奇 後貝貝 後浩然 後鵬力 後語晗 後田碩 後利森 後筠忻 後明楓 後厚利 後皙迪 後茜囡 後語芯 後麟煌 後順 後嘻嘻 後弋寧 後瑜 後薇 後研傑 後嘉晨 後海 後靜謠 後運飛 後思岑 後俊伉 後銘真 後軍軍 後蔭粹 後小燁 後洲邊 後韻貴 後曉鋒 後章寶 後嘉宜 後之桁 後珧 後子珂 後惠曦 後瞭 後懷祉 後雪瑾 後雨淳[1] [2]
(2)姓後的好聽的女孩名字
姓後的好聽的名字
後蒙娜 後多琳 後靜茹 後蕊秀 後秀穎 後圓悅 後葉穎 後逡英 後怡錦 後旦妍 後善娜 後灩萍 後少瓊 後紅英 後小雪 後伊娟 後雪麗 後倩茜 後秀婷 後維瓊 後悅希 後雪茹 後煒怡 後雯娟 後依玲 後傢文 後燦娟 後卉瑤 後紫婷 後尹琳 後雲霞 後立玲 後文婷 後忠瓊 後秀娜 後曉英 後健萍 後沁芬 後函嫣 後海娟 後鑫悅 後倩郡 後佳媛 後雪婷 後玲娜 後琳琦 後肖萍 後瑩燕 後煒英 後良英 後傢麗 後冬婷 後晨玲 後愛文 後冉 後成燕 後洪梅 後兆琴 後秀艷 後文婧 後宸文 後千瓊 後妍婷 後怡鴻 後弈文 後娟瑩 後怡苒 後建媛 後志文 後夢娜 後曉娟 後舒玲 後霄瑩 後麗琳 後婷庭 後柳娜 後克英 後麗娜 後婉瓊 後業梅 後淺梅 後馨怡 後繁萍 後劍英 後霞霞 後梅 後彩梅 後碧玉 後婧芝 後賽美 後秀秀 後昊琳 後美娟 後永霞 後明霞 後玉霞 後建紅 後夢娟 後群妹 後如紅 後智玲 後平麗 後興艷 後卓冉 後怡璽 後婧翔 後效文 後璋婧 後孟玉 後芳萍 後淑萍 後秀超 後奚婧 後子文 後天玉 後怡東 後力萍 後月英 後芹瑩
後嬡媛 後瑤娟 後羽瑩 後楓婷 後琳莎 後建婷 後增芳 後悅寧 後俊潔 後鑫悅 後婭捷 後梅 後瀟萍 後瑋文 後秀坍 後會媛 後金嬋 後舒莉 後信文 後曉霞 後德文 後嘉倩 後聖媛 後文莉 後靜茹 後美瑩 後媛婧 後珊紅 後小瓊 後燕 後愛英 後抒琴 後喜芬 後方萍 後婧 後范婧 後錦霞 後利娜 後麗英 後浩冉 後俊怡 後雅梅 後妮燕 後天雪 後頌芳 後培琳 後亞潔 後燕文 後靖蓉 後萍 後媛姝 後利娜 後秋萍 後靜瑩 後婢燕 後春麗 後亭瑤 後姿瑤 後智玲 後適怡 後瑤漩 後倩洳 後筱娟 後愛英 後卉莉 後茹茗 後美娟 後京玲 後司玲 後宇婷 後燁梅 後雯美 後亮潔 後怡歡 後怡苒 後樹悅 後佳瑩 後鮑娟 後茹珍 後莉莎 後勇琳 後鳳英 後玲雅 後壹婷 後俊燕 後美芬 後琳熙 後易艷 後喜冉 後中英 後於琳 後淑玲 後紅梅 後媛帆 後彥萍 後晨玲 後韻茹 後倚婷 後秀蓉 後嬋娥 後瑞萍 後雄英 後征娥 後儷麗 後怡竹 後凡潔 後渝萍 後玉霞 後忠萍 後茹倩 後悅素 後瑞瑤 後蕓瓊 後旭瑤 後悅冬 後睿雪 後文雪 後茜文 後怡梅 後燕南 後妍安 後煥英 後生玉 後靜霞 後希文 後萍森 後育文 後泛文 後遠梅 後馥瑛 後玲燕 後愛琴 後寒潔 後儀文 後燕結 後寧芬 後佳玉 後佳婧 後婕娜 後艷芳 》》還是沒有找到滿意的名字?不妨問問大師.
後玲彤 後孜芬 後瑞雪 後燕慧 後瑛玉 後艷紅 後佳怡 後悅彤 後琳暉 後興麗 後瑤琳 後億潔 後俏麗 後思怡 後怡好 後怡錦 後雨瑤 後諾玉 後譽婭 後佩瑤 後添玉 後瑛 後丹妍 後婭妮 後飛雪 後小芳 後二莉 後風琴 後夢婷 後嘉倩 後莉 後麗媛 後悅騏 後雪琴 後二萍 後紹萍 後婷婷 後愛萍 後舒婷 後書嬋 後雯怡 後紅 後瑤璐 後瑩羽 後小芳 後小瓊 後倩玲 後敬茹 後雨倩 後莉芬 後佳瑩 後妹 後巍玲 後瑤悅 後沙莉 後昊文 後華瑩 後美燕 後禮琴 後佳怡 後萍 後金瑤 後婭真 後怡悅 後潔 後祖芳 後芳玉 後怡茜 後鏡悅 後舒玲 後卓怡 後玉梅 後江雪 後亞麗 後冠文 後棚文 後麗艷 後飛玉 後文英 後熙媛 後真潔 後霞 後秀梅 後秋玲 後浩潔 後妍靈 後瑞婷 後睿倩 後夢媛 後玲玉 後永萍 後緒娜 後李潔 後阿蓉 後韻茹 後思文 後琴 後尚芳 後燕戀 後昊穎 後銀泓 後俊寧 後悅曦 後利潔 後茹果 後子燕 後雲穎 後玲萱 後凱婷 後立芬 後倩倩 後亞玲 後霽瑤 後鳳英 後富英 後彥麗 後怡晗 後中英 後怡彤 後建紅 後鈺穎 後嘉怡 後澤琳 後涵娜 後小莉 後娜扉 後映麗 後妍秀 後凡瑤 後芳紅 後玉芳 後琳兮 後莉軒 後莘悅 後玉倩 後玲瓏 後美芳 後子琳 後美娜 後欣妍 後梓瑤
後(Hòu 後)姓源出有三:
1,出自太昊氏,後照的後代姓後.據《姓氏考略》載,上古東邑部族首領太昊的孫子後照的後代.明清兩代之後,河北,開封多出此姓.
2,出自共工氏之後,以官名為氏.據《風俗通義》載,相傳炎帝後代共工氏有子名叫句龍,在黃帝時擔任後土(古代掌管有關山川土地事務及農業生產的官職),死後被封為“灶神”,夏,商,周三代之後,一直為人們祭祀著,其後代就以官名的一字為姓,稱為後氏.《姓纂》雲:“後土之後.”《路史》及《潛夫論》載:“春秋時魯,楚公族有後氏.”
3,出自姬姓,以封邑名為氏.西周時魯孝公的兒子公子鞏的封邑郈,謚號郈惠伯.他的後代以邑名為氏,稱為郈姓;後來省去右邊的邑旁為後氏,稱後姓.(責任編輯:八字免費算命網)[1] [2]


text:
Friday, 28 September 2012
輕鬆
是咁的, 有間教會定期請我去講道, 雖然間o野好遠, 但係當為興趣, 我差唔多次次都會答應. 我知道佢地早幾個月前, 有個女仔傳道走o左, 個牧師有時會試探性咁問下我工作呀, 有乜打算呀之類, 完全 feel 到佢有考慮緊要請我. 由於怕佢會請錯人, 所以我最近幾次去佢教會講o野, 我都有刻意同佢提及多樣不利我自己o既事實, 例如我唔係次次講道都會講得好 (要強調呢樣, 因為撞o岩去親佢教會都寫到好講章), 冇穩定返邊一間教會, 同埋我被老婆飛o左之類. 一方面當然係因為我份人最唔鍾意受壓力, 有o野隱瞞住真係好大壓力, 另一方面我亦唔相信o係教會可以瞞呢 d o野瞞得幾耐.
早排個牧師約我去Aberdeen Center食飯, 佢咁遠走出o黎見我, 都估到乜料, 雖然我覺得唔會有教會想請我, 不過佢一向對我很好, 又考慮到可能有免費飯食, 所以就去o左. 先講o野食, 我o係萬寶要o左個雞扒焗肉醫意粉跟凍奶茶, 超正.
傾一陣廢話之後, 佢就話想物色緊人做佢教會 youth pastor, 又問我而家幾錢人工同埋辭職要幾耐時間通知之類. 我完全 feel 到佢好迷戀我, 想我做, 但係佢又話, 我乜都好, 係屋企o野麻煩 d, 同埋佢自己話唔到事, 要佢教會執事同意先得, 有可能佢 d 執事都會想見下我之類. 我就立即同佢講, 我完全唔怕見任何人, 因為乜人問我o野, 我都係好似同佢講o野咁照實答. 佢立即話, 不如唔好提我屋企o野啦. 不過我話佢知, 一定要提, 唔係遲早都會發現, 不如自己主動講出o黎仲好, 並且叫佢同 d 執事 sell 我o個陣一定要講埋, 我就係咁樣, 請就請, 唔請就唔請, 很有霸氣. 所以我心情很輕鬆, 佢請我都要考慮過先, 可做可不做, 心態很瀟灑.
當然, 我份人貌似好很正直, 唔係因為我人品好 (呢方面真係麻麻, 弱項), 而係因為我覺得咁樣到最後其實係有著數. 不過呢個係另一個故事, 得閒再講.
1 comments:
-
-
好同意你做法,去事奉要坦誠.
以前,某教友曾經介紹我參與某醫院義工服務,但報名者條件係必須受(教會機構/組織)洗了的教徒. 個教友叫我報名時"say yes",佢話佢會幫我搵熟人整張教會reference letter俾我.
嘩,佢咁都過都自己?!! 我就唔得喇. 雖然成日有人話要靈巧像蛇,但呢次,我只覺得"像蛇"咋喎. 咁小既事都講大話搞小動作做串聯&出賣誠信, 仲點有面目提服務呀事奉呀.
耶穌講道,唔係淨係係聖殿入面講, 佢會係街邊講山邊講湖邊/中講樹下講人地屋企講, 總之周圍都得. 我覺得事奉都係一樣, 邊度都得, 只要真心抱住想學耶穌服待人咁去對人,就得.
- 14 October 2012 at 02:53


text:
姓松好聽的男孩名字有哪些呢?松姓,中國人名姓氏之一.最初主要分佈在山東省沂水縣一帶. 得姓始祖:黃帝孫顓頊玄孫皋陶子伯益後人.在宋版《百傢姓》中排序為第二百十六位.那麼姓松的男寶寶叫什麼名字最好聽呢?姓名網為您分析姓松好聽的男孩名字.
姓松好聽的男孩名字
姓松好聽的男孩名字》》
宋祝江 宋鼎懿 宋群珊 宋民 宋明燁 宋強午 宋瀅灃 宋子慧 宋炔絳 宋耀挺
宋愉 宋培銘 宋京良 宋耀水 宋汶邑 宋鸝 宋溯桉 宋茜瑜 宋舍 宋浩晨
宋逸舒 宋松 宋源精 宋正 宋菲 宋逍虹 宋亦璽 宋衛 宋王伽 宋雲貴
宋艿忠 宋傑礫 宋兒 宋歷宏 宋臏 宋利暉 宋滿江 宋嘉琪 宋順鑫 宋筱珊
宋關元 宋彬彥 宋薏如 宋錦浩 宋光善 宋沛航 宋比康 宋加鵬 宋雨甜 宋子瑜
宋耀明 宋瀟雨 宋曉輝 宋衛兵 宋林帆 宋貝貝 宋斌 宋鎮熙 宋雯雯 宋玉新
宋韋奧 宋秦宏 宋瀅輝 宋德山 宋菁菁 宋巖翔 宋澤帥 宋丁 宋衛華 宋文福
宋少維 宋彥妮 宋紫陽 宋藝 宋益豐 宋衛東 宋楦 宋入 宋兒凡 宋金德
》》還是沒有找到滿意的名字?不妨問問大師.
宋思遠 宋亮鐿 宋星達 宋馨勻 宋奕非 宋維佳 宋史梓 宋爰爰 宋子坤 宋天智
宋詩君 宋愛凌 宋丹如 宋煬越 宋錦瑜 宋新譽 宋飛翔 宋喜源 宋一歡 宋序亮
宋萃 宋珂可 宋以珊 宋博 宋鑫曼 宋之聲 宋文慶 宋凝 宋舒宇 宋丹寧
宋浩迪 宋子坤 宋名鈞 宋潮西 宋新 宋雄智 宋友金 宋皙澈 宋昊 宋羽惜
宋灝峰 宋澤炎 宋海 宋祺煒 宋萱 宋清蕓 宋宛歷 宋五虎 宋夢 宋慕幀
宋紹威 宋筱弘 宋碧含 宋津一 宋三證 宋情 宋欽合 宋浩鑫 宋世溪 宋小然
宋丁幻 宋少清 宋靖寓 宋萌秋 宋澤旭 宋鳴笛 宋冠軍 宋新波 宋紫龍 宋軍威
宋曉偉 宋佳 宋文新 宋籍慧 宋子睿 宋玉新 宋鴻非 宋航 宋忠章 宋子歐
》》還是沒有找到滿意的名字?不妨問問大師.
宋芷樂 宋潔佳 宋義容 宋安 宋書暢 宋傑妤 宋委 宋子萌 宋柱光 宋熙萊
宋睿 宋癡 宋裕璨 宋彬楊 宋明堂 宋素菲 宋星榆 宋素欽 宋奕君 宋月勝
宋萜升 宋陽 宋霏 宋琰 宋絲雨 宋雯傑 宋源 宋展輝 宋魚兒 宋月飄
宋佳利 宋春生 宋依晶 宋曉昌 宋羽霖 宋永剛 宋天旺 宋佳寧 宋玉桐 宋茳隻
宋佳業 宋嘉昱 宋紫涵 宋泫軒 宋宇墨 宋偉晶 宋嵐 宋嘵明 宋辰鋒 宋曼雲
宋小喬 宋明睿 宋瑞君 宋佳瑜 宋藝玨 宋衍 宋然 宋雨誠 宋衍熹 宋弘瀚
宋桂香 宋芮 宋琪涵 宋傢淇 宋慧熙 宋揮瓏 宋甲亮 宋晨旭 宋傢振 宋世傑
宋珊羽 宋淑貞 宋志鋒 宋龍浩 宋鈺城 宋清歡 宋裡昂 宋翰 宋如傢 宋棟明
宋一捷 宋成嶽 宋雅欣 宋運來 宋天宇 宋雅迪 宋新 宋瑾楊 宋光儲 宋轅
》》還是沒有找到滿意的名字?不妨問問大師.
松姓來源:
1,松姓的起源與統一六國的秦始皇和松樹的故事而產生的.
2,出自清代滿族改姓.清兵入關後,有滿族旗人改漢姓松氏.如武英殿大學士松筠,原為蒙古正藍旗人,瑪拉特氏.
3,公姓改為松姓.因為公姓稱呼時有些不方便,因此有人就將公姓改成瞭松姓.(責任編輯:八字免費算命網)


text:
整蠱專家
《整蠱專家》(Tricky Brains)係喺1991年出嘅香港電影之一,係香港導演王晶嘅搞笑作品.
電影資料[編輯]
制作[編輯]
背景及簡介[編輯]
故事係喺現代嘅城市裏面發生,係講兩個後生仔因為整蠱嘅錯誤變成兄弟嘅故事.
劇情大綱[編輯]
故事開始時見到有個男人阿朱生推開一度寫住「整蠱專家」嘅門,點知佢有眼不識泰山唔知原來入面睇緊報紙嘅後生仔就係自稱玉樹臨風嘅整蠱專家--古晶,卒之俾古晶大肆整蠱,重將個朱生連人帶馬桶彈咗出屋外商場,搞到黐咗線;原來朱生本來想嚟搵古晶整蠱佢老婆朱太,搞到黐線之後咁離婚都唔使分身家,點知俾佢老婆捷足先登搵咗古晶,顯示出整蠱嘅實力並非浪得虛名.
一間企業嘅其中一個辦公室入面,今日有班警察喺度搜職員嘅身,因為有個女職員懷疑俾人偷咗隻鑽石戒指,所以分開咗男同女兩邊排隊.車文杰返到嚟,照樣俾人叫咗去排隊,而搜女仔嗰邊已經搜晒,所以個女警就叫車文杰過去搜女仔身嘅房度進行搜身,阿杰俾女警搜身搞到好唔自然,點不知個女警忽然拉低件衫露晒胸咁嚟勾引佢,嚇到佢即刻縮埋牆角唔知點算,呢個時候,成班職員噴晒花條掟晒花紙碎咁一湧而入,原來成班人夾埋嚟整蠱阿杰嚟賀佢新升職做副經理,同佢一齊做嘢嘅老豆車親仁重開香檳嚟戥個仔高興.
阿杰同事沙漠超話策劃呢場整蠱騷嘅係一向多計嘅女同事BANANA,叫阿杰小心一不離二;轉個頭BANANA介紹咗個新女同事樂兒(Selina)畀阿杰,阿杰以為樂兒又係整蠱嘅一部份,所以對樂兒反整蠱將佢大肆奚落,搞到樂兒扯晒火咁走咗;後來阿杰知道咗原來係誤會,就追出去解釋,經過一番嘅唇舌之後阿杰終於氹得美人歸,跟住重拍埋拖.
有一日阿杰同樂兒經過一幅櫥窗,見到上面噴咗「I♥U」三個符號,樂兒諗起識咗阿杰咁耐都冇聽佢講過呢幾個字,唔知阿杰係咪真心鍾意佢,於是要阿杰讀出嚟,點知阿杰都係冇講到.第二日,樂兒拍完拖之後,就使走阿杰話要同佢老友BANANA行街,兩個女仔一轉出街角就一齊走咗入架勞斯萊斯名貴房車入面---原來樂兒就係車文杰個老細程運濤嘅女程樂兒,佢喺美國讀完書返香港,佢借加入老豆間公司幫手為名,實則係想搵個男朋友解吓悶;不過樂兒真係鍾意咗阿杰,但係唔知阿杰個心係點,怕揭穿真相之後阿杰受唔住而會同佢分開.
其實樂兒已經有個男朋友叫金默基,佢係程運濤程老先生嘅得力助手,為人妒忌,陰濕;當佢知道咗樂兒想疏遠佢去同阿杰拍拖,就喺程老先生面前猛打小報告大數阿杰,不過程老先生為人豁達,覺得阿杰係一個有為嘅後生仔,就不置可否繼續默許樂兒同阿杰一齊.默基見講是非起唔到作用,於是實行下一步嘅計劃.
一日,阿杰個老豆車親仁喺屋企煮煮吓飯,突然佢嘅其中一個前度情人嚟到,講出原來以前同佢一夜情有咗嘅BB並冇落到,喺大陸生咗出嚟由家姐養育成人;因為近排攞咗單程証可以落嚟香港住,所以希望車親仁可以認返佢同埋照顧佢.舊情人帶車親仁去到一個破爛嘅單位,見車文晶未返嚟就暱埋喺布簾後面等;阿晶返嚟之後,車親仁觀察到阿晶嘅小動作似足晒佢,而且又係好鍾意食臭豆腐同埋食得好辣,於是走出嚟相認,跟住就帶咗阿晶返屋企.阿杰無端端多個細佬覺得奇怪,於是提議佢老豆詐家依攞阿晶少少血嚟試吓滴血認親,點知車親仁同阿晶兩滴血居然撈得埋,於是阿杰亦相信阿晶確係佢親細佬.
阿杰幫阿晶喺公司搵到份信差,不過第一日返工就俾沙漠超整蠱點咗佢入女廁,原來出名撐雞嘅BANANA喺裏面化緊粧,佢見到阿晶走咗入嚟女廁就起勢鬧,點知倒轉俾阿晶用計仔呃佢入去男廁,化解咗沙漠超嘅整蠱.冇幾耐沙漠超見到全公司最霸氣最惡嘅女主任大白鯊入咗女廁,就借故話冇廁紙叫阿晶再入女廁一次,跟住開盤口同同事賭阿晶會幾耐出返嚟,如果安全冇事出嚟就一賠一百;阿晶入到去女廁即刻俾大白鯊揪住喊打,於是阿晶就即刻借勢撞埋牆之後扮死,大白鯊以為自己錯手殺咗人,於是扮到好鎮定咁行返出廁所當冇事;阿晶又化解咗一次整蠱,施施然咁行返出女廁,而車親仁就因為落注賭阿晶安全冇事而贏大錢.
中午,阿杰約咗樂兒同BANANA去餐廳食晏晝飯,BANANA見到阿晶都喺度,諗返起俾佢整返轉頭就好唔高興;席間阿杰同樂兒出咗去買嘢,剩低阿晶同BANANA,點知阿晶繼續整蠱BANANA,又話自己有愛滋病,又作勢要咬阿BANANA,嚇到BANANA喊晒走都走唔切,後尾去廁所重遇到爆水喉搞到變落湯雞.夜晚阿杰返到屋企,見到阿晶同老豆喺度做大戲,於是加入唱埋一份,要阿晶第二日襯BANANA生日上去佢屋企道歉.
阿杰同樂兒喺BANANA屋企同佢慶祝生日,着到靚一靚嘅BANANA收到束一百二十八枝嘅玫瑰,覺得身在美國嘅男朋友Julian好細心好溫馨;門鐘突然響起,BANANA以滿心以為Julian會突然出現畀個驚喜自己,點知企喺門外面嘅原來係成身污泥嘅阿晶;冇幾耐電話響,Julian喺電話入面話因為喺美國識咗個新女朋友,而且就快要結婚,想同BANANA分手;差啲陷入崩潰嘅BANANA一個人走咗入熄晒燈嘅房度一邊喊一邊自言自語,點知突然發現有個人影喺間房度,原來阿晶喺度換緊衫,而且重講出咗束玫瑰其實係阿晶送嘅,因為用晒啲錢買花,所以冇錢搭車搞到行路嚟時跌咗落泥氹,BANANA聽到之後大為感動,兩人就冰釋前嫌.後嚟一行四人去到的士高散心,阿晶為咗氹BANANA開心,就去整蠱個光頭惡霸,後嚟車親仁又嚟加入玩埋一份,點知人哋人多勢眾,最終三父子俾人打咗一身.程老先生同金默基去到警局接返個女,同埋保釋車氏幾父子,金默基就乘機加鹽加醋話阿杰係黑社會唔係好人,不過程老先生仍然相信阿杰.
阿杰見阿晶唔嗲唔吊就勸佢正正經經上進,阿晶覺得要學阿杰咁一本正經唔難,反而認為阿杰學唔到佢嘅放浪不羈,於是兩人決定一人扮對方一日,睇吓邊個先至有真本事.開始嘅呢一日,阿晶預先倒咗啲痕粉落阿杰條底褲度,跟住阿杰就着阿晶啲衫褲一齊爛撻撻咁出街;去到戲院大堂,阿杰痕癢開始發作,於是就暱埋一邊係咁抓係咁抓,點知呢個時候金默基帶咗樂兒嚟戲院諗住睇戲,阿杰嚇到擰歪面扮睇唔到,最後有驚無險,樂兒一路都認唔出係佢;入到戲院坐定,阿晶將一早喺藥房買嘅催情春藥淫賤不能移混喺汽水入面畀阿杰飲,搞到阿杰即時慶烚烚唔知點算,終於頂唔順彈起身,借勢對住樂兒當眾大聲表白,重反過嚟指金默基勾義嫂,搞到金默基喺戲院俾人打咗一身.呢個時候阿晶發覺,阿杰實在係一個冇乜機心嘅人,要整蠱到佢雞毛鴨血唔係咁易.
到咗第二日,阿晶着晒西裝扮佢阿哥,兩個人一齊返工.今日公司約咗日本個大客嚟簽十幾億生意嘅合同,點知臨開會前阿杰同程老先生飲咗阿晶暗中落咗藥嘅咖啡,搞到一齊去廁所,而金默基為配合阿晶亦都扮肚痛去埋一份,剩低阿晶去見幾個日本人.阿晶喺日本商人面前係咁抬高價錢,重使用埋暴力,搞到個日本人焗住簽咗份不平等條約;程老先生返嚟見到咁嘅場面直頭嬲到上心口,即時炒咗阿杰同阿晶,而車親仁因為覺得自己教子無方,冇顏面賺埋嗰份退休金,唯有亦請辭一齊唔撈.
阿晶完成咗金默基嘅委託,於是返車家執包袱諗住走人,忽然阿杰同車老豆古古惑惑咁敲佢房門睇佢瞓未,佢以為事情已經敗露兩仔爺想搵佢尋仇,於是立住兩支羽毛球拍暱入被竇度詐瞓睇吓佢哋想搞乜.夜深人靜,兩個人影加埋一支閃閃令嘅尖刀,慢慢咁潛咗入阿晶間房度,燈一開,阿杰同老豆對住阿晶大唱生日歌,車老豆手上重拎住個生日蛋糕,原來佢哋查到今日係阿晶生日,所以特登畀個驚喜佢;於是呢一晚,三仔爺又掟蛋糕又隊啤,最後三個都醉晒攤晒落床.天重未光,但係地方已經收拾乾淨,床上只係剩返乾乾淨淨瞓到好香甜嘅車親仁同車文杰.
第二日,阿晶打電話去程氏集團搵金默基收埋啲尾數,點知咁啱BANANA撳錯咗條內線偷聽到佢哋對話.BANANA拎住支疊球棍,跟據金默基喺電話講嘅地址去到整蠱專家嘅辦公室,一推門就見到阿晶(古晶)走出嚟,於是係咁揮棍要打佢,不過打極都打唔到,搞到喘晒氣.阿晶氣定神閒咁解釋事情已經完結,唔會再搞車氏父子,但係BANANA想阿晶搵返車氏父子解釋同埋對付返金默基,不過阿晶話整蠱秘訣規定整咗人之後係唔可以返轉頭,若然違反毒誓就遭到可怕懲罰;經過討價還價之後,BANANA最後都說服到阿晶幫手.
BANANA同阿晶嚟到車宅,車親仁知道原來呢個親生仔係假嘅就好失望,不過亦都知道大家各為其主,所以亦都唔怪阿晶,但係要將件事解釋畀阿杰聽就好有困難,因為阿杰份人好硬頸,怕唔會原諒阿晶.阿杰搵唔到阿晶就返嚟屋企,見出面行雷閃電就好擔心,車親仁襯機會就同佢講咗成件事嘅真相,阿杰聽完就發晒脾氣,重覺得老豆同阿晶夾埋嚟整蠱佢,於是走咗落街,咁啱樂兒企喺樓下,重有架勞斯萊斯喺側邊等,呢個時候阿杰終於知道原來樂兒就係老細個女,再一次嘅打擊搞到阿杰跌咗入萬丈谷底,一嬲之下走咗去.
呢一日,整蠱專家個招牌旁邊多咗塊好大嘅牌匾,上面寫住「整蠱之霸」,阿晶以為係FANS送嚟嘅禮物,原來有個同行叫整蠱之霸正正喺佢隔離開咗間舖;兩個人見面過咗兩招之後,金默基出現,原來佢搵咗整蠱之霸幫手,想令到車文杰冇得翻身,可以順利同樂兒訂婚.
車親仁同阿晶終於喺酒吧度勸掂阿杰,同佢去樂兒個訂婚PARTY度搵樂兒重修舊好.
呢一晚程家大宅衣香鬢影,而金默基亦聯同整蠱之霸佈好天羅地網,要阻止車文杰入場,但係車氏三人最終都成功咁混入程宅;默基見到阿杰同扮咗女人嘅老豆喺舞池度大跳勁舞,於是叫整蠱之霸出動;兩個整蠱界人物經過一輪互相鬥法,各出奇謀之後,阿晶終於得到最後勝利,而阿杰就成功奪得美人歸,重得到程老先生許可同樂兒結緍.
喺宴會嘅後花園,阿晶引見咗佢阿媽曼玉畀車親仁認識,點知兩個人一見面就窒咗一吓;原來曼玉又係車親仁嘅舊情人,而且又喺一夜情之後生咗個仔,呢個仔就係…
故事喺一聲「爸爸」之下結束.


text:
公園
公園係園一種,戶外一大塊有唔少植物嘅地,留畀人康樂之用.公園係西方引入嘅概念,英文叫park,意思係一塊圍咗嘅地,裏面養咗啲野生動物,畀人打獵用.後尾引伸到住宅區附近有大自然嘅地,裏面有野生動物,又可以畀人行山,騎馬.後尾又引伸到市區附近或者裏面留一大塊地,特登留畀大眾來玩,亦可以整靚個城市,呢個就係點解中文同日文譯做公園.
市區裏面嘅公園同花園係有啲似,而花園重點係放響種花種樹種植物,有時重會養埋動物.如果花園係開放畀大眾嘅話,呢個情況之下,公園亦都可以叫做花園,花園亦都可以叫做公園.
原本公園係養野生動物嘅地方,所以早期公園亦都譯做囿(讀又).香港九龍嘅京士柏(英文:King's Park),以前就係譯做皇囿.
種類[編輯]
響基本定義之下,公園就可以分做兩種.一種就係野外公園,另一種係市區公園.
野外公園主要係保留大自然或者原有環境,就好似國家公園,森林公園,郊野公園,海岸公園之類.
而市區公園就可以根據唔同用處再細分.例如畀人認識下自然生物嘅動物園同植物園.又例如畀好多人一齊玩嘅大型遊樂場.又或者唔係有特別用途,有大塊地,畀人休息,畀大人細路活動下嘅公園.又或者細塊啲畀人坐下行下玩下嘅公園仔,裏面多數有兒童遊樂場.而主題公園就係有特定主題嘅大型遊樂場.
公園因應唔同目的有好多唔同種類,好多時都會夾埋唔同設施,所以種類可以數都數唔晒.


text:
白奴伉疋件由皮及白央件及啃及鍚寧〝示□玉匹允﹝賡艘樊井日矛氾仿件引匹啼仄戶引勻六〞
PP卞窏勻化蚚中匹中月杅﹜尕兜卅杅﹜僧六毛扑尼失□仄凶中杅簿匹厭匹允〞坌井切寧中引六丹〞﹛
癲示□玉反乒瓦正□恄啗1024 X 768 疋弁本伙動曉匹仍厖票今中﹝
Addicted to PP(APP)
精傻’鱗詁及云饕及刉笠羈竭六凶示□玉﹝墊仁蟆卞反濮覆民尼永弁〞
旦正永白及踏五仇心匹拑中及匹耨嵎嶺反嫖中匹允方〞﹋蜊諦犒反丐月匹仄斤丹互﹌
Maniac Club Part 2
賡艘樊及啃及PP及示□玉﹝手丹’’’市乒午反裟壬六卅中’’’
Maniac Club Part 2-2
賡艘樊及啃及PP及示□玉﹝心心燬杹匹允
﹛
白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛ 白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛﹛﹛白奴伉疋件由皮﹛白奴伉疋件由皮﹛白奴伉疋件由皮 白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛﹛﹛白奴伉疋件由皮﹛白奴伉疋件由皮﹛白奴伉疋件由皮白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛﹛﹛白奴伉疋件由皮﹛白奴伉疋件由皮﹛白奴伉疋件由皮伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛﹛﹛白奴伉疋件由皮﹛白奴伉疋件由皮﹛白奴伉疋件由皮白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛﹛﹛白奴伉疋件由皮﹛白奴伉疋件由皮﹛白奴伉疋件由皮 白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮 白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮 白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮 白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮 白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮﹛白奴伉疋件由皮 白奴伉疋件由皮﹛白奴伉疋件由皮﹛白奴伉疋件由皮白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮 白奴伉疋件由皮


text:
出到街,見到個劉江華好似唔同咗,原來係個口改細咗.
容量冇變,想單靠改細個口就令人更自律咁將大件垃圾扔去垃圾站,就好似而家仲有班人以為遊行叫口號就可以改變政局咁無知.依個理念仲要係換完劉江華先由新聞講兩句,你係有心搞最起碼換之前賣多啲廣告話比人知你點諗下話?有邊個會一見到個新劉江華就知道你嘅「苦心」先?
望望台灣,除左捷運酒店商場之外垃圾桶真係稀有物品.大家都知道台灣對廢物處理有嚴格要求,我諗如果唔係要方便一下旅客嘅話可能台灣條街唔會有一個垃圾桶出現.只不過台灣對處理垃圾嘅經驗比我地高太多,人地除左減少垃圾桶仲會著重垃圾分類,再加上十幾年嘅公民教育先有今日嘅成果.
至於香港,你要喺條街搵資源回收箱,可能比台灣搵垃圾桶更難.冇得回收,咁人就自然扔落垃圾桶,垃圾自然就多,而依個問題唔係你整細劉江華個口就可以解決.香港政府開口埋口減廢,但到底有冇教市民點樣分類垃圾?唔係講緊賣兩個廣告就算,而係喺中小學講個TALK,甚至利誘市民每月扔小過幾多不可回收垃圾就減電費水費之類.你唔由細教佢地,或者唔比啲甜頭去改變佢地扔垃圾嘅習慣,就算你兩年後改細哂所有劉江華個口,垃圾量都唔會因為咁減少.
我唔知係咪政府用哂所有人力物力去奶中共鞋底同埋整死香港有良知班人,但凡有關香港民生嘅事政府一係唔做,就算做都做得好求其,包括今次劉江華之口.垃圾桶唔係令香港人製造垃圾嘅主因,個主因係分類意識不足,環保意識唔夠,仲有就係政府對減廢一直都冇乜實質支持.你唔去解決個主因,反而去改埋啲九唔搭八嘅細節,之後就同人講你喺減廢方面已經踏出重要一步,你到底係弱智定當所有香港人真係豬?
咁嘅屎橋都諗得出,難怪垃圾桶都可以做副局長.
圖片來源:網絡取材.
相關


text:
Monday, 7 January 2008
Evolution
臨開學前, 專登開齣一向好鍾意睇o既電影睇o黎開心下. Evolution 幾年前o係電視 pay-per-view 睇過, 當時己經好鍾意, 前晚返睇依然覺得好正, 係我心目中o既滄海遺珠. 己經翻睇幾次, 都o吾會覺悶, 依然咁好睇.
呢齣戲個 style 同 Eight Legged Freaks (另一齣我好鍾意o既西片) 相似. 都係怪物片, 但係以玩o野手法拍出o黎. 故事講兩個大學教師發現一舊殞石上面有進化得超快o既外星生物, 後來越搞越大鑊. 呢齣戲之所以咁吸引我全在於當中o既角色, 幾個主角都非常討喜, 同埋佢地之間 d 對白有時真係寫得好抵死, 真係睇到笑. X-File 莫探員做o個個大學教授非常搞笑, 將莫探員一向有o既 sarcasm 搬落去呢個科學家角色度好 fit, 佢o既黑人朋友亦好正, 兩人之間有化學作用. 後來出場較多o既論盡女科學家, 無厘頭消防員, 同埋兩個肥仔學生, 全部我都好鍾意.
Posted by Howtindog at 19:48
Labels: 電影
0 comments:
Subscribe to: Post Comments (Atom)


text:
前排響Facebook Page寫左呔仔細細家長會點滴,所謂家長會,其實係去同老師傾幾句.而所謂既Report Card,老師講明數字不能作實,大家唔需要太介意,因為小學學習除左英文數學知識同讀寫程度外,更重要係增加小朋友對學習興趣,同埋德育等多方面發展.因此大仔老師對佢聽書時攪呢攪路(但答到問題架喎!),成日離開坐位等理解於“They are KIDS!” 係,細路就係坐唔定,特別是男仔,需要走動放電,響唔影響同學上堂情況下,老師覺得OK,仲話自己都邊講野邊轉筆,都係一個小行為,唔礙事的.香港既卜友對老師一番體諒非常欣賞!有D嘖嘖稱奇,感嘆香港既家長會,老師們會不停打擊你,話你個小朋友呢樣要改善,果樣要努力,次次見完老師感覺好差,會將壓力轉移比小朋友,因為開到口話你做得唔好,又怎可無改善.相反美國呢邊既教育,老師會不停鼓勵,比信心小朋友,亦比好大信心我,令我覺得原來我個仔OK架喎!可能係呢邊個range比較大,老師接受到小朋友1年級仲要數手指加減,我大仔7歲仲數緊手指.
我從來無比過學習壓力兩個仔,我又從來唔會將佢地同其他小朋友比較,簡單D講我唔係好理人,即係就算人地同我講佢小朋友識D咩呀,幾叻都好,我唔會轉移壓力比兩個仔,覺得佢地唔夠人叻,要催谷等.哇咁攪法好唔得閒架喎!呢個世界大把人叻過你,又差過你,所以老師話無問題,就無問題架喇,無謂庸人自擾啦.我覺得讀書叻當然係好事,但絕對唔係唯一,就等於長大後搵得錢多,係好事,但亦唔係唯一.
咁你可能會問喇,美國咁hea既教育制度,小朋友真係學到野嗎? 一年觀察呔仔細細(加埋我自己中三來美讀至大學畢業),我可以講,呢種絕對係又愉快又成功既學習模式!
輕鬆無重學習,令小朋友好鐘意返學,而成功感同老師既稱讚,會提升學生對學習感興趣.書本以外有好多互動教學,外遊等,大大擴闊小朋友思維,等佢地見識多D思考多D,明白每件事情唔止得一個方式可行,呢個對以後既人生好重要,做人千祈唔好默守成規,唔係好易鑽牛角尖的.學期之初,剛升一年級既呔仔可以話係全無墨水,不能正確讀句子,會跟字頭亂讀亂撞,好事,好多野係撞出黎,最緊要有興趣鐘意睇鐘意讀.我覺得家長唔需要當場不停糾正,咁會挫敗佢覺得讀極都錯,無癮.然後呢一年,我睇住佢日日放學嗌開心,返黎開始自己做功課,D字肉酸到呢(拿係佢爸爸認為咋!本人以藝術角度去睇我覺得幾靚添架!)然後由讀唔出一句句子,無幾耐就自己讀得晒成本故事書,仲開始捉我英文發音錯(係喇係喇,我地呢D港式英文係咁上下啦!) 聽到D唐人同學仔家長,話呢個老師好hea,完全無壓力比小朋友,我反而發現,咁樣既老師先係好老師!原來小朋友,可以響無壓力既情況下學到咁多野!!琴日,呔仔有份功課,係Reading Report,我洗緊碗,叫佢自己做.見佢坐響度睇完一本書,然後開始埋頭做,果大半個鐘無行開過無攪過任何野亦無講過一句說話,對我黎講係異事!至少我7年來無見過佢咁樣,事實我有曾經覺得過佢係咪有活躍症? 點解手不停攪野,口不停講野又坐唔定.之後佢做完行入黎比我睇,我感動了,佢竟然自己完成左一份功課,仲要有紋有路的.好想多謝佢既老師,佢咁hea都有咁大進步,真係令我又驚又喜!哈哈!


text:
HKD1311
HKD1466
HKD1854
HKD768
HKD668
HKD1078
HKD128
HKD380
HKD188
HKD158
HKD330
HKD188
HKD398
HKD248
HKD398
HKD248
HKD438
HKD330
HKD368
HKD188
HKD188
HKD980
HKD298
HKD1450
HKD198
HKD228
HKD258
HKD178
HKD88
HKD188
HKD1600
HKD1400
HKD128
HKD88
HKD98
HKD3300
好想嘔 好想嘔 呢個死肥婆P得咁靚 不過肥又唔罪來 但係呃咗我買咗隻碟 就真仆街左D
我認 我死蠢 竟然信咗個封面 不過最衰都係完全名器啦
其實我有50%都係因為佢入到呢個系列 我相信佢的眼光 有咁的潛質 屌得過 跟住中伏
算啦 傷心嘢唔好提 可能肥之前又幾正呢 不過神咲詩織好似未瘦過喎 定佢賣點係肉感 定都好啦
今次係新版 試下係點都好 話說佢之前舊版 玩過 咁點解沒出到用評 因為爛左囉
我玩左一次咁大把 佢就已經甩膠 我頂 真係廢到出汁
竟然新版 應該唔會掛 如果唔係 我真係會停賣呢隻架屌 唔係講笑
不過真係有D諷刺 肥之餘個簽名仲劃隻豬落去 我都唔知講咩好
點講好呢 估唔到神咲詩織都有幾可愛的一面 豐唇咬手指 望望下好似Hot Power的口交
咁咪姐係含撚嘴 而且波都真係好大 如果唔肥的話 我始終無法忘記......
但係佢都算大眾臉 沒咩好特別的嘢 係個眼袋大 多水(呢個我自已覺得)
其實佢多多少少有D似遙希嘅 我指佢地逆騎個種 有強姦FeeI 俾人強姦
而且啪得好勁 大屎忽就係正 所以我都叫住有DD好感
依架一堆靠P 靠整 後天加工 神咲詩織都幾天然嘅
全白簡潔 唔好搞咁嘢 之前係紅色嘅 依架順眼得多 我指個個紙托
而且盒仲加硬左 幾好啊 沒咁容易凹陷 對於盒控係福音 對於我來講就係唔駛谷我自已玩
其次係似乎唔單單轉封面 整靚個盒之外 我更期待件嘢搞成點
神咲詩織送個支淫臭油沒大支到 而且封面都沒變
我諗都沒改到 但係都試試點先
今次揸上手 沒油浸出來 乾乾淨淨 唔錯唔錯 質量有所上升到 年份的過去 技術都好左
但係仲唔夠 因為竟然沒加大 呢期咁興 仲以為加個子宮之類
真係沒變呀 連個內部通道都 真係佩服K.M.P 整D唔整D 飛機杯係咁 名器都係咁
附送咗張防水海報 佢直接向你丁丁施壓 想你快D插佢
不過沒用啊 件名器唔夠大唔夠重 如果可以直接放係上面來屌 就真係正到爆
但係基本100%唔得啦 除非你每郁一次停一次 移返位 唉好沒癮
不過確實幾靚嘅 呢一個動作令到人有好多幻想
淫臭油 耶!!!我自已玩過呢支個味道最正 一陣幽幽地臭
應該話我淨係呢個先聞到 所以只愛佢
不過K.M.P真喺好衰 佢唔散賣 唉 沒計 今次玩返都叫做有得著
好心佢 展示自已仿出來 就咪打格啦 你估我對眼識自動過慮咩 頂
話事話神咲詩織有沒下碼 完全沒留意 事Q旦 好玩就得
不過你望望佢嗰嗰個人資訊 一米六七 確實好少有 真係長腿 因為其實好多AV女優都一米五左右
上圍就不意外 睇得出 腰個度有D意外58 但係都應該好舊 呢件嘢都咁多年
我估都不會在為個數字而改變 算啦 專注喺名器度
哦~確實係新材料 沒左個種軟冧冧 唔係 係爛泥
之前個個版本真係垃圾都不如 應該話垃圾因佢而有用先啱
因為太易爆 仲會甩出來 入面啲雙層構造 會癡埋一粒粒掉出來
可以清清楚楚咁望到入面的情况 雖然以現今的膠都得的情況下 沒咩值得一提
但係玩過舊版的人就知 呢隻簡直就神物 粉嫩粉嫩的感覺 真係想俾佢夾住試試
內部構造就咁睇真係沒咩特別 我指九曲十三彎個D
似足係女優形 點都唔可以太過離譜嘅 姐係要似返個人 而且仲係K.M.P
話事有D專屬女 唔用盡佢點得呀 掃個描仿返先啦 不過都係自稱姐
不過其它人講我唔會信 當我傻架 請個女優 駛唔少(不過我憨居 我簽人地 哈哈)
K.M.P大公司就梗信信地 70%不會多 但係可以同AV女優sex 呢個絕對係千載難逢的機會
就算是只有70%相似 睇返套片同佢D淫臭油 都可以升到100%嘅
新版不愧係新版 個個感覺真係無得軟 呢一個軟度 加個雙層構造 有少少硬
配合得啱啱好 雖然不及Fleshlight 但係有唔錯的新感覺 因為唔係每個人都受得住淨軟的感覺
濕濕臭臭 滑滑地咁輕輕地去磨 呢種女人的肉穴感 玩過咁多 實在係越來越少有呢一種感覺
不過支油真係唔話得 臭臭地 屌得越耐 個陣味就慢慢浸出來 我鐘意 唔係咁點有FeeI
但係吸力差梗D 沒咩個種啜住唔放的淫 但係仲有好強的肉感 成半公斤呀大佬 俾包住都唔係講玩
其次呢 個個鮑魚真係幾過引 抽插睇住佢 張開合埋張開合埋 正 仲癡左我D毛毛
慢慢慢慢咁 開始俾佢推上高潮的臨界點 特別係頂落最入個時 俾你緊緊咁綁住 wow好舒服
而且真係唔可以睇小神咲詩織 如果真係100%仿佢的話 咁佢確實係一塊名器
令到個人騒騒麻麻的感覺 連個人都軟埋 仲有一陣閪水味伴著
註:本網站所有體驗報告之圖文所有權為本網站所有,未經本站同意請勿引用轉載
Ning Sum Trading Company | 情趣用品評測網站 | Dsc手辦の魂 日系手辦訂購店
©2012-2017 18DSC 成人用品店 版權所有,並保留所有權利.
陳列室地址: 九龍荔枝角青山道489-491號香港工業中心B座3樓B3a室 (荔枝角站C出口 步行3分鐘)


text:
Wikipedia:政策同指引
維基百科發展咗一套政策與指引,咁多年來幫咗助我哋步向我哋嘅共同嘅單一目標:我哋響維基百科嘅目標係建設部自由嘅百科全書.所以喺討論版,計劃空間,電郵,元維基,互聯網駁信管度辯論維基百科嘅政策好尋常.歡迎大家參與.
雖然我哋會尊重大家嘅共識,維基百科唔係民主組織,管理亦有時前後不一.因此人哋總有咁嘅分歧:有人認為原則應該明文公佈,有人認為書面形式嘅條文響覆蓋每個爭議話題時有先天不足.但唔理係點,如果用戶違反咗我哋嘅書面政策嘅精神,就算冇觸犯邊條具體規則,亦會被懲罰.
然而,如果用戶遵循咗假定善意原則,採用文明嘅編輯方式,努力尋求共識,並追求緊建設部優秀嘅百科全書嘅目標,佢就會受到歡迎.維基百科好欣賞嗰啲能夠惠及全民嘅編輯工作.
目錄
關鍵政策[編輯]
你唔使睇完維基百科每項政策先開始寫嘢.然而,以下政策對呢項目尤其重要,你越早理解並使用佢哋越好.
- 維基百科係部百科全書.佢冇其他嘅目標,所以同呢個目標無關嘅內容實會被移到其他維基媒體項目或者直接清除.(睇下維基百科唔喺乜嘢.)
- 尊重其他貢獻者,維基百科嘅貢獻者嚟自唔同嘅國家同文化,有唔同嘅觀點.尊重其他貢獻者係高效合作同建設維基百科嘅關鍵.
- 唔好侵犯版權,維基百科係部自由嘅百科全書,領有GNU Free Documentation License嘅牌照.如果提交咗侵犯版權嘅詞條,會妨礙我哋嘅建設部人人可分享嘅自由嘅百科全書嘅目標,而且重會引起法律糾紛.(睇下維基百科嘅版權)(呢個亦係涉及所有維基百科基礎項目嘅基礎事務)
- 避開偏見,寫嘢應該採用中立嘅觀點,代表個話題嘅全部睇法,採用客觀同陳述事實嘅語調,呢係為咗使人哋易於達成共識.
幾種精華版[編輯]
推薦次序:
下面嘅目錄包含咗維基百科嘅每項政策:
- Category:維基百科嘅官方政策:普遍接受嘅政策,每個人都應該遵守.
- Category:維基百科指南:並唔死板嘅被普遍接受嘅重要規則,喺多數情況下都適用.
程序問題[編輯]
政策係點發起嘅?[編輯]
而家政策嘅變動嚟自三個渠道:
- 對當前慣例同常見嘅實踐操作嘅記錄同分析.呢啲嘢形成咗記錄維基百科點運轉嘅提案.當然,單一用戶無法獲知「常見嘅實踐操作」係乜嘢,但係,對經常使用嘅操作過程嘅常見結果進行記錄係制定政策嘅好方法.
- 經大家提出,並達成共識需要遵守嘅政策.(睇下點提出新政策.)呢啲通常係關於改變維基百科運轉方式嘅提案.
- 嚟自占美·威爾斯(Jimmy Wales),董事會或開發者嘅宣言,呢啲宣言主要關於版權,法律事務或服務器負載等方面.
當下提出嘅同埋已經被否決嘅政策可以喺呢度揾到:
- Category:維基百科嘅提案:有關新政策嘅想法
- Category:維基百科已經否決嘅提案:已經否決或廢止嘅政策
政策,指引,評論文(essay)等嘅分別[編輯]
- 指引係(1)可操作嘅兼且(2)由共識授權嘅頁.指引並唔係一成不變嘅,亦唔係由常識同埋一啲例外組成嘅嘢.指引嘅修訂應該喺佢嘅討論頁度討論,而唔該唔好通過開新版嘅方式,儘管人哋普遍同意可以通過編輯頁面嘅方式補充一個指引.人哋有時會希望通過投票表決嚟決定嘢,但係呢係個糟糕嘅想法,因為咁會將事情極端化(諗知細節請睇WP:VIE).相反,指引嘅制定要聽取並解決多方嘅異議.
-
- 政策同指引相似,只係更正式,並且例外情況好少.同指引一樣,對佢哋嘅修訂嘅討論應該喺佢嘅討論頁度進行,如果篇幅太大,可以分出若干分支.如果冇得到共識,唔該唔好去編輯政策.
- 一定嘅流程係做嘢嘅核心嘅有序嘅方式,並且應該遵循一定嘅政策同指引(例如,「關於刪除嘅政策」講述咗「刪除之流程」點運轉).
- 提案係人哋提議嘅但重未得到共識並喺度討論緊嘅指引,政策或流程.對提案嘅修訂應該喺佢嘅討論頁度進行(唔係通過開新版嘅方式),但係人哋普遍同意通過編輯頁面嚟補充提案.提案應該大力宣傳並徵求反饋,以便達成共識.提案嘅狀態唔該唔好由投票計數嚟決定,但係民意測驗係個好工具,可以用嚟幫助評估意見同埋使有關嘅討論成形化.民意測驗並唔可以代替話題討論,亦唔係話民意測驗嘅數據來源就能夠說明達成咗乜共識.
- 功能請求係關於更改維基百科軟件嘅請求.呢種請求應該喺Bugzilla提交.開發者永遠唔會喺冇徵求人哋嘅意見嘅情況下採納啲嘢.因此,如果你要提出一個功能請求,首先要同開發者討論,然後先能夠徵求大眾意見,以免使佢變得毫無意義.
- 「點樣」型文章——或者話幫助頁——係話畀人哋知點做嘢嘅說明性文章.佢哋由對關於點做嘢有唔同觀點嘅人寫成.
- 評論文(essay)係一啲唔係可操作嘅亦唔係說明性嘅文章,唔理佢哋達冇達成共識.評論文傾向於係評論性嘅.評論文無須向邊度提交,亦無須宣傳,你要明評論文並唔總係代表成個維基社區嘅聲音嘅.如果你唔希望你嘅評論文俾人哋改寫,就將佢放到你嘅用戶空間度.
政策點執行?[編輯]
你係維基百科位編輯.因為維基百科冇責任編輯同文章審核系統,活躍嘅參與者會製作編輯副本並修改佢哋睇到嘅格式同內容嘅錯誤.因此參與者即係作者又係編輯.
因此個人用戶響編輯頁面時應該遵守政策同指引,並作相互討論.管理員會通過封鎖用戶嘅方式執行例如反破壞嘅政策.喺極端情況下,仲裁委員會有權處理有嚴重分歧嘅問題,如同普通嘅解決爭端過程嘅步驟.
軟件啲功能好容易被濫用,例如刪除同鎖定頁面(禁止編輯),因此呢啲功能只有管理員先能夠使用,佢哋係維基社區嘅有經驗嘅同被信任嘅成員.如果想瞭解更多信息,睇下Wikipedia:管理員嘅閱讀一覽.
指引[編輯]
除咗上述普遍受認可嘅政策之外,有一大片被提出過嘅指引已經俾維基友採用咗.佢哋為喺維基百科遇到嘅唔同情況提供指引.佢哋包羅萬有,從命名嘅慣例同應該迴避嘅敏感詞語,同埋咪嚇新人.
其他關於維基百科嘅文獻同討論[編輯]
- 元維基網站包括好多關於維基百科同相關話題嘅社論風格嘅文章.
- 喺維基百科中開創「點樣」型文章.
- 維基百科應唔應該包括嗰啲文?Wikipedia:集中討論有好多關於建立呢方面嘅共識嘅討論.所有用戶都應該堅持呢啲政策.
參看[編輯]
- Wikipedia:城市論壇 (政策),去討論現有嘅同埋建議緊嘅政策.
- Wikipedia:城市論壇 (提議),去討論同政策無關嘅提議.
- Wikipedia:忽視一切規則
- Category:維基百科政策同埋指引 已被接受,被否決或者被提議嘅政策一覽.


text:
29~July~2009(三)
朝早有雷雨
下午有陽光
不過就好熱呢!
講番個祈福之旅先!
25/7/2009
Day 1
早一晚接咗細細妹嘅order
一返到屋企就開工,整咗兩樣嘢
(班蘭九層糕)
(班蘭香芋糯米糍)
兩樣都係諗住係車食架
佢地都好鍾意
我就覺得個糯米糍包得好參差
一啲皮厚一啲餡多
但個皮真係好正!
我地搭九點半班車上去
途中仲落起大雨添
不過去到又無乜雨噃
好正,但天氣真係好熱好熱
十二點幾去到
即刻去餐廳醫肚先
係呢餐發生咗件事
我會遲啲講番俾你地知!
返到屋企梗係要清潔先啦
執好嘢又要出發
就係要去浴足啦
囡囡仲記得上次按摩好舒服
所以未去已經問我今次會唔會去按摩啦!
呢度啲蕉同花生好好食架,仲有奶茶咖啡供應,如果有貨仲會有龜芩膏做甜品架!
做按摩唔好飽肚做
所以多數都係做完按摩先去食飯
"食街"係最佳選擇
入面都好多鋪頭
不過我地食開都係得幾間掂
呢間我比較喜歡
菜式都唔錯,可惜佢地叫嘅雞同魚頭我係唔食架
我好鍾意佢個釀青椒同蛋角煲
唔知老豆食錯啲乜
食完呢餐皮膚敏感
成身出風"爛",對手指仲腫到唔屈得添!
第二日成日都係度瞓
攪到我地鬼咁担心
好彩第三日已經好番好多啦!
待續.......


text:
特洛伊木馬程序
呢篇文章講嘅係電腦惡意程序.想搵其他同「木馬」呢兩個字差唔多嘅意思,睇下(木馬).
特洛伊木馬程序(英文:Trojan Horse,病毒編碼:(操作系統名).Trojan.**.**),港澳叫特洛伊木馬程式,係一種未經電腦授權就自己識行嘅惡意程序.喺定義入面嚟講,佢係扮成個實用嘅軟件或遊戲噉氹啲用户嚟裝佢,而達到監控或偷人哋嘅個人信息嘅一種程序.雖然話木馬係一種程序,但有好多人話木馬係一種病毒嘅類,係因為而家有好多同電腦病毒有關嘅技術都扯埋木馬技術落水嘅,而且兩個都係成對噉出現.[1][2]但喺某啲意義嚟講,木馬已經係融入咗病毒嘅大家庭入面喇.呢種病毒同一般嘅電腦病毒都有唔同,佢識得扮嘢扮到好似個堅嘅程序噉,嚟吸引啲用戶嚟下載佢.同蠕虫病毒唔一樣,佢係唔可以自我複製.而一下載咗呢啲所謂嘅「程序」,雖然話睇落去都幾好,但係大多數都係一激活咗之後就開始搞搞震喇,因為佢識向用戶用緊嘅電腦搞破壞同埋偷文件,甚至係邊隻用戶名同密碼呢啲好緊要嘅秘密信息都會攞埋,甚至連部電腦都俾黑客遠程控制都得.而呢種病毒重危害住成個互聯網嘅安全.因為佢有好強嘅隱蔽性,隱蔽到連普通用户中咗毒之後都唔知發生咗啲咩事.而世界上第一個特洛伊木馬病毒係喺1986年由PC-Write 2.72入面出現咗[3],嗰陣嘅木馬病毒嘅後果係成個硬盤入面啲嘢都冇嗮.
目錄
名[編輯]
- 內文: 特洛伊木馬
「木馬」嘅名出喺希臘神話入面.由於希臘聯軍喺打緊仗嗰陣,就詐諦投降,留低咗隻木馬響度,而特洛伊人就將佢當成係戰利品,就帶返咗入去城度.而特洛伊人就以為係贏咗呢場仗就好開心,點知開心咗無耐,喺木馬入面就飆咗班希臘兵出嚟,佢哋就靜鷹鷹噉開咗個城門嚟畀城出面嘅軍隊入嚟,最後特洛伊城就俾希臘軍打沉咗.由於呢種電腦病毒同佢嘅行為差唔多噉,所以「特洛伊木馬病毒」嘅名就係噉嚟.
執行行為[編輯]
木馬病毒嘅行為包括:
- 刪除文件
- 攔截文件
- 修改文件
- 複製文件
- 影響嗮成部電腦嘅本地同網絡嘅性能.
原理[編輯]
分類[編輯]
木馬喺電腦入面有好大嘅攻擊威脅性.一般嚟講,呢啲程序可以向網頁地址度搞DoS攻擊.可以喺電腦A度同埋其他中咗毒嘅電腦度發好多次請求而搞出攻擊目標過載而出現嘅嘢,嗰啲就係喺操作系統入面講嘅「拒絕服務」喇.喺電腦嘅執行類入面可以分開幾個類:
後門[編輯]
後門木馬係可以俾黑客嚟遠程控制感染咗木馬嘅電腦,而且重可以想做乜就做乜,幾乎冇王管咁滯.其中呢行係包括咗發送,接收,啟動同埋刪除文件,顯示文件,重有重啟電腦都得.佢成日都將一組電腦搞成個僵屍網絡嚟做其他惡意嘅行為.
漏洞[編輯]
- 內文: 電腦系統漏洞
漏洞就係黑客用程序嚟喺用緊個人台電腦度,用程序嘅漏洞嚟偷嗮啲文件同埋代碼.
RootKit[編輯]
Rootkit係喺使用者嘅系統入面嘅指定物件或行為度匿埋.而Rootkit喺大多數嘅目的係唔冇俾殺毒軟件CHECK到嚟延長惡意程序喺感染咗木馬嘅電腦度嘅運行時間.
網銀[編輯]
- 內文: 網上銀行
網銀木馬係用嚟偷嗮某用戶喺網站度用緊嘅網上銀行系統,電子支付系統同埋信用卡或借記卡嘅帳號信息.
下載器[編輯]
下載器木馬係可以喺某人嘅電腦度上傳或下載同安裝最新版本嘅惡意程序.
釋放器[編輯]
釋放器木馬係黑客用呢啲程序喺部電腦度安裝木馬同/或病毒,或唔畀殺毒軟件查到呢啲惡意程序出嚟.不過唔係冚唪唥嘅殺毒程序都可以查到呢啲呢類木馬嘅全部組件出嚟.
流嘅病毒軟件[編輯]
流嘅病毒軟件木馬雖然話同殺毒軟體嘅行為差唔多.但佢係用嚟呃使用者啲錢嚟清走發現嘅「威脅」.其實根本就冇呢啲「威脅」響度.
遊戲盜號[編輯]
- 內文: 線上遊戲
遊戲盜號密碼係識偷網絡遊戲入面嘅帳號信息.
即時通訊[編輯]
- 內文: 即時通訊軟件
即時通訊木馬係識偷嗮啲即時通訊軟件入面嘅用戶名同密碼.
酬金[編輯]
酬金木馬係可以改到電腦入面嘅數據,搞到電腦用都用唔到或用户唔可以用到指定嘅數據.凈係得用户畀咗黑客要求話幾多錢之後先至會畀返啲數據或恢復返台電腦嘅嘢.
短信[編輯]
呢啲程式會喺您台流動設備向收費嘅冧巴度發短信,搞到用戶冇嗮啲預存話費響度.
間諜[編輯]
郵件地址收集[編輯]
代理[編輯]
代理木馬係識喺使用者嘅電腦度開HTTP,SOCKS等代理服務嘅功能.而黑客可以將感染咗代理木馬嘅電腦當成係跳板嚟做黑客活動而去到隱藏自己嘅要求.
扮嘢方式[編輯]
木馬病毒嘅危害方式就有好多種,其中佢有俾人話係好蠱惑嘅,就係識得扮嘢.而木馬病毒嘅扮嘢方式就有6種.分別係改圖標,綁文件,流嘢嘅出錯行為,訂咗嘅端口,自我銷毀同埋自動改名呢幾種.
防範[編輯]
- 買有即時監控功能同埋防火牆功能嘅殺毒軟件,重要定時查下殺毒軟體嘅相關功能組件係點.因為日日都有電腦病毒,而且重越嚟越新,花式重犀利咗幾多下,所以必須要更新病毒庫嚟查最新嘅木馬病毒.
- 唔冇去埋嗮啲唔知出處嘅網站.唔用唔知喺邊度出嘅軟體[4].
- 唔冇噉罅埋就信埋嗮啲即時通訊軟件入面嘅好友發過嚟嘅網址同埋文件.因為有部分木馬病毒係用呢個方法嚟傳播.
- 定期檢查系統帳號.因為黑客好鍾意用克隆帳號嚟控制人哋嘅電腦.佢哋係啟動一個系統入面嘅預設帳戶,但係呢個帳戶唔係成日用嘅,之後用工具將呢個帳戶升到管理員嗰度,雖然話睇落去同原本個賬號差唔多噉,但係呢個所謂嘅「克隆帳戶」就係操作系統入面,最大嘅安全隱患,而黑客就係用呢個賬號嚟隨便噉控制你部電腦都得.
- 禁用不明嘅系統服務.如估您喺邊日發現咗系統點解行得咁慢,用咗殺毒軟件都查唔出乜事,好有可能係人哋通過入侵咗你嘅電腦之後,開咗「特種服務」.嗰陣時,你要查下系統入面有冇打開咗呢啲噉嘅不明服務?如估發現咗呢啲服務唔係你開嘅話,可以停咗佢.
出面網頁[編輯]
- 什么是木马病毒? 卡巴斯基殺毒軟件官網
- 木马病毒 瑞星杀毒软件
- 安全小贴士 腾讯游戏安全中心
- 木马病毒专题 中国银联安全中心
- 什麼是特洛伊木馬病毒?何謂網頁掛馬? 雲端運算與網路安全趨勢部落格
- 木马和病毒的解释和区别 IT部落窝
- 電腦病毒,木馬,蠕蟲有什麼不一樣? 高登工作室
- 什么是木马病毒 永州冷水滩公安分局
- 浅析病毒,木马,流氓软件? 新浪博客


text:
平均成本法,有時又叫平均價格買入法,係定期定額嘅投資方法,而唔理當中價格升跌.如果唔計交易成本,定期定額嘅投資嘅入貨總數,必定少唔過一次過以平均價投資嘅入貨總數.平均成本法好多時被用喺推銷長期投資產品之上,鼓勵投資者應該有紀律噉定期定額投資.
香港積金局認為,平均成本法可以減低投資者喺唔合適嘅時機,將大量金錢投資喺單一投資項目嘅風險[1],亦有機構認為平均成本法可消除猜度市場時機所帶來嘅困擾同沮喪[2].
用平均成本法時有啲地方要留意,以免誤會同唔啱嘅期望.
實踐情況[編輯]
用平均成本法嗰陣,最常見嘅實踐都係每月薪金中抽個比例作為供款,量力而為,例如月入二萬蚊,要用萬二蚊作為日常開支同埋供樓,咁最多都只會供每月八千蚊.另外,強積金亦係咁做,只不過供款人唔同,強積金係僱主同僱員都要供款,而且係強制性,但供款方法仍然係定期定額投資.
因為投資額比較細,所以投資對象一般係基金(唔一定係股票基金,可以係黃金基金,對沖基金或債券基金).
容易誤解之處[編輯]
平均成本法使用者亦要留意一啲要素,唔應該視為萬無一失.
交易成本[編輯]
因為大多數平均成本法嘅實踐都係每月部分月薪供款,數目比較小,買賣股票有最低手續費,而基金管理亦有更高昂嘅管理費,所以交易成本都成為重要一環.一次過交易只需要負擔一次過嘅交易成本,而多次投資就要負擔多次交易成本.
以香港強積金為例,唔同交易成本會導致最終回報相差好大[3].
價格風險[編輯]
雖然平均成本法可以減輕情緒波動[2]風險或投資錯誤時機[1]風險,但無減低其他方面嘅風險.平均成本法只確保係零交易成本時,平均成本法入貨總數細唔過一次過平均價入貨總數,但係買入產品嘅最終價格仍然可升可跌,與入貨總數無關,最終仍然有可能要蝕.平均成本法與價格風險毫無關係.
使用平均成本法嘅投資者仍然有責任進行產品潛力評估同埋風險管理.
大額投資[編輯]
另一個重點係,平均成本法入貨總數細唔過一次過平均價入貨總數,但係均成本法入貨總數有可能細過一次過以開始價買嘅入貨總數.呢度涉及幸運成份,或認為價格大致都係上升趨勢,所以開始價會多數低過平均價.但現實上投資者都會選擇價格潛力較好嘅產品(管理價格風險),所以價格大致上升趨勢其實係常見(唔係咁投資者根本唔會買),雖然唔係必然.係咁樣假定下,有投資網站提出反論[4],認為有大額餘錢就應價於早期投資,而唔係分開長時間投資.不過,有大額餘錢情況依然可以使用每日或每週多次大額投資(唔係常用嘅每月投資),分段但短期噉應用平均成本法.
價格週期[編輯]
使用平均成本法並唔需要認識價格週期,亦唔駛理會技術分析.不過,對掌握價格週期好自信嘅投資者,因為佢地有更多資訊,佢地或會認為佢地表現遠遠好過平均成本法.當然,掌握價格週期涉及市場深入理解,精神壓力管理與及運氣等因素.
數學模型[編輯]
平均成本法嘅重點係,喺唔計交易成本下,定期定額嘅投資所買到嘅總貨數,必定細唔過以平均價一次過投資買入嘅總貨數.換句話講,除非投資者比較好彩或者睇市比較獨到,否則買貨總數唔及平均成本法.
如果投資者分 n 次投資,每次投資一個單位嘅錢,第 i 次價格係 ,又肯定,入貨量,咁佢最後入貨總數就係 .
如果投資者用 n 個單位嘅錢一次過投資平均價格 ,咁佢最後入貨總數就係 .
以下就要證明:
-
算術平均數大過幾何平均數[編輯]
數學有算術平均數唔細過幾何平均數定理(叫平均數不等式),即係當所有 xi>0 就:
-
呢個不等式只會係所有 xi 都係同一個數字先會相等,否則算術平均數一定大過幾何平均數.
利用呢個不等式可以得知
-
因為 同埋 ,所以得到
-
而且呢個不等式只喺所有 都係同一個價格先會相等,否則左項一定大過右項.
不定額嘅投資[編輯]
以上個證明建基於每次投資額係相等,而下就假定每次投資額唔相等.第 i 次出錢 mi>0,即係平均投資法買得.
噉樣一次過投資「平均價格」亦應該因為每次出錢唔同而加權,即係,出錢 ,所以買入量係 .
利用加權平均數不等式,以下結果係可以被證明:
-
亦即係:
-
不等量既投資方法一樣可以受惠,入貨總數一樣少唔過一次過買入加權平均價嘅情況,不過,隨意改投資額會減低投資嘅紀律性,所以只會喺投資者嘅經常性收支有長遠改變,又或者有其他策略需要,先至值得考慮改變投資額.
- ↑ 1.0 1.1 香港積金局「基金投資概要」 2009-02-11 睇
- ↑ 2.0 2.1 富達「平均成本法」 2009-02-11 睇
- ↑ 蘋果日報 議員轟食水深倡設限 積金局要求增透明度 全港積金收費大起底 2008-05-07報 2009-02-11睇
- ↑ Moneychimp網站 "Does Dollar Cost Averaging Work?" (英文) 2009-02-11睇


text:
點解有女朋友仲要打飛機?
我知道好多姐妹都唔明點解啲男人可以日日打飛機,仲要拍咗拖都係咁.作為一個女人,春露小姐我覺得如果自己個男人寧願長期自己打飛機都唔同我攪嘢先會嬲嬲豬,如果唔係平時佢鍾意打幾多次飛機我都無咩所謂.不過對某啲男人嚟講,打飛機係有啲特別意思嘅.
1. 打飛機快靚正
有好多男性朋友都話同另一半做愛呢係好爽歪歪,不過又要前戲又要攬又要鍚,有時都幾攰.如果自己打飛機根本唔洗理對手舒唔舒服,唔洗等埋對方高潮,又唔洗換姿勢,體力消耗少好多,只要滿足到自己就可以啦.所以有時攰得滯又想有高潮嘅感覺,就寧願打飛機啦.
2. 可以睇住心愛嘅AV
每個男人都總有一兩個心愛嘅女優同AV情節,有啲鍾意睇自拍,有啲鍾意玩制服,有啲鍾意睇強姦,睇嘅期間可以無限想像自己就係男主角,好似女人鍾意睇韓劇咁.加上好多AV情節係現實世界根本無機會做,好似唔係個個女朋友都肯畀你顏射,唯有打飛機時用幻想幫補下.
3. 習慣咗
畢竟自己隻左右手由細跟到大,邊個位最舒服最敏感一早就知,有啲位置可能係做愛時反而刺激唔到.所以自己嚟完全可以一開始就到位,速度同觸感都習慣哂,唔洗花時間摸索同熱身.又,有啲男仔話打咗咁耐飛機,耐唔耐都好似探下啲舊朋友咁會想自己嚟返一兩劑喎.
4. 個人時間/空間
打飛機通常都係啲夜闌人靜同好私人嘅地方做,好似床同廁所,個腦又可以完全放空,無責任地諗咩都得,非常relax.其實聽落都覺得好減壓,所以好多男人都會視打飛機時為一個人休息嘅狀態,個感覺應該有啲似你屙屎時唔想畀人嘈,然後全情投入個種暢快感覺.
5. 生理需要
真心,有啲男人係會係好突然嘅情況扯旗,好似做做下嘢好眼瞓都會扯旗,咁女朋友又唔係成日係身邊,遠水不能救近火,谷得多又真係有人話會好唔舒服.更何況女朋友又唔係性奴,總唔可以想攪嘢就叫對方嚟嘅,咁唯有自己攪點啦.
6. 土地問題
係囉,土地問題呀,唔係個個都可以話想攪嘢就可以攪到嘢㗎,要就屋企狀況,身體狀況,酒店狀況,要夾哂天時地利人和,爭啲要睇埋你地時辰八字添呀.要多方面配合先可以攪一次嘢,其實大家都身心疲勞,咁男人等唔到,咪要自己嚟咗先囉.不過又咁諗,通常定期出下火,造愛嘅時間都可以耐少少嘅.
有唔少姐妹可能會覺得男人有女朋友都要打飛機係咪自己滿足唔到對方,或者覺得對方好咸濕,又或者覺得對方唔夠愛自己,但係有啲生理嘅嘢真係控制唔到嘅.即係男人都唔明點解女人要化妝化成粒鐘啦,又唔明點解姨媽到就一定會發脾氣,同埋姐妹們鍾意成日睇oppa都唔代表唔愛身邊個個嘅,有好多嘢大家都係要互相遷就.


text:
(B)想J聲優把聲就加把勁啦!《鋼鐵戰記》短評!
話說異次猿玩左一陣《鋼鐵戰記》之後發現佢都係果堆聲優陣容,唔服氣之下於是就深入去玩同研究,終於發現想J聲優把聲真係要耐性……而唔怕同大家講,你就算辛苦玩到20關拎左第一個人人都有既駕駛員,佢都只係開始同完任講講野,希望將來真係多返啲野講.
想J聲既?課左先講啦
或者我講得詳細啲,應該課左金仲要用啲時間打左頭20關先得,事關遊戲入面288鑽石果個轉蛋只係直接轉零件出黎,你想要J聲就要係商店入面果個轉轉樂到抽駕駛員,30鑽石轉一次,我當你好好運抽中啦,唔好意思,就算係日版,都係碎片黎咋,抽多9個碎片合出黎啦!好,我當你因為愛,即刻黎一個重課金去立志追埋另外9個碎片,不過唔好意思呀~你一日得10次玩轉轉樂既機會咋!不過咁,轉轉樂入面都有機會抽到5星零件,都算衰唔晒.食錢度我比60分,下面再繼續.
課金又好似唔抵,唔課又好似玩唔掂
繼講完駕駛員幾難入手之後,依家講下佢其他功能啦,先講主線,你慢慢打落去會發現你啲零件開始唔係太夠輸出,完左一個章就要一定鎖匙數量先可以開,你技術好同心急既話可以直接用鑽石開主線,不過倒返轉頭去打之前啲關咁一條一條鎖匙拎又唔係咩大問題,始終你真係需要材料黎升零件,否則真係下下都要燒大技先掂.而佢遊戲初期又比較少機少零件,所以就算你10連抽佢又好似唔抵,而個轉轉樂都同大家講左,一日最多10次,咁真係唔知課唔課少少黎支持佢好,唯有就努力少少捕住佢啲活動同狂玩挑戰模式啦.
玩法上無咩好挑剔,簡單輕巧又一場主線
咁點都要講講佢畫面同玩法,其實呢方面反而又唔算差,起碼簡簡單單大約5分鐘內就完左場,道具黎黎去去都係防護網,補血同埋武器升級再加多個暴走藥咁,而挑戰模式當然就無盡咁去架啦,敵人既攻擊套路都唔算難捉摸,畫面唔算做得太過混亂,叫做合格啦,我比80分.
時間勝於金錢
雖然佢駕駛員要瘋狂收集碎片先得,但其實系統上算叫做比啲無課金主義既朋友投放時間去努力,始終有活躍度獎勵呢味野,到夜晚又有世界挑戰模式比大家打代幣黎換野,打無盡模式有時又有亂入王比大家搏下碎片,不過系統我覺得最唔好既地方就係佢無一個類似「組合」既概念,即係我想機身A+裝甲B+導彈D+砲彈D為一個組合,咁我就可以隨時切換返唔同既機身組合黎玩,依家就係要我一定要慢慢一個部位咁樣換裝,其實有少少唔方便.
總括黎講,呢隻《鋼鐵戰記》雖然真係有佢介紹既聲優陣容,不過真係要大家投放時間去玩,玩到後期先可以修成正果,整體畫面同遊戲系統都無咩特別講佢既地方,係課金果到唔太抵咁解.


text:
之前澳門新葡京酒店邀請去酒店旗下餐廳試菜
對於8餐廳我係好期待,因為中菜來講佢真係好出色
所以要訂位都唔係容易既事
每一次都嘗到新菜式,有些菜式本身係傳統菜式,餐廳卻從傳統烹調中用上新既造法
welcome food
柚子啫喱配鮑魚,加和牛撻
炭燒露荀豚肉卷拼玫瑰蜜汁叉燒
叉燒要做到厚切而鬆化,塊肉一定要靚
呢件叉燒絕對出色
炭燒露荀豚肉
用豚肉卷起,包住露筍,豚肉質感仍軟滑
錦繡玉鴛鴦
佢類似新加坡既撈起,又有點似娘惹菜既Rojak
芒果下其實有鴨肉既,除芒果外,生果用上兩款蜜瓜,仲有青瓜
點綴既脆油條及焦糖合桃,淋上醬汁後撈勻,看似係沙律,但夾雜唔同質感
撈勻後就係一個多層次既沙律,天氣開始熱用呢個做前菜係適合
我都打算自己試整呢
滋補鮑魚響螺燉竹絲雞
當一輪前菜過後,一碗熱辣辣既湯平衡一下
上菜方式有點似日式茶壺湯,燉既火喉夠,湯甜得似精華
日本A5和牛西洋菜卷
好多時牛肉卷用上金菇,露筍等等去配
但餐廳饑黎西洋菜
不過…如果當西洋菜唔當造的話,餐廳會自行配上其他蔬菜
但可以肯定既係...一定會揀上爽脆既菜,咁先可以同和牛肉做成對比既質感
至尊京都肉排
呢個係其中幾位食友試過讚不絕口既菜式
起初聽"京都骨"有乜咁特別,上菜時既賣相都未係感受到特別之處
但一咬開,表面原來係一個好脆,好薄既脆皮
裡面包住一塊肉,醬汁又剛好包住整個脆肉,唔會因為太多汁令到片肉淋
呢個真係好好食,亦都係好難忘既一道菜
脆炸茶香龍脷球
當以為龍脷魚好普通時,近年咁大條龍脷魚已經好小見
脆皮藍天使蝦百花琵琶雞
將隻雞去骨,然後去炸,炸完仲要佢能夠鋪平配上蝦膠
係好巧功夫既
蝦膠既蝦係用藍天使蝦做,配上雞件又係一個有對比既質感
米皇腿片浸時蔬
米皇即係白粥,但係呢個米皇做既漿係將米完全磨滑
有米香之餘濃滑
八寶鵝
雖然係鵝,但唔太肥膩,裡面有足料既糯米飯
淋上醬汁後,糯米飯吸收到醬汁後,惹味十足
原隻乳豬焗飯
其實很抱歉,呢個菜式原本係一隻BB豬咁上
但大家都知我有個弱點,所以只能去share分件後既相片,見諒
話雖如此,但呢個乳豬飯非常好食,又係望番張相都想再食既菜式之一
甜品時間到,先未petit four既奶茶加馬豆糕
奶皇人蔘酥
當好飽既時候,見到呢個又忍唔住食
上碟時真係覺得佢好似一條人蔘,實情係…表面好鬆化既酥皮,裡面係奶皇
飽到上心口仍忍唔住要食
8餐廳如一地出色,睇番d相後又再想食…
>
大少奶's Delicatessen
宣傳你的專頁


text:
Wednesday, 31 October 2007
Sicko
暑假上咁多齣戲, 其實我最期待想睇o既係呢齣, Michael Moore 新o既紀錄片. 今次佢個題目係美國o既醫療制度, 佢想講o既係, 美國有好多人冇醫療保險, 而美國人雖然知道呢個事實, 但係就一直都當睇唔見, 而佢今次就將好多個案放上畫面, 要美國人睇見一個冇保險o既阿婆俾醫院送出街, 睇見冇保險o既 911 英雄冇錢睇醫生, 睇見一個細路女因為醫院基於保險條例唔肯醫所以瓜柴, 然後要佢地回答, 佢地係咪可以接受美國係一個咁涼薄o既社會.
除o左冇保險o既人, 佢亦有講到有保險o既人. 講到好多個案, d 有保險o既人俾保險公司玩, 搞到一身蟻. 而呢 d 保險公司因為要增加利潤, 當然會將金錢放o係人身健康之上, 合理之餘亦好唔合理, 好吊詭.
總括o黎講, 我覺得呢齣戲好正, 雖然題目嚴肅, 但係拍出o黎幾搞笑, 有好多笑位, 亦有令人動容o既情節, 由頭到尾都唔覺悶, 拍紀錄片拍到好似 popcorn movie 咁, 算佢好o野. 雖然好多人都鬧佢個 solution 唔得, 但係如果問我, 交勁稅同埋要等, 但係人人有免費醫療, 我會覺得免費醫療比較好. 事關睇完佢齣戲之後, 第日當我可以交少 d 稅, 同埋睇醫生唔使等, 我就會不其然諗到有 d 人俾醫生拒於門外, 話之佢死, 真係會良心不安.
Posted by Howtindog at 15:45
Labels: 電影
0 comments:
Subscribe to: Post Comments (Atom)